
PRÒLEG 


Josep Llop m'ha demanat que redacti el pròleg d'aquest llibre sobre la Rambla Vella 
de Tarragona, i aquest privilegi m'ha permès de llegir-lo en primícia. El seu contingut 
—altament interessant— ens dóna una visió històrica d'aquesta via urbana que té els 
orígens més de 2000 anys enrere i que, en el llarg recorregut a través dels segles, ha 
vist com importants edificis del que avui entenem com a béns patrimonials naixien, 
es transformaven o morien. 

El Josep i jo som de la generació d'arquitectes que en els darrers anys de la nostra 
etapa de formació i en els primers anys de vida professional vam viure d'una manera 
especial el que avui entenem com a patrimoni arquitectònic, perquè aquest concepte, 
a finals del segon terç del segle xx, llevat del cas dels grans monuments històrics, 
encara no s'havia fet un lloc. Era l'època del desenvolupisme (desarro//ismo, se'n deia 
aleshores), de la destrucció sistemàtica dels edificis de l'eixample de Barcelona, de 
l'enderrocament d'edificis modernistes i, per extensió, de la destrucció de les antigues 
estructures urbanes de les ciutats davant dels interessos econòmics. 

En aquella època, a les escoles d'arquitectura, els continguts en els programes 
d'estudis en matèria de patrimoni, llevat de l'estudi dels grans monuments en les 
assignatures d'història de l'arquitectura, eren pràcticament inexistents. Però les noves 
generacions d'arquitectes, a la vista dels esdeveniments, començàvem a prendre cons- 
ciència que allò s'havia d'aturar (la voladura del pont de Molins de Rei ens va colpir 
especialment) i, tímidament, començàvem a aixecar la veu per reivindicar el valor del 
patrimoni arquitectònic en tota la seva amplitud. 

El 1977 a Tarragona va ser l'any de aSalvem el teatre romàn, però els catàlegs del 
patrimoni arquitectònic encara no havien arribat (el primer catàleg del municipi de 
Tarragona va ser aprovat el 1984) i vam veure amb estupor com a la Rambla Vella es 
destruia el convent de Sant Francesc (a excepció del claustre) per construir-hi edificis 
descontextualitzats com l'arxiu provincial i el nou institut. l com també es destruia 
parcialment l'hospital renaixentista de Santa Tecla i es feia la remodelació moderna 
del cos que dóna a aquesta via, amb la fesomia que avui presenta, i que només va dei- 
Xar com a testimoni les dues portalades que serveixen d'accés a l'edifici, i com en una 
ampliació de l'ajuntament s'enderrocaven diversos edificis construits segons el patró 
del segle XVIII i en una mal entesa protecció del patrimoni se substituien per una 
recreació d'arquitectura academicista clàssica que res tenia a veure amb el seu entorn. 

El catàleg del patrimoni del Pla general del 1984 va intentar protegir algunes de 
les restes que quedaven de la desfeta dels convents i de l'hospital. És a dir, ben poca 
cosa: de l'hospital, el claustre i les dues portes, del convent de Sant Francesc, l'església 
i el claustre (ara encabit a l'edifici de l'arxiu), i del convent dels jesuites, l'església. 

Com a arquitectes, ens sentíem atrets per conèixer la història urbana de la nostra 
ciutat, i potser en veure la vertiginosa rapidesa amb què s'estava destruint el patrimoni 
existent, se'ns va incentivar encara més aquest interès per saber-ne els antecedents. 

Malauradament, en aquell moment eren poques les publicacions sobre la ciutat. 

Els escassos textos de referència de l'època eren els dos volums de La ciutat de 
Tarragona, de Josep M. Recasens i la secció sobre Tarragona d'E. Morera, en el con- 
text de la Geografia General de Catalunya, de Carreras Candi, sense oblidar, és clar, E/ 
libro de las grandezas de la muy memorable e insigne ciudad de Tarragona, de Lluís Pons 
d'Icart, escrit al segle XVI, de referència obligada pel fet de ser el text més antic que 
ens dóna una visió del conjunt urbanístic de la ciutat en aquella època. Poca cosa més. 

Probablement hi ha diverses causes d'aquesta escassetat d'obres de referència: la 
pèrdua de la Universitat al segle XVIII, en ser traslladades les universitats catalanes 
a Cervera, i la gran crisi que la ciutat va patir en especial durant el segle XIX, amb 
motiu del setge i la destrucció de la ciutat durant la Guerra del Francès. Tret dels que 
pertanyien a l'estament eclesiàstic, eren pocs els que, una vegada formats fora de la 
ciutat per poder fer aquestes tasques, acabats els estudis, retornaven a Tarragona, i en 
consequència, encara a finals del segon terç de segle xx hi havia un immens buit de 
coneixement en aquesta matèria. 

La major facilitat d'accés als estudis universitaris dels joves a partir dels anys 
seixanta i la restauració de la universitat a Tarragona a finals de la dècada dels setanta 
van fer que la gent preparada per investigar en els diversos camps de la història es 
multipliqués exponencialment. 

D'aquesta manera hem vist com en els quaranta anys transcorreguts des d'aque- 
lles dates, les publicacions sobre aquests aspectes, s'han anat produint de manera 
gairebé constant, i han anat traient a la llum la història oblidada. D'aquesta manera 
avui disposem d'una extensa bibliografia en els camps de l'arqueologia, de la història 
i de l'urbanisme que ens permeten recompondre, si més no en part, la història urbana 
de la ciutat. 

Tot i això, queden encara llacunes importants, i una d'aquestes era, sens dubte, la 
de l'evolució urbana de la Rambla Vella. Probablement el seu oblit hagi estat a causa 
del poc atractiu que genera la minsa personalitat que avui ofereix aquesta via com a 
paisatge urbà, tot i ser una de les artèries més transitades de la ciutat. 

Josep Llop, en aquest estudi, fet amb absolut rigor científic i gran perseverança en 
la recerca als fons documentals, ha obtingut uns fruits extraordinaris que li permeten 
presentar-nos un seguit de dades i en especial de dibuixos inèdits que fan descobrir la 

importància que havia tingut aquesta via des dels seus orígens en època romana fins 
ben entrat el segle XIX. 

Ens explica, mitjançant un acurat estudi geomètric i visual, l'espectacular imatge 
que devia tenir el viatger que transitava per la Via Augusta al seu pas per Tàrraco a 
finals del s. l dC en passar pel costat del circ i en veure la inacabable successió d'arca- 
des de la façana d'aquest majestuós edifici. 

Ens parla de com es va transformar aquest espai al segle XIV per convertir-se en el 
perímetre exterior sud de la ciutat, amb la incorporació de cases adossades a l'antiga 
façana d'arcades, muralles i torres de defensa. 

Mostra de quina manera, durant el renaixement, va recuperar la seva antiga im- 
portància amb la construcció extramurs dels convents i les respectives esglésies. Santa 
Clara i Sant Francesc ja eren als extrems de llevant i de ponent respectivament i es 
van anar emplenant els espais que els separaven amb el convent dels jesuites, l'Hos- 
pital de Sant Pau i Santa Tecla, el Seminari i la Universitat, i així es va formar una 
façana d'est a oest d'edificis importants. 

Ens explica també de quina manera, a finals del segle XVIII, va mantenir la seva 
importància dins de l'estructura urbana i es va consolidar com a primer eixample 
intramurs de la ciutat en transformar l'espai ocupat per l'antiga muralla en edificis de 
nova planta construits segons una rigorosa pauta reglada a l'estil de l'època. Í ens narra 
com s'hi va construir el teatre i com, finalment, al segle XIX, va perdre l'hegemonia a 
favor de la Rambla Nova, que li va arravatar el protagonisme. 

També ens revela com va ser el declivi, primer amb la desamortització eclesiàs- 
tica que va expulsar els ordes religiosos i després amb les noves ocupacions que van 
anar transformant els usos dels convents, amb el consegúent deteriorament. La im- 
plantació del nou eixample urbà de meitat del segle XIX, que va comportar l'eixampla- 
ment dels carrers que unien ambdues parts de ciutat i que tingué com a consequència 
col'lateral l'enderrocament de l'edifici de l'antiga Universitat i del Seminari. 

En el darrer capítol ens exposa la història més moderna: a mitjan segle XX encara 
estaven dempeus alguns dels edificis que es descriuen en el treball. El cos d'edifici del 
convent dels jesuites adjacent a la Rambla Vella, que havia estat utilitzat com a caser- 
na, va subsistir fins a finals dels anys cinquanta, a començament dels anys seixanta, 
encara es conservaven íntegrament l'hospital, també el convent de Sant Francesc 
—amb algunes modificacions—, la quasi totalitat dels edificis que es van construir a 
l'espai de la muralleta i també el Teatre Principal. Però la transformació de la Ram- 
bla Vella seguia el seu curs i ens explica com una vegada desaparegut el convent de 
Santa Clara es va apostar pel sector turístic, i com l'especulació urbanística dels anys 
seixanta del segle XX va afectar part d'aquesta via, i que es va fer desaparèixer el teatre 
construit a començament del segle XIX. 

Al final de la lectura, apassionant en tot el seu contingut, ens cal lamentar que un 
espai que, des de l'època antiga fins a temps molt recents, havia estat un lloc amb alts 

valors patrimonials, avui, com a paisatge urbà, s'hagi convertit en un espai anodí quasi 
sense personalitat, excepte per les dues esglésies que han sobreviscut i per les restes 
maltractades de les cases del primer eixample urbanístic tarragoní. 

Així i tot, potser si en el seu moment haguessin existit treballs com el de Josep 
Llop algú s'hauria adonat abans de l'alt valor patrimonial dels antics edificis de la 
Rambla Vella. Però la història és la història i en aquesta matèria els errors no es poden 
esmenar perquè el que s'ha destruit ja no pot tornar. 


Jaume R. CosTaA 1 PALLEJÀ 
ARQUITECTE 

0. PRELIMINAR 


La meva pretensió inicial tenia relació amb l'estudi d'un sistema compositiu que va 
tenir molt d'èxit en la construcció d'esglésies, tant a Tarragona com al Camp, durant 
el segle xviii. Es tractava de veure de quina manera es procedia per tal de cobrir, amb 
formes esfèriques, un presbiteri quadrangular. Les esglésies de l'Ensenyança, la Trini- 
tat, Sant Agustí, Sant Miquel del Pla i Natzaret, totes a la ciutat, i les de la Canonja, 
Perafort, Puigdelfí, Ardenya, Botarell i el santuari de Montornès, al Camp de Tarra- 
gona, responen totes a una mateixa tipologia que soluciona el repte plantejat tot uti- 
litzant un sistema de voltes, força atractiu, que jo denominava ade les tres copinyes-. 

Em vaig veure en la necessitat d'aprofundir en cada una d'aquestes esglésies, la 
més imponent de les quals és, sense cap mena de dubte, la de Sant Agustí, que havia 
format part del conjunt conventual dels jesuites tarragonins. Aquesta església plante- 
java determinats problemes de cronologia que em van obligar a fer una investigació 
més aprofundida. Tot seguint un procés gairebé iniciàtic, de mica en mica se'm van 
anar revelant alguns enigmes transcendents com ara la desconeguda cripta funerària 
de l'època del Renaixement, la forma de la primitiva església o bé el mecenatge del 
cavaller Onofre Morell. 

Naturalment, la contextualització de l'època de la fundació i l'establiment dels 
jesuites em va portar a considerar el recorregut històric dels altres grans edificis con- 
frontants, situats tots ells al costat meridional de l'actual Rambla Vella, l'un a tocar de 
l'altre, a finals del segle xvi. Entre els convents dels franciscans i de les clarisses, que 
són anteriors, a més del convent dels jesuites també s'hi van construir la universitat, el 
seminari i l'hospital. Grans equipaments d'abast supralocal, tots de la mateixa època, 
i dels quals no en queda pràcticament res. Potser, si encertava el fil investigador, en 
podria conèixer l'arquitectura i els qui n'havien estat artífexs. I potser també es po- 
drien recompondre les diferents façanes que ha tingut la cara sud de la Rambla Vella 
a través dels segles. 

Si el Renaixement és deutor del classicisme romà, vaig pensar de fer el camí a la 
inversa per veure si alguns aspectes de l'arquitectura monumental de Tarraco podien 
ser explicats a partir del coneixement de les grans implantacions de l'època del Renai- 
xement i les seves vicissituds històriques. I sí, efectivament, va ser possible. 

Totes aquestes investigacions podrien ser relatades una per una, fragmentària- 
ment. El ritme de l'avenç en l'estudi ho afavoria. De fet, és així com ho vaig començar 
a preparar, i fins i tot a publicar parcialment. Ara bé, també m'anava adonant que més 

em valdria trobar una manera de lligar-ho tot plegat i presentar-ho de forma més 
unitària. Í la manera només podia consistir a fer recaure el protagonisme en el lloc 
comú, la Rambla Vella, a l'entorn de la qual s'esdevenia tot allò que era objecte de la 
meva atenció. 

Es tracta d'aprofundir en diverses questions que es consideren d'una importància 
capital, d'entre les quals cal destacar la configuració romana de la Via Augusta i la 
seva significació, la posició estratègica dels convents de Santa Clara i de Sant Fran- 
cesc, la primitiva església dels jesuites i la seva cripta, la configuració física i les prime- 
res necessitats funcionals de l'hospital, del seminari i de la universitat, les obres de la 
nova església dels jesuites —més enllà del que he publicat fins ara—, les consequències 
de l'expulsió dels jesuites en l'ús del seu complex conventual, l'ocupació de la capça- 
lera del circ, les circumstàncies de l'enderroc de la muralleta, l'operació parcel'ladora 
subsegúent, i també la constructora, els canvis d'ús dels grans edificis renaixentistes, i 
també, les modificacions dels perfils i les façanes de la Rambla. 

L'itinerari s'inicia a finals del segle I de, quan es va formalitzar per primer cop 
un espai longitudinal entre el nou complex monumental del Consi/ium Provinciae i 
el circ d'una banda, i la ciutat residencial romana de l'altra. Era el tram urbà d'una 
via de molt llarg abast, que connectava amb el centre del món clàssic, per on transi- 
taven exèrcits, persones, productes i idees. Era també un element d'articulació entre 
dues zones clarament especialitzades de la ciutat romana, i un indret privilegiat des 
d'on tant els viatgers com els naturals poguessin admirar la grandesa i l'esplendor del 
poder romà, materialitzat en la façana de l'imponent circ, l'expressió màxima de la 
voluntat escenogràfica dels seus arquitectes. Una relectura d'esdeveniments posteri- 
ors, una bona comprensió de la topografia i l'anàlisi de proporcions i de geometries 
ajudarà en la conjectura de paràmetres fins ara desconeguts, com ara l'amplada de la 
Via Augusta, els grans trets de les portes dels seus dos extrems, l'alçada de la façana 
del circ i alguns altres aspectes com la unitat de projecte de tota la part monumental, 
Via Augusta inclosa. 

Passades les etapes tardoromana i visigòtica seguiren quatre segles d'abandona- 
ment en els quals la ciutat no va experimentar cap altra transformació ni evolució que 
no fos el seu progressiu anorreament. L'antiga via romana va quedar a l'exterior de la 
població, abandonada, oblidada i exclosa de qualsevol consideració urbana. En els dos 
primers segles de colonització cristiana tampoc es va alterar la visió de la ciutat des 
dels ermots meridionals, si s'exceptua la presència del convent de les clarisses. Es va 
perdre la memòria del lloc i de la seva funció fins al punt de la destrucció completa 
per tal de convertir les lloses del paviment en carreus per a una nova muralla. Va ser 
al segle xIV, quan el creixement poblacional hi obligà, que s'iniciaria la construcció de 
la muralleta i, per tant, a partir d'aleshores, la zona esdevindria escenari de batalles, 
una terra de ningú, inhòspita. 

Després, al davant de la muralleta i a l'extrem ponentí, es bastiria el convent de 
Sant Francesc, en una posició topogràfica privilegiada similar a la de Santa Clara. 
Posteriorment, el Renaixement s'iniciaria a Tarragona tot millorant les fortificacions 
i construint, entre d'altres, el baluard de Carles V, a mitjan segle xvi. Però més enllà 
de la ciutat closa, qualsevol intenció urbanitzadora era encara una entelèquia. 

L'últim terç del segle XVI va ser una època d'una intensa activitat intel'lectual que 
comportaria també la previsió de nou sòl urbà, l'ampliació de la cortina defensiva i 
la planificació i construcció de nous i grans equipaments. Era el moment dels grans 
arquebisbes humanistes, dels primers arquitectes renaixentistes, Amigó i Blai, i de 
les grans obres de la universitat, el seminari, l'hospital i el convent dels jesuites, que 
acabarien de conformar la façana sud de l'actual Rambla Vella. Aquí començava una 
lentíssima recuperació de l'antiga funció viària, encara que extramurs, ara gairebé re- 
duida al trànsit transversal entre la ciutat i els grans equipaments. Naturalment, el ca- 
ràcter inequívocament urbà d'aquests nous equipaments feia preveure la recuperació 
de l'antiga funció articuladora de la Rambla tan prompte com la lògica demogràfica 
aconseguís trencar la cinta defensiva fortificada. La seva façana meridional ja estava 
pràcticament formalitzada. La seva vocació de nova centralitat, com a escenari de 
bona part dels grans esdeveniments locals de l'època, era ben evident. 

En el segle xvi s'ha de fer referència a la figura del cavaller adinerat Onofre Mo- 
rell, la sepultura del qual serà clau a l'hora de resoldre l'enigma de la primitiva església 
dels jesuites. Lenorme fortuna de Morell s'utilitzaria bàsicament per construir tota la 
nova i magnífica església jesuítica gairebé cent anys després. Personatge desconegut, 
fill de mercaders dedicats al comerç marítim, vinculat a nissagues catalanes poderoses 
i a les lluites entre nyerros i cadells, pel sufragi de la seva ànima se celebraren misses 
en tot el món catòlic. 

A cavall dels segles xvi i xvIII, a la Rambla Vella hi tingué un bon paper el 
cònsol d'Holanda Joan Ries, un dels grans comerciants d'aiguardent del país, a qui 
s'ha de relacionar amb els seus col'legues de Gènova i d'Anglaterra, també cònsols i 
comerciants d'aiguardent, que després firmarien el pacte de Gènova. Morí abans de 
l'inici de la guerra de Successió i fou enterrat a la cripta antiga dels jesuites, amb altres 
membres de la seva família. 

Com l'aigua de pluja que sempre acaba trobant el camí cap al mar, així mateix 
la Rambla Vella, poc a poc, partint de la seva potència inicial, fins i tot al marge dels 
programes i de les voluntats immediates de les persones, continuaria la seva pròpia 
metamorfosi, impassible, no pas per recuperar la glòria perduda, aquell paper alta- 
ment simbòlic d'una antiguitat clàssica ja liquidada, sinó per reassumir, amb més 
modèstia, la d'un passeig de prestigi amb una funció articuladora, altre cop, entre 
zones diferents. 

La divuitena centúria seria la més intensa de totes en el recorregut proposat, però 
començava malament. De l'explosió del polvorí de la torre Grossa se'n seguí la nova 

construcció del convent dels franciscans i la reconstrucció de la universitat. Més en- 
davant, l'expulsió dels jesuites comportà un ampli debat ciutadà sobre l'ús que s'havia 
de donar a les seves grans instal'lacions, debat que es pot seguir a través de l'expedient 
que es conserva a l'Archivo Histórico Nacional. Entre la documentació que el con- 
forma hi figuren dos plànols de gran valor, fins ara inèdits, redactats pels dos grans 
arquitectes de l'època, Joan Antoni Rovira i Josep Prat, que aportaran noves dades per 
comprendre aquella època. 

Els mateixos arquitectes anteriors, per separat, tindrien un paper important en 
l'ocupació dels solars de la capçalera oriental del circ, i també en la parcel'lació, fixació 
de normes i edificació dels terrenys alliberats per l'enderroc de la muralleta. Sobre 
aquesta última operació urbanística, de transcendència comparable a la que més en- 
davant tindria l'enderroc de la muralla de Sant Joan, hi ha una bona documentació 
a l'Arxiu de la Ciutat, que no ha aconseguit mai atreure l'atenció detinguda dels in- 
vestigadors, més enllà de l'estrictament necessària per dedicar-hi encara no un parell 
de pàgines. S'hi mostra la dificultat del procés des del punt de vista administratiu, 
l'oposició dels militars, la forma de transmissió dels solars i els seus preus, les circum- 
stàncies dels projectes i la construcció de les dues portes de la ciutat, etc. 

Aquesta operació urbanística, no exempta de complexitat, va donar com a resultat 
la creació d'un passeig-saló, ampli, elegant, tancat per dues portes en els seus extrems, 
que es convertiria alhora en el centre modern i en el gran rebedor i aparador de la 
ciutat, per on feien la seva entrada, amb la pompa pertinent, les visites de la reialesa. 
Es recuperava així, d'alguna forma i amb major modèstia, el paper que havia tingut 
la Via Augusta mil set-cents anys abans. Ningú ho havia planificat d'aquesta manera, 
però aquest era realment el resultat. La Rambla esdevindria, així mateix, el fonament, 
la frontissa, que permetria el desdoblament de la ciutat cap al sud tan bon punt es 
pogués materialitzar el pla d'unió de la part alta i de la seva marina, a la vora del port, 
a la segona meitat del segle XIX. 

El segle xIX s'iniciava a Tarragona amb la visita del rei Carles IV, que possibili- 
taria finalment, després de llargues controvèrsies, l'enderroc del baluard de Carles V. 
La guerra del Francès, els militars, que ocuparien el convent dels agustins, la cons- 
trucció del teatre Principal i d'un nou cos edificat al seminari, del que es conserven 
plànols del mestre Josep Miralles, les desamortitzacions, la creació de l'institut de 
segon ensenyament, la instal'lació dels governs civil i militar, la subhasta i enderroc 
del seminari, amb la consegúent edificació de cases a l'illa que ocupava, i la modifica- 
ció dels perfils del carrer, que motivaria la construcció d'escales als accessos d'alguns 
dels grans edificis, són alguns dels episodis més rellevants de la centúria. Episodis que 
ajudarien en la formalització progressiva d'una nova imatge per la Rambla i també 
d'un nou perímetre per a la ciutat contemporània, ara capital provincial, que ja torna- 
va a esgotar el seu sòl urbà i es veia en la necessitat d'escometre un segon i definitiu 
trencament de muralles. 

Com a consequència de la urbanització dels carrers de l'eixample noucentista a 
l'entorn de la Rambla Nova, a la Rambla Vella es va unificar la rasant longitudinal, i 
també es van enderrocar les portes dels dos extrems. Malgrat la supressió de l'Estudi 
Literari i la conversió del convent antic dels jesuites en caserna militar, la Rambla Ve- 
lla mantingué un to de prestigi elevat que, finalment, li seria arravatat per la Rambla 
Nova. 

El segle passat va ser el de la consolidació definitiva d'una nova centralitat ciu- 
tadana, la de la Rambla Nova. A la Vella, els fets més significatius fan referència a 
l'hotel París, al cinema Capitol i, sobretot, a l'enderroc de tres peces molt significati- 
ves: el de la caserna de Sant Agustí, el del convent de les clarisses i el de l'institut de 
segon ensenyament, l'antic convent de Sant Francesc. El primer propiciarà una gran 
operació de reforma urbana, mentre que els altres dos seran simples substitucions per 
edificacions de nova planta. 

Així, doncs, la Rambla Vella és el fil conductor del present treball. La Rambla Ve- 
lla, com a testimoni no pas immutable de les diverses i successives realitats ciutadanes, 
serà el suport físic sobre el qual es farà el recorregut per una part significativa de la 
història, l'urbanisme i l'arquitectura de la ciutat. 

Naturalment, no tot quedarà dit, faltaria més. Ja m'acontentaria d'haver reeixit 
mínimament a bastir, si més no, l'estructura principal d'una trama tan complexa com 
és la del passat, perquè tan sols es pot adquirir coneixement mirant cap endarrere, de 
la mateixa manera que no es pot avançar si no es mira cap endavant. Queden, ben se- 
gur, aspectes que mereixeran noves investigacions, i temes pendents de completar. Un 
dels més transcendents serà l'estudi de la cripta de Sant Agustí, a la qual ara no es pot 
accedir, però que va ser visitada per un grup reduit de persones quan es va redescobrir 
fortuitament l'agost de 2012 amb motiu d'unes petites obres. Ben conservada, amb 
restes humanes incloses, el seu potencial és enorme. 

I una altra feina que quedarà per fer és la que permetria el treball amb el material 
gràfic que s'ha pogut localitzar i aplegar amb motiu de les presents investigacions, el 
qual faria possible la reconstrucció aproximada de la façana sud de la Rambla Vella a 
través del temps, des de finals del segle xvi. Aquest era un objectiu des de l'inici del 
treball, potser complementari, però engrescador, que finalment s'haurà de deixar per 
més endavant. 

1. DE LA VIA AUGUSTA AL CARRER LLOSAT 


En un treball anterior, i amb l'ajuda de la geometria, vaig referir-me a les caracte- 
rístiques dimensionals de la Via Augusta al seu pas per davant del circ de Tarraco, 
i també, a la inclusió de la via romana en el mateix projecte unitari que comprenia 
la totalitat de les edificacions monumentals de les tres terrasses, la del temple, la del 
fòrum i la del circ (Llop, 2015). 

La Via Augusta entrava a la ciutat per llevant mitjançant una gran porta de dos 
ulls que permetia travessar la muralla. Cada un dels ulls feia 23,10 peus d'amplada i 
40 peus d'alçada fins a la clau de la volta,' és a dir, 6,82 per 11,84 metres. Una porta 
de dimensions monumentals, tal com corresponia a l'accés de l'extraordinari i singular 
complex de Tarraco. 

Naturalment, la porta no era una simple obertura inclosa en el mur defensiu, sinó 
que conformava una unitat de disseny que la interrompia i, a més, la sobrepassava en 
altura, perquè la clau dels arcs estava si fa o no fa a la mateixa cota que la part superior 
de la muralla (40 peus). La interrupció visual, tanmateix, no havia de ser en perjudici 
de la funcional, posat que calia assegurar la continuitat del pas de ronda superior i 
facilitar el trànsit de soldats i de material de guerra d'un costat a l'altre de la porta, 
cosa que requeriria la construcció de dues rampes per salvar els arcs. A la porta del 
costat de ponent, on finalitzava el recorregut urbà de la via, cal atribuir-li una forma 
i unes dimensions similars. 

A l'interior de la ciutat, la Via Augusta discorria per davant de la magnífica fa- 
çana del circ, construit a l'últim terç de segle primer, a l'altra banda de la qual s'hi 
estenia la part residencial de la ciutat. La via, doncs, travessava la ciutat i alhora la 
dividia físicament, fins i tot a nivell jurídic, entre la zona residencial i el Consifium 
Provinciae. Per tant aquest tram, a més de formar part d'un itinerari de llarg recorre- 
gut, que travessava volgudament la ciutat, també tenia una funció articuladora entre 
les dues grans zones de la urbs. Com que no es tenen notícies precises sobre la forma 
del teixit residencial, si més no a les proximitats del circ, tampoc és possible saber el 
funcionament d'aquesta articulació. És pot intuir, no obstant això, que fora del recin- 
te del circ i de l'administració provincial, les zones de més prestigi, per a la població 
tarraconense, serien les que li eren més properes. Essent així, el tram urbà de la Via 
Augusta havia de constituir un lloc de passeig, d'esbarjo i d'activitat social. Ara bé, a 


1. El peu romà pot tenir valors entre 29,4 i 29,7 cm. En el cas present s'adopta el valor de 29,6 cm per 
coherència amb altres estudis que es refereixen a Tarraco. 

més de l'ús longitudinal de l'espai, també en destacava l'ús transversal, que es mate- 
rialitzava de tres formes diferents: la primera, per accedir des de la part residencial al 
fòrum provincial i al recinte del temple, la segona, més multitudinària, per facilitar 
l'accés dels espectadors al circ i per evacuar-los, i la tercera, per mostrar al viatger 
vingut de fora la majestuositat de la façana del complex monumental de la capital 
provincial, símbol inequívoc del poder de Roma. 

Aquí convé fer una precisió de tipus topogràfic per fer notar que, pel fet de passar 
tocant a la façana del circ, la rasant de la via havia de ser gairebé horitzontal i a una 
cota similar a la de l'arena del circ. De fet, de la realitat topogràfica de Tarragona 
(Gabriel, 2001) es dedueix sense marge d'error que a la part central del tram —zona 
del Portalet— la rasant de la via coincidia amb el terreny natural, mentre que als dos 
extrems passava en trinxera. 

En el treball citat abans es conjecturava per a aquest tram interior, ben urba- 
nitzat, una amplada de 64 peus, justament el doble de l'alçada de la façana del circ. 
Per més que les dues dimensions hagin de ser objecte de contrast, la proporció entre 
elles els aporta versemblança i, alhora, afavoreix la lògica suposició que la via estava 
inclosa en el projecte unitari del complex monumental tarraconense. Així mateix, la 
circumstància no deixa de ser un argument a favor de la tesi que la façana del circ 
havia de ser còmodament visible en tota la seva altura des de l'altre costat de la via. 
Efectivament, per a aquesta amplada de la via, l'angle que fa el terreny horitzontal 
amb una línia visual dirigida a un objecte vertical, el circ, d'una altura igual a la meitat 
de la distància a la qual està situat, és de 26 graus, que és justament l'angle estàndard 
de la rotació òptima de l'ull humà. És a dir, l'angle que defineix la distància mínima 
a què cal col'locar un observador per tal que tingui una visió frontal de la façana del 
circ còmoda i perfecta. 

Fig. 1. Geometrització d'un mòdul de la façana del circ i esquema bàsic de la porta oriental de Tarraco 


(dimensions en peus) (Font: Llop, 2015: 208-209). 

Tot plegat diu molt a favor del pes determinant del component escenogràfic en el 
disseny dels grans edificis de les tres terrasses de Tarraco i de la clara consciència que 
la façana meridional del circ era també la de tot el conjunt monumental. La imatge 
i el missatge ideològic del monument imperial tarragoní passaria per potenciar les 
seves dimensions a partir de les regles de la visió humana, remarcant així els aspectes 
més emotius de la percepció arquitectònica. D'una banda es manifestaven concep- 
tes com el d'ordre, mesura, proporció i perfecció formal (inclús el sentit de la vista, 
que havia de percebre les construccions sense les distorsions característiques de l'ull 
humà), i de l'altra es posava èmfasi en allò irracional i emotiu de l'ésser humà.2 

Lesplendorosa ciutat de Tarraco entrà en decadència durant l'època tardoromana 
i visigoda. Entre els segles v i vin l'acròpolis es transformà. A inicis de la cinquena 
centúria s'abandonà el circ com a edifici d'espectacles i es va iniciar el seu procés 
de degradació i de transformació parcial. Durant tot el període tardoantic, les seves 
immenses i sòlides estructures, especialment les voltes que sostenien les grades su- 
periors, serien reaprofitades parcialment com a espais d'hàbitat i d'emmagatzematge. 

A principis del segle vin les tropes islàmiques havien conquerit una bona part de 
la península ibèrica i Tarragona patí un col'lapse i un abandó que podria haver estat 
total. Lelit urbana fugí de la ciutat, que desaparegué com a actor polític. Si no del 
tot deshabitada, com a mínim la població era residual. Amb l'ocupació cristiana, als 
segles XII i XIII, després de quatre centúries d'abandonament en les quals la ciutat no 
va experimentar cap transformació ni evolució, l'acròpolis tarragonina s'urbanitzava 
de nou, ara amb usos plenament residencials. 

La població medieval s'establí inicialment a la segona terrassa, la de l'antiga gran 
plaça del fòrum provincial, i estava defensada per un mur que més endavant seria 
conegut com a 4Mur Vells. Aquesta defensa medieval fou construida per tancar el 
nucli habitat pel costat meridional de l'antic fòrum tot aprofitant-ne la façana. Fora 
ja del recinte poblacional, el circ es convertí en un espai suburbial que es designava 
amb el nom de 4 Corralx. L'antiga Via Augusta, tant o més que les grans edificacions 
del segle primer, quedava ara completament desnaturalitzada, tot mantenint, això si, 
el seu paviment de lloses de pedra. 

Més cap al sud, entre el circ i el port, res permetia entrellucar que era allí on s'ha- 
via estès la gran zona residencial de Tarraco. No s'hi conservava cap estructura urbana 
a la vista, de manera que el lloc va ser aprofitat per establir-hi algunes edificacions 
aillades de caire agrícola i també alguns monestirs i convents situats extramurs. Un 
exemple de les primeres és l'edifici medieval que es va localitzar a l'actual número 10 
de la Rambla Vella, presentava tres estances mal conservades, amb el paviment de 
terra compactada i les parets fetes amb tovots, amb les cares arrebossades amb morter 


2. La frase ha estat manllevada de Martin i Rovira, 2009: 61, encara que no és una cita literal. És es- 
pecialment escaient en el context d'aquest estudi, sobretot pel que fa referència a les distorsions de l'ull 
humà, i serveix per apreciar l'alt nivell de coincidència i de coherència entre el seu treball i els meus. 

de calç o recobertes amb petites pedres, que es recolzaven sobre estructures romanes. 
Aquest edifici es pogué determinar que datava de la darreria del segle XIII o a l'inici 
del XIV, i en aquesta mateixa centúria s'abandonà, probablement amb motiu de la 
guerra dels dos Peres (1368-1374), quan es bastí una nova línia fortificada que incloia 
el circ (Guidi i Villuendas, 2012: 207). 

D'entre els convents, convé considerar el dels franciscans i el de les clarisses. Els 
franciscans s'havien establert a Tarragona abans de 1242 a la part occidental de l'in- 
terior de l'antic circ, tot i que a la segona meitat de segle XIV es van traslladar a un 
lloc proper però extramurs, concretament a l'illa que avui ocupen l'església de San 
Francesc, l'Arxiu Històric de Tarragona i l'Institut d'Ensenyament Secundari Pons 
d'Icart, on van romandre fins a l'exclaustració del segle xix. Per la seva banda, les 
clarisses es van establir a la ciutat cap al 1249, primer van ocupar l'església de Santa 
Magdalena de Bell-lloc, entre la població i el Francolí, fins que van poder bastir un 
nou convent més proper a la ciutat, a la vora de l'extrem oriental de l'antic circ, però 
encara fora de la muralla. Sembla que l'edifici estava en construcció l'any 12872 

El nou emplaçament dels dos monestirs no era pas una casualitat, sinó que s'ha- 
vien escollit els dos llocs de cota més alta que hi havia a la vora de la façana del circ, 
aproximadament a la mateixa distància d'aquesta, a cada un dels seus extrems, de 
forma gairebé simètrica respecte de l'eix transversal de les tres terrasses romanes. 
Ara bé, a banda de la posició preeminent en una cota alta, no hi ha cap altre indici 
que permeti conjecturar sobre la raó d'una determinada distància de separació de la 
façana del circ, que era molt superior a l'amplada de la l'antiga Via Augusta. Via que, 
altrament, per més que mantingués encara el paviment original de lloses de pedra, 
que per això el lloc era conegut com a 4carrer losatv, havia perdut del tot les seves 
funcions articuladores. 


3. avvvvvv. monestirs.cat/monst/tarra/s 

2. LA NOVA FAÇANA DE LA MURALLETA 


Quan la població va créixer i es va fer necessari ocupar el Corral —tal com era de- 
nominat l'antic circ, a la terrassa més baixa— també es va decidir defensar la zona i 
ampliar el perímetre de la muralla amb la construcció d'una nova cortina coneguda 
amb el nom de muralleta. El 25 de desembre de 1368, el Consell acordà: 4Quel mur 
sia fet davant aquell que ja és en lo dit carrer, e sia separat d'aquell e sia d'argamassa 
tot ab torres que isquen de fora e que aja X palms (...j gros e lo mur se puxa correr 
dins e de foray (Menchón i Massó, 1998: 43). Així, doncs, a partir de 1369 i durant 
una bona colla d'anys, es construí un mur de 1,50 m de gruix a una distància variable 
de la façana del circ, i es reomplí de terra el volum intermedi entre el mur i la façana, 
tal com es podia observar fins fa poc a la part de muralleta conservada, a la zona de 
la capçalera del circ. En aquesta zona, justament, els deu pams de gruix que havia 
acordat el Consell municipal, es reduiren a set i mig. Les lloses de pedra de la via, ara 
sense utilitat, van ser emprades en la construcció de la muralleta. 

Per tant, es té per cert que la totalitat del gruix de la muralleta (4,20 m aproxima- 
dament, excloent el mur del circ) ocupava longitudinalment una part de l'amplada de 
l'antiga Via Augusta. Però no pas tota, perquè això hauria significat, en els extrems, 
perdre l'avantatge de la major altura de la nova muralla perquè, cal recordar-ho de 
bell nou: en aquests dos extrems la via passava en trinxera. Per tant, doncs, davant la 
muralleta encara hi quedaria una part de la secció de la Via Augusta, de rasant apro- 
ximadament horitzontal, de suficient amplada com per evitar que el terreny proper 
més alt pogués ser utilitzat per recolzar escales o bé màquines de guerra que servissin 
per expugnar la muralla amb major facilitat. 

Encara amb discordances entre les fonts textuals i les cartogràfiques, sembla que 
la muralleta tenia tres portals (Menoretes, Bordell i Framenors) defensades per sen- 
gles torres octagonals, de les que només se n'ha conservat una, la de les Monges, a 
l'extrem oriental. La torre del Bordell era al Portalet i la torre Grossa era davant del 
convent dels franciscans (Menchón i Massó 1998: 58-66). 

Fig. 2. La muralleta, segons el detall de la vista de Tarragona d'Anton Van den VVyngaerde de l'any 1563. Font: 
chttps://uploadavilimedia.org/vilipedia/commons/3/31/Tarragona)62C. Anton van den VVyngaerde.jpg:. 

El convent dels franciscans quedà arruinat l'any 1462 a causa de les accions bèl- 
liques de la guerra civil catalana. Els frares es volgueren instal'lar a l'interior de la 
ciutat, però finalment reedificaren el complex conventual al mateix lloc on havien 
estat abans i on romandrien fins al final de la seva presència a la ciutat. L'any 1509, la 
construcció estava força avançada. 

Segons es pot apreciar en la vista que de Tarragona va dibuixar Anton Van den 
VVyngaerde l'any 1563, l'església que van construir els franciscans era de nau única 
amb capelles entre els contraforts, visibles exteriorment, de cinc tramades que inclo- 
ien el presbiteri. Estava situada a l'extrem nord-occidental de la propietat dels religi- 
osos, amb el seu eix longitudinal sensiblement paral-lei a la muralleta i amb la façana 
principal mirant cap a ponent. Segons el plànol de Calbet de l'any 1643, el claustre 
estava situat just al sud de l'església i al seu costat. 

Fig. 3. L'església i el convent dels franciscans, segons el detall de la vista de Tarragona d'Anton Van 


den VVyngaerde de l'any 1563. Font: chttps://upload-vvilimedia.org/vilipedia/commons/3/31/ 
Tarragona)62C. Anton. van den VVyngaerde.jpgo. 

Així mateix, el convent de Santa Clara també sofrí els estralls de la guerra civil 
catalana el 1462, a causa de la seva situació estratègica, però es desconeix si, com en 
el cas dels franciscans, se'n va modificar la configuració. Ara bé, sí que es va modifi- 
car substancialment la part de la muralleta que corresponia a la torre de les Monges, 
perquè allí s'hi va construir el baluard que es coneixeria amb el nom de Carles V, 
l'aresta més avançada del qual o punta de fletxa apuntava de dret cap al convent i s'hi 
aproximava de tal forma que amenaçava greument la seva continuitat. Menchón i 
Massó situen la construcció de baluard entre els anys 1545 i 1563 (Menchón i Massó, 
1998: 58 i 88), perquè VVyngaerde, aquest últim any, ja el dibuixava. Se'n sap molt 
poca cosa de la construcció d'aquest baluard, però potser es pot acotar una mica més 
la seva datació si es considera poc probable que es bategés amb el nom d'un monarca 
després de morir, l'any 1558, quan ja regnava el seu successor. 

Segons Recasens, l'església es va enderrocar a mitjan segle XVI per tal de construir 
un petit baluard, que poc més tard seria substituit per un altre de més gran, deno- 
minat indistintament del Mirador, de Santa Clara o de les Monges (Recasens, 1998: 
54). S'ha d'entendre que tant el primer com el segon baluard estaven incorporats a la 
nova línia fortificada paral'lela al mar. 

Així, doncs, des de la construcció de la muralleta, la faixa longitudinal que queda- 
va al seu davant continuava sense exercir la funció de carrer. El paisatge es mantenia 
immutable: la muralleta amb les seves tres torres octagonals —a les quals després s'afe- 
giria el baluard de Carles V—i els dos convents al davant, un a cada extrem, amb vistes 
de privilegi sobre el port. No obstant això, davant del Portalet, entre els dos convents, 
s'hi situarien alguns barracons on les meuques de la ciutat exercien les seves activitats: 
era el bordell, que donà nom a la torre que protegia el Portalet (Salvat, 1950). 

3.1 Les defenses 


L'antiga tanca medieval de la muralleta i les seves torres començaven a ser una for- 
tificació antiquada a mitjan segle XVI quan, amb l'aparició de l'artilleria, era possible 
iniciar els atacs a les fortificacions des de més lluny. Amb la intenció de minorar 
l'efecte destructiu dels morters, més que no pas afrontar els trets de pla, calia esqui- 
var-los tot disposant panys més gruixuts i de forma obliqua. És així que s'imposarien 
els baluards com a estructures defensives. A Tarragona es construiria el ja citat de 
Carles V, i d'altres. 

Tanmateix, per Tarragona, la solució no podia ser només puntual. Calia anar més 
enllà i projectar una nova línia defensiva que protegís els convents de les clarisses i 
dels franciscans i altres edificacions que es poguessin construir extramurs. El carde- 
nal Cervantes (1568-1575) s'encarregà de posar en marxa el projecte, que incloia la 
implantació de nous i grans equipaments necessaris per a la ciutat, i també la seva 
protecció. Les obres s'iniciaren l'any 1572, i consistien en la construcció de dues cor- 
tines perpendiculars a la muralleta pels seus dos extrems: la cortina d'orient, pel costat 
de Santa Clara, i la de ponent, que tancava pel costat de Sant Francesc (Menchón i 
Massó, 1998: 91). El pany que uniria els dos extrems, la futura muralla de Sant Joan, 
que englobaria pel sud tots els edificis renaixentistes de la Rambla Vella, no s'iniciaria 
fins després de la mort del cardenal i s'acabaria després de l'any 1640 (Menchón i 
Massó, 1998: 97 i seg.). 

L'any 1568, Gaspar Cervantes de Gaeta era nomenat arquebisbe de Tarragona. 
Quatre anys després, ja com a cardenal, el dia 3 de maig de 15 72 entrava oficialment a 
la ciutat i hi moria el 17 d'octubre de 1575. Només tres anys i mig de mandat presen- 
cial, però amb uns resultats extraordinaris, si més no pel que fa a les consecucions de 
caire urbanístic. Entre les grans obres que va impulsar, promoure i fins i tot finançar, 
a banda de les de fortificació, hi ha el seminari tridentí i universitat (obres iniciades 
l'any 1572), al costat de Sant Francesc, i la instal'lació dels jesuites (obres iniciades 
l'any 1575), al costat de Santa Clara. Després, l'any 1580, també s'iniciaren les obres 
del nou hospital, a l'espai lliure que quedava entre els dos últims edificis. 

En l'interval dels vuit anys que van de 1572 a 1580, doncs, s'iniciaren tres grans 
obres que gairebé completaven la façana sud de l'actual Rambla Vella. Tal com es pot 
comprendre, va ser un període de gran efervescència constructiva a la ciutat. 

Lemplaçament extramurs d'aquests grans equipaments obeia al fet que aleshores 
la ciutat no disposava en el seu interior d'espai suficient per a bastir-los, de manera 
que s'optà per situar-los paral'/lels a la muralleta, a una distància superior als cent 
peus." Encara que inicialment quedaven desprotegits de possibles atacs, ja hi havia el 
projecte d'ampliar la fortificació per englobar-los al seu interior. Una altra cosa seria 
el ritme i la rapidesa en l'execució de les diferents obres. 

A finals del segle xvi, doncs, la muralleta encara era útil des del punt de vista 
militar i, per tant, l'exigència de separar-ne les noves edificacions una distància míni- 
ma era una mesura prudent, per més que ja s'hagués projectat una defensa moderna 
que les englobés. De fet, aquesta faixa lliure d'ús militar feia capiample, més estreta 
a ponent que no pas a llevant, però sempre superava els cent peus. És important de 
remarcar que aleshores no hi havia cap idea ni pretensió que la faixa lliure de què es 
parla s'acabés convertint en carrer: al segle XVI era del tot inconcebible un carrer tan 
ample i, a més, tampoc no hauria portat enlloc. 

La línia de les façanes de les grans edificacions esmentades que mirava a la ciutat 
medieval murallada no es va construir pas sobre una rasant horitzontal, sinó sobre 
el terreny natural que havien ocupat les antigues cases romanes, tal com es va trobar, 
sense transformar. Així, el convent de Sant Francesc, una bona part de la Universitat 
i el convent de Santa Clara quedaren notòriament per sobre de la rasant de l'antiga 
Via Augusta. En canvi, l'hospital i el convent dels jesuites, més a la vora del Portalet, 
hi quedarien si fa o no fa enrasats. 

Revisem tot seguit, una per una, les grans edificacions implantades en aquesta 
època i les seves circumstàncies. 


3.2 Els convents de Sant Francesc i de Santa Clara 


Poca cosa es pot afegir sobre aquests dos convents en aquest període. Tal com ja 
s'ha indicat, el baluard de Carles V es va construir entre els anys 1545 i 1558, per 
defensar els panys de muralla que conformaven l'angle sud-est de la fortificació. Per 
més que l'aresta més avançada del baluard apuntés directament cap al convent i s'hi 
aproximés de tal forma que amenacés greument la seva continuitat, sembla que el fet 
no va tenir consequiències en la configuració del conjunt conventual. Però les monges 
van construir una església de nova planta, darrere del baluard del Mirador, a la part 
més oriental del solar, tot mantenint la seva tirada, una mica inclinada respecte de la 
muralleta, notòriament reculada de l'alineació que formaven els edificis dels jesuites, 
l'hospital i la universitat. La posició del convent de les clarisses devia ser si fa o no fa 
simètrica a la del convent dels franciscans, a l'altre extrem de la Rambla. 


4. 1 peu de Burgos equival a 27,83 cm. Els militars introduiren les unitats mètriques castellanes, el peu 
(27,83 cm) i la vara (3 peus), quan aquí s'utilitzava tradicionalment el pam tarragoní (19,48 cm) i la cana 
(8 pams). Encara que no fos exacte, sovint es feia l'equivalència d'una vara amb mitja cana. 

El finançament de l'obra de l'església de les clarisses va ser a càrrec de l'arquebisbe 
i del municipi. El projecte s'encarregà a Pere Blai, amestre de cases y de l'església de 
la Selvax, que el 18 de gener de 1590 cobrà deu lliures aper los treballs presos en fer 
la trasa y capitulacions de la obra de l'església de Santa Claray. Lobra s'adjudicà el 
mateix mes de gener al mestre de cases Sebastià Font, que la començà, però després 
renuncià a acabar-la. El substituí el mestre Gabriel Ferrer qui, entre d'altres obres, 
acabà el cor. L'agost de 1599, l'església estava llesta (Recasens, 1998: 54). 


3.3 La universitat i el seminari 


eCom a senyor jurisdiccional de Tarragona, Gaspar Cervantes ho tenia fàcil: ningú no 
li podia disputar el privilegi d'erigir una universitat literària. La creació del seminari 
la podia completar amb càtedres universitàries, i en sortirien beneficiats l'Església i 
la ciutat, ja que Tarragona veuria com s'incrementava l'oferta docent, (Olivé, Prats 
i Gonzàlez, 2006: 31). Així, doncs, la universitat era concebuda pel cardenal com a 
complement del seminari, de manera que, a l'inici, no s'hi impartirien les disciplines 
considerades laiques i racionalistes com ara la geografia i cronologia, les matemàti- 
ques pures, la física, la química, la mineralogia i geologia, la botànica i agricultura, la 
formació política i estadística, el dret general i el dret públic i la medicina. S'hi fun- 
darien, en canvi, les càtedres de retòrica, de metafísica i ètica, de teologia escolàstica, 
de teologia moral i de sagrada escriptura (Olivé, Prats i Gonzàlez, 2006: 61). També 
Magda Mària fa notar la bona convivència entre els postulats tridentins i els ense- 
nyaments de to més humanista: c'Tot i que la institució pren el caràcter d'universitat 
escolàstica i que el seu objectiu principal és la formació dels futurs rectors d'església, 
entre les matèries que s'hi ensenyen als primers cursos es troba l'estudi de diversos 
clàssics.. (Mària, 2002: 134). 

L'any 1572 s'iniciava la construcció del conjunt docent en l'emplaçament descrit 
abans, és a dir, a l'exterior de les muralles i entre el convent dels franciscans i el futur 
Hospital de Sant Pau i Santa Tecla. El solar era íntegrament de propietat municipal 
des que havia estat comprat el 3 de setembre de 1412, i s'havia dividit en dues parts 
sensiblement iguals. La del nord, amb façana a l'actual Rambla Vella, seria ocupada 
per l'edifici universitari, primer amb dos cossos i després amb tres, que acabarien 
formant una 4) amb un pati al mig. Des d'aquest pati s'accediria a la part més meri- 
dional del solar, la que es destinaria a seminari, també primer amb dos i després amb 
tres cossos, disposats de la mateixa forma que els anteriors i organitzats a l'entorn 
d'un claustre. Per tant, pati relativament gran per a la universitat i claustre més reduit 
per al seminari. Reduit i només de dos costats, perquè el tercer es construí més tard i 
el quart costat, que corresponia a la banda de mar, no es va projectar fins a l'inici del 
segle XIX i no es va construir fins bastant més tard. Cal recordar que la solució del 
claustre obert també va ser emprada en el cas del convent dels jesuites, contempo- 

rani de la universitat i el seminari (Llop, 2007). Així, l'esquema de l'organització de 
la planta dels dos edificis resulta perfectament raonable i està en consonància amb 
el caràcter més obert dels estudis universitaris en relació amb el caràcter més recollit 
dels eclesiàstics. 

Al setembre de 1577, l'arquebisbe Antoni Agustín inaugurava oficialment el curs. 
De cara a evitar problemes i per tal de facilitar una gestió coordinada, però separada, 
amb administradors diferents per a cada un dels dos establiments, el Consell de la 
ciutat, l'any 1591, acordà la cessió a l'Església de la casa i la part de solar que ocupava 
el seminari. Aquell mateix any l'edifici ja necessitava obres de reparació i manteni- 
ment, però els seus administradors, fins aleshores, havien manifestat certa recança en 
executar-les pel fet que no era de la seva propietat. 

Al seu torn, l'estudi universitari progressava i, al desembre de l'any 1591, el Con- 
sell municipal es determinà a habilitar cambres a la planta sotacoberta, sobre les aules, 
per als estudiants universitaris que no trobaven allotjament a les cases de la ciutat. 
Ara bé, malgrat que es tractava d'un edifici recent, aviat presentà problemes greus de 
seguretat, de manera que al novembre de l'any 1597 el mateix Consell ja manifestava 
que ala obra se ofereix al Studi nou de la pnd. Ciutat que alguns anys hasta apunta- 
lada i ha fet mouiment de nou y si nos adobaua perillaria de caurer com se veu.y El 
mestre de cases Cisterer ja havia fet una descripció de les obres necessàries i el Con- 
sell determinà que s'executessin 4dconforme los mestres de cases judicaran). 

Ledifici del seminari havia de ser traçat i executat per mestres de cases diferents 
dels de la universitat. Els dos edificis estaven organitzats en planta d'acord amb un eix 
de simetria longitudinal que passava per cada un dels seus accessos. El fet que els ci- 
xos estiguessin significativament desplaçats entre ells reforça la tesi que el projecte no 
era unitari. Es desconeixen els tracistes de les dues obres, però se sap que l'any 1593, 
l'afamat mestre de cases Pere Blai intervenia en l'ampliació de l'edifici del seminari. 
Resulta versemblant que l'ampliació consistís a afegir una segona ala a l'inicial. Les 
obres foren executades per mestre Esteve Testa," el fuster Joan Miret i el ferrer Pere 
Verdura. S'iniciaren el 15 de juliol de 1593 i acabaren el 25 de març de 1595, amb un 
cost que excedí les 1.200 lliures. Potser sí que les obres foren traçades per Blai, tot i 
que Carbonell afirma no tenir-ne cap certesa, en tot cas, sí que hi treballà, almenys a 
inicis de 1594 (Carbonell, 1986: 63). 

Autors com ara Sofia Mata i Marià Carbonell apunten que la traça de la primiti- 
va església dels jesuites podria ser obra de Jaume Amigó, rector de Tivissa i una de les 
figures cabdals de l'arquitectura renaixentista a Catalunya (Mata, 2006 i Carbonell, 
1997). I potser la traça d'Amigó abastava tot el conjunt conventual. Un altre dels 


5. Esteve Testa era un mestre de cases d'origen occità, igual com el seu sogre Pere Joan, també mestre de 
cases. Tots dos residien a Tarragona quan el 24 de setembre de 1589 van contractar l'acabament de les 
obres de la torre de l'església de Masricart, que havia iniciat el difunt Bernat Ribera, vila-secà però també 
del mateix origen que els seus successors (Fuentes, 1989: 20). 

grans mestres de cases de l'època i col'laborador d'Amigó en algunes obres, Pere Blai, 
també va intervenir en les obres de la casa-noviciat dels jesuites a l'entorn de l'any 
1590 (Carbonell, 1997). Doncs bé, no seria gens estrany que un dels personatges an- 
teriors, o bé tots dos, intervingués decisivament, també, en la universitat i el seminari. 

Pel que fa a la universitat, només la façana del carrer i l'arrencada o sòcol de tots 
els murs es van construir de paredat de pedra ordinària, mentre que la resta de murs 
eren de tàpia. L'any 1770, els paraments exteriors encara s'havien d'arrebossar, de 
manera que s'hi podien observar els típics forats que es deixaven per tal de recolzar 
les bastides quan es construien les parets.é La façana tenia un aspecte molt compacte, 
amb petites i escasses obertures disposades sempre a la zona més alta del parament. 
La part escultural de la portalada d'accés era de carreus de pedra i la porta amb llinda 
plana, coronada per tres grans escuts: el de Tarragona, el d'Espanya i el del cardenal 
fundador, que actualment es conserven a l'arxiu arxidiocesà i que són l'únic testimoni 
de l'època de la construcció. 

El plànol que més endavant s'esmentarà mostra un detall revelador sobre la rasant 
del carrer: la diferència de cota entre els dos extrems de la façana era d'unes 3,5 vares, 
de tal manera que permeté aprofitar i habilitar un espai sota el paviment de la planta 
baixa, en l'extrem més llevantí. 

La planta baixa, d'altura considerable, estava coberta per un sostre de biguetes de 
fusta recolzades sobre un sistema d'arcs de diafragma de mig punt paral'lels a la faça- 
na. La planta alta no passava de ser un espai residual sota la coberta, accessible però 
escassament utilitzat, amb coberta de teula construida segons el sistema de llata per 
canal." Aquest sistema, amb les teules col'locades en sec, era molt utilitzat per cobrir 
espais no habitables i ventilats, però requeria frequents operacions de manteniment, 
poc apropiades en els edificis públics. 

Tant la tàpia sense revestir utilitzada per construir les parets com la coberta a llata 
per canal eren tècniques de construcció habituals a l'època, però humils i senzilles. 
Lelecció d'aquests sistemes no s'adiu amb l'afany de perdurabilitat que seria normal 
en els promotors a l'hora de planificar un gran equipament públic. S'hi haurien adit 
més, per exemple, les parets de paredat de pedra de la resta d'edificis cinccentistes del 
mateix carrer, i encara més si haguessin estat de carreus de pedra picada, naturalment. 
Potser tot plegat estava relacionat amb els escassos recursos disponibles, o bé amb la 
menor importància que es devia donar als estudis universitaris en comparació amb els 
de més prestigi que s'impartien al seminari tridentí. 


6. AHN. Consejos 22776. Exp. 10. Document de data 27/02/1770. 
7. AHN. Consejos 22776. Exp. 10. Document de data 15/03/1770. 

3.4 El convent dels jesuites 


Els jesuites van arribar a Tarragona l'abril de 1575 cridats pel cardenal Gaspar Cer- 
vantes (1568-1575). Els escassos articles i estudis publicats es refereixen sobretot a 
l'etapa fundacional i s'han d'agrair al pare Borràs 

Segons Blanch (Blanch, 1951) Als 27 d'octubre de dit any 1575 se obriren los 
fonaments de la casa que vuy tenen, y als 18 de abril de l'any seguent se posà la prime- 
ra pedra al cantó de la casa que dóna envés lo Portalets. És a dir, la primera pedra es 
col:locà davant de l'actual carrer del Portalet, a la cantonada amb l'antic camí que bai- 
xava al port (avui carrer de Sant Agustí), o sigui, a la cantonada dreta de la façana de 
l'actual església. Tot indica que la traça de la construcció era de Jaume Amigó, segons 
sembla deduir-se d'una carta del 29 de juliol de 1575, esmentada per Borràs, Mata 
i Carbonell. Efectivament, en base a aquesta carta, Sofia Mata apunta —i Carbonell 
ratifica— la possibilitat de l'autoria de Jaume Amigó, rector de Tivissa i una de les 
figures cabdals de l'arquitectura renaixentista a Catalunya (Mata, 2006 i Carbonell, 
1997). Ara bé, de ben segur que la traça d'Amigó no es limitava a l'església, sinó que 
devia abastar el conjunt conventual. Un altre dels grans mestres de cases de l'època i 
col'laborador d'Amigó en algunes obres, Pere Blai, també va tenir alguna mena d'in- 
tervenció en les obres de la casa-noviciat, a l'entorn de l'any 1590 (Carbonell, 1997). 

Tanmateix, les obres del conjunt s'alentiren i no es van reprendre fins al 7 de maig 
de 1581, en què arribà una carta del general de la Companyia amb l'autorització per a 
continuar-les. La carta indicava la necessitat de construir la part de l'edifici que servís 
per la instal-lació d'alguns novicis, deixant per més endavant l'obra de l'església (Car- 
bonell, 1997). Naturalment, era més peremptori poder allotjar els novicis que no pas 
fer una nova església, perquè la comunitat es podia servir d'altres, com la de Natzaret, 
utilitzada ja en ocasions anteriors. 

A finals de l'any 1581 se substituí el superior dels jesuites de Tarragona i el seu 
successor intentà modificar la traça primitiva, però aquest intent no reeixí. El mes 
de juny de 1583, des de Roma s'ordenava que les obres tiressin endavant, però el 
nou superior es mostrà reticent un altre cop, fins que en una carta al general, datada 
del 10 de febrer de 1585, claudicà i indicà que l'edifici es faria d'acord amb la traça 
primitiva. Mentrestant, l'església conventual fou beneida el 5 d'abril de 1584, enmig 
de la polèmica sobre la traça que calia utilitzar, cosa que, entre d'altres senyalades per 
Carbonell, no deixa de ser un indici de la provisionalitat amb que fou projectada, 
només pensada per a subvenir les primeres necessitats de la comunitat conventual. 


8. La questió ha estat perfectament aclarida pel jesuita Antoni Borràs i Feliu a la seva obra E/ cardenal 
Gaspar Cervantes, fundador de la casa—noviciat de la Companyia de Jesús a Tarragona (1574-1575), anuari 
1987 de la Societat d'Estudis d'Història Eclesiàstica Moderna i Contemporània de Catalunya, 1988. 
Abans que ell, s'hi havia referit José Sànchez Real en una sèrie d'articles periodístics. I després, Sofia 
Mata i Marià Carbonell en un article que recull —i amplia— les informacions anteriors, sobretot les d'ín- 
dole arquitectònica. Tant Sànchez com Mata i Carbonell són citats en notes posteriors. 

Segons el parer del pare Borràs: La misma iglesia, asemejaba mas a una capilla.e 
(Borràs, sense data). 

El 1584 també quedava acabat el convent, almenys de forma suficient, perquè 
el dia 5 d'abril d'aquell any els jesuites hi van traslladar la seva residència definitiva 
(Salvat, 1987 i Morera, 1959). Fins aleshores aquestes obres havien estat finançades 
amb 20.000 lliures procedents de l'arquebisbat (Recasens, 2001). 

Una missiva del pare Provincial al General de Roma, datada el febrer de 1585, 
explicava que la casa-noviciat ano estú acabada de obrar,. En aquell moment hi ha- 
via —se suposa que entre d'altres peces— dues sales iniciades. La primera ja tenia set 
cambres. La segona, quan estigués acabada, n'havia de tenir més de vint-i-cinc (Car- 
bonell, 1997). En aquella època, el claustre ja devia estar finalitzat. Només disposava 
de dos costats, de tres i cinc arcades respectivament. A mitjan 1590 ja es va haver de 
reparar perquè quatre pilars havien cruixit i fet moviment. Un contracte signat el 25 
d'agost de 1590 informa d'aquesta incidència i descriu les obres de reparació previs- 
tes, que consistien, en essència, a construir dos arcs petits bessons dins de cada arcada 
(Carbonell, 1997). El document és de gran interès per conèixer amb força precisió les 
característiques d'aquest claustre de dues ales. El 4 de juny de 1592 es firmava l'àpoca 
en compliment del preu fet (Carbonell, 1997). 

El mateix any del contracte del paràgraf anterior se'n subscrivia un altre, datat 
el 3 de novembre, en què s'acordava picar la cornisa del claustre i els capitells que la 
sostenien, alguns dels quals estaven atrencats o cruixitsr. En aquest nou document es 
remarca la dimensió de les dues ales del claustre, de tres i cinc arcades respectivament 
i, a més, s'especifica que els executors de l'obra treballaran etot a coneguda del mre. 
Pere Blai o de dos mestres de cases (Carbonell, 1997). Heus aquí, doncs, que tal com 
s'havia anunciat abans, els dos grans mestres de l'anomenada eescola del Camp renai- 
xentistar, Amigó i Blai, coincidiren també —ben probablement— en la casa-noviciat 
dels jesuites a Tarragona. 

La causa dels problemes apareguts a les columnes i a la cornisa del claustre cal 
situar-la, amb tota probabilitat, en l'absència d'una fonamentació adequada. Efectiva- 
ment, l'observació dels plànols aixecats amb motiu de les excavacions arqueològiques 
realitzades a la zona, abans de construir la nova seu de l'ONCE al costat de l'església, 
permet apuntalar aquesta hipòtesi (Macias, 1996). 

Finalment, Carbonell dóna noticia d'un tercer contracte, firmat el 9 de juny de 
1592 amb motiu de la construcció d'una part força significativa de la casa-noviciat. 
Es tracta de la prolongació cap al sud de l'ala de llevant del claustre, la de les tres 
arcades. En amplada, la nova actuació ocuparia dues crugies: la primera, un passadís 
o corredor de la mateixa llum que el claustre, la segona d'una llum de trenta-vuit 
pams, també coincident amb la de la crugia preexistent que es perllongava. Unes 
quantes peces importants es projectaven en aquesta ampliació: el rebost, de vint-i- 
quatre pams de longitud, a l'extrem més proper al convent de Santa Clara, la cuina, de 

quaranta-quatre pams, a continuació, el refetor, que només s'havia de tancar, entre la 
cuina i l'escala, i l'escala nova, de trenta-tres pams i mig, de trenta-sis graons repartits 
en quatre voltes i amb quatre replans, tot pavimentat amb pedra negra. Lobra s'havia 
d'acabar en el termini de nou mesos, però es devia retardar, perquè no fou visurada 
fins al 8 d'abril de 1594 (Carbonell, 1997). 

Des que es col'locà la primera pedra l'any 1576 fins que s'acabaren les obres des- 
crites anteriorment l'any 1594, havia transcorregut un termini de divuit anys durant 
el qual s'havia bastit un conjunt conventual que havia de satisfer les necessitats de la 
Companyia de Jesús a Tarragona durant la propera quarantena. El claustre quedaria 
només amb dues ales, sense tancar, pel que sembla d'una forma volguda, encara que 
pogués donar la sensació de ser una obra inacabada, tal com explicava Gaietà Bar- 
raquer Roviralta a l'inici del segle XX tot dient que el pis inferior del claustre estava 
format per galeries caún hoy incompletase. D'acord amb la interpretació dels plànols 
manejats, el claustre feia, exactament, cent vint per setanta-dos pams. L'ús d'aquesta 
unitat de mesura, típicament camptarragonina, diu molt a favor de la intervenció de 
Jaume Amigó en la traça del conjunt conventual. 

Així, doncs, cap a l'any 1600, l'edificació estava organitzada tot conformant una 
planta en forma de te, a l'angle interior ponentí de la qual hi havia un claustre de dos 
únics costats desiguals. El primer pal de la té constituia tota la façana a la Rambla Ve- 
lla, que presumiblement s'iniciava just a la cantonada de l'actual església (la primera 
pedra s'havia col'locat allí), a la cantonada del camí del port. El segon pal de la té és 
el que s'havia perllongat en planta baixa el 1594. 

La primitiva església estava separada de la resta d'edificacions, perpendicular al 
camí del port i entre aquest camí i el vèrtex mai construit del claustre. Disposava d'un 
presbiteri elevat, sota del qual hi havia una cripta funerària, amb nínxols a les parets. 
L'accés a l'església era lateral, pel costat nord, de manera que els religiosos havien de 
transitar un tram al descobert per arribar-hi. Igual com també ho havien de fer per 
arribar a l'entrada de la cripta, situada sota la capçalera del temple i amb accés des 
del claustre. Segons està justificat en un treball previ, les dimensions netes de la nau 
d'aquesta església eren de setanta-cinc per vint-i-cinc pams, és a dir, un rectangle 
d'escassa superfície amb els costats seguint la relació 1:3. Els contraforts donaven 
lloc a un número imparell de capelles laterals, probablement tres per cada banda. 
La profunditat neta de les capelles havia de ser d'uns deu pams, per tal que hi cabés 
l'altar al fons i hi hagués un espai davanter on se situaria l'oficiant i on es podia fer 
algun enterrament. Probablement, les capelles laterals estaven un parell d'escales més 
altes que el paviment de la nau. El presbiteri tenia una amplada de vint-i-dos pams 
i una profunditat de vint-i-dos o de vint-i-cinc. L'amplada és idèntica a la del cos 
petit de la cripta i una mica inferior a la de la nau, tal com era costum, això últim, en 


9. El text de Barraquer és a Barraquer, 1906 i és citat a Carbonell, 1997. 

les esglésies renaixentistes, on se solia disposar una mena de diafragma entre la nau 
i el presbiteri que podia adoptar la forma d'un arc de triomf clàssic. La profunditat 
de vint-i-cinc pams correspon a la de la cripta primitiva més els nínxols col'locats de 
punta en el parament frontal. No obstant això, fora ben inusual que el presbiteri tin- 
gués més profunditat que amplada, i per això es dóna com a més possible una planta 
perfectament quadrada de vint-i-dos per vint-i-dos pams (Llop, 2007). 

Lentrada a l'església antiga es devia fer des del convent per la façana lateral nord, 
la més immediata. També hi devia haver una altra porta per al públic a la façana del 
camí del port, aixecada unes quantes escales sobre la rasant d'aquest camí. Fet i fet, 
tant l'església antiga com la seva cripta s'havien projectat per al servei conventual, 
de manera que el paviment del convent-seminari estaria a la mateixa cota que el de 
l'església i, per tant, més alt que la rasant del camí, que baixava des del Portalet. No 
resultaria estrany, doncs, que inicialment no hi hagués entrada des del camí del port. 

Per tant, l'església antiga era realment petita i es podia considerar una construcció 
provisional. Per més que als anys 1628 i 1629 s'hi feren obres importants, cent anys 
més tard es va escometre l'obra definitiva, que faria desaparèixer gairebé qualsevol 


rastre de la primitiva, de la qual només quedarien la cripta i la tomba del benefactor 
Onofre Morell. 

Fig. 4a Planta de l'església primitiva dels jesuites (Llop, 2007: 86, 91). 

Fig. 4b Reconstrucció hipotètica secció transversal de la cripta de l'església primitiva dels jesuites 


(Llop, 2007: 86, 91). 


3.5 L'hospital de Sant Pau i Santa Tecla 


Lobra de l'hospital començà l'any 1580, un cop reunit un capital inicial de 4.500 lliu- 
res de provinença repartida entre el municipi (2.800), l'arquebisbe (1.200) i el capítol 
de la Seu (500). La inauguració oficial de l'equipament tingué lloc per Sant Maties 
(14 de maig) de l'any 1588, tot i que faltava per construir l'església, el cementiri i una 
part de la teulada, els quals no s'acabarien de fer fins a l'any 1600 (Recasens, 1998: 53). 

Es tenen molt escasses notícies de l'època de la construcció. L'última que he po- 
gut aplegar és un memorial de tota la fusta necessària, redactat el 18 de febrer de 
1581, comprenia filets de diferents dimensions, llindes i vuitens. P Res més fins a la 
data de la inauguració. 

És possible precisar una mica més la informació facilitada per Recasens i conèixer 
amb força aproximació la configuració primera de l'hospital tot resseguint diferents 
inventaris de béns mobles realitzats amb motiu de les successives preses de possessió 
del capellà o majordom de l'establiment. Tots aquests inventaris van ser protocol'litzats 
per Bernat Gendre, notari de Tarragona," i han estat inicialment treballats per Isa- 
bel Companys i Farrerons. El primer és del 2 de gener de 1589, el segon dels dies 3 
d'agost i 16,19, 27 i 28 de setembre de 1594, el tercer del 21 i 22 d'agost de 1595, el 
quart dels dies 4, 13 i 15 de gener de 1597, el cinquè es va realitzar els dies 8, 12 i 13 
de gener de 1599, i l'últim, els dies 5 i 6 de novembre de 1602. 

El primer inventari fou realitzat set mesos després de la inauguració. Aleshores 
només s'havien construit dues ales de l'edifici, la de llevant i la de migdia. Amb aques- 


10. AHT. Manuals notarials Tarragona. Notari Bernat Gendre. Sign. top. 60. Fol. 349 i seg. 
11. AHT. Fons notarial de Tarragona. Sign. top. 64 i 65. 

ta disposició es delimitaven en el solar tres zones lliures d'edificació. Eren l'hort, a 
llevant, el fossar, a migdia, on s'enterrarien aquells que morien a l'hospital i no tenien 
altra sepultura al fossar comú, i el pati. S'anomenava pati aquell espai lliure que s'uti- 
litzava per entrar des de la via pública i on, al cap de poc, s'hi construiria el claustre 
i la tercera ala de l'edifici, la que estaria alineada amb el carrer i contindria l'església 
de l'hospital. De fet, el pati devia estar tancat al carrer, tal com ho demostra la data 
de 1586 que figura incisa a la clau de l'arc de l'actual porta del servei d'emergències. 
Aquesta obertura és anterior a la data d'entrada en servei de l'hospital (1588) i devia 
formar part de la tanca del recinte. Més endavant esdevindria la porta d'entrada a l'es- 
glésia des del carrer. El pati havia d'estar pavimentat i amb pendents per tal d'acondu- 
ir l'aigua de pluja cap a la cisterna construida sota del futur claustre, que és esmentada 
en tots els inventaris, talment com el pou. Els brocals de la cisterna i del pou, al bell 
mig del pati del claustre, encara es conserven avui dia. L'aigua s'extreia mitjançant 
una corriola, o bé s'aconduia amb inclinació cap a les dependències que necessitaven 
aigua, com la pastera i la bugaderia, situades en una planta semienterrada, a l'ala sud. 

Els inventaris dels anys 1594 i 1595 fan constar l'emmagatzematge de bones 
quantitats de biguetes i jàsseres de fusta, al pati, cosa que significa que les obres con- 
tinuaven. Í continuaven, sense cap dubte, d'acord amb una traça prèvia comprensiva 
de totes les fases de l'edificació. Sembla evident que la fusta emmagatzemada s'havia 
d'utilitzar en la construcció del sostre de l'església, les parets de la qual ja haurien 
assolit l'alçada requerida el mes de setembre de 1594. Aleshores hi havia, a terra, 47 
fustets de Tortosa de trenta a trenta-dos pams. El fustet era un cairat de fusta de pi 
del mercat de Tortosa que oscil-lava entre els vint i els vint-i-quatre pams de llargària, 
segons la definició de la Gran Enciclopèdia Catalana. La llargària de la definició lliga 
bé amb la dimensió dels diferents trams de la nova església, cosa que no passa amb la 
llargària de l'inventari, segurament equivocada per un error en l'amidament en obra. 
A l'hora de fer l'inventari del mes d'agost de 1595, ja s'haurien collocat una part 
dels fustets, però també haurien arribat altres carregaments a peu d'obra, de manera 
que faltaven per col'locar dues jàsseres grans de xiprer i cinquanta-sis fustets (ara no 
se nespecificava la llargària). Les jàsseres havien de ser realment d'una gran secció, 
i molt pesades, perquè calia que salvessin una llum neta de quaranta pams. Fet i fet, 
si es compta que els fustets es podien col'locar cada tres pams, resulta que en cada 
tram de l'església n'hi hauria 14. Això vol dir que en aquella data hi havia dos trams 
de sostre construits i quatre per construir. Atès que a l'inventari del gener de 1597 ja 
no s'esmenten fustets ni jàsseres, caldrà suposar que la totalitat del sostre ja s'havia 
acabat i que faltava poc per finalitzar del tot l'obra de l'església. L'any 1600, segons 
Recasens, ja estava en servei. 

Les dues ales ja construides abans de l'església constaven de dues plantes sobre 
la rasant del carrer. Ara bé, a causa del pendent suau del terreny, l'ala del sud tenia a 

més una planta semienterrada on se situaven les dependències auxiliars, com ara el 
pastador, el celler, la bugaderia i l'estable. 

A la planta baixa de l'ala de llevant hi havia les habitacions del capellà, majordom 
o administrador, i també la sala dels malalts masculins. A la planta alta s'hi accedia 
mitjançant unes escales la caixa de les quals, ben probablement, és la mateixa que 
l'actual. Mentre no estigués acabada l'església, en aquesta planta hi hauria l'habitació 
del sagristà i la capella, tan petita que el confessionari havia de ser fora, al passadís. 

A la planta baixa de l'ala de migdia s'hi trobava la cuina, a la planta semienterrada 
les dependències auxiliars esmentades abans, i a la planta alta, comunicada amb l'ala 
de llevant, hi havia la sala de les dones malaltes, la dels convalescents i la dels infants, 
de vegades designada com a esala dels nafratss. 

A totes dues ales, és versemblant l'existència d'una planta sotacoberta o golfa, tal 
com era costum a l'època, amb encavallades de fusta per fer el pendent de la coberta i 
per alliberar un espai addicional que sempre es podria utilitzar com a cambra de mals 
endreços. 

La realitat construida que s'intueix de l'estudi dels cinc primers inventaris, es 
modificaria significativament amb l'últim inventari, l'any 1602, moment en què ja hi 
constaria construida l'església i en què, a més, el pati passaria a denominar-se claustre. 
Lesglésia, doncs, tenia un accés lateral des del carrer, directe a la primera tramada de 
la nau, comptant des dels peus, i estava orientada seguint la direcció ponent-llevant, 
que era l'habitual i tal com estaven orientades totes i cada una de les esglésies i cape- 
lles construides a finals del segle xvI a la mateixa banda de l'actual Rambla Vella: Sant 
Francesc, seminari, jesuites i clarisses. 

Lesglésia era d'una sola nau i sense els contraforts convencionals, substituits aquí 
per simples parets amb pilastres a la part interior. Això significa que, tal com s'ha 
fet avinent amb anterioritat, la nau no estava coberta amb una volta estructural, 
sinó amb un sostre pla tradicional de jàsseres i biguetes de fusta. Més endavant es 
construirien les voltes d'aresta de maó de pla com a acabat interior, sense cap funció 
portant, les restes de les quals encara es poden apreciar a la fotografia de la figura 9, 
dels anys noranta del segle passat. 

L'amplada de la nau era de quaranta pams, i la llargada de cent pams, és a dir, 
l'amplada multiplicada per 2,5. El presbiteri era rectangular, i de només setze pams 
de profunditat. Convé especificar, de cara als estudis sobre la unitat de mesura utilit- 
zada, que es tracta, sense cap dubte, del pam tarragoní, de 19,5 cm. Entre el presbiteri 
i la nau hi havia el típic diafragma del Renaixement camptarragoní, consistent en 
un arc triomfal, tal com es pot observar en els dibuixos de planta que representen 
l'estat de l'immoble abans de les grans intervencions que s'iniciaren als anys setanta 
del segle XX i que modificaren totalment la configuració arquitectònica del conjunt. 
Sembla que l'església no ocupava la totalitat de l'ala nord, sinó que deixava a la banda 

de ponent un espai lliure, per on s'accedia al recinte hospitalari, i que no seria edificat 
fins bastant més endavant. 

El claustre, que es conserva, és rectangular de cinc per tres arcades, com el del 
convent dels jesuites, amb els passos perimetrals de vint pams d'amplada. El claustre 
de l'hospital, pel fet de no ser conventual, deixava de tenir la típica funció deambula- 
tòria pròpia de les comunitats amb vida més o menys contemplativa, i mantenia tan 
sols la d'espai organitzador de les diferents dependències. És per això que, a la planta 
baixa, les arcades, obertes també per la seva part baixa, permetien el pas per traves- 
sar l'àmbit del claustre en qualsevol direcció, sense cap impediment per transitar de 
l'espai cobert al descobert: les columnes no naixien en una bancada o pedrís, sinó 
directament a terra. 

A finals d'aquest segle xvI, doncs, només s'havia construit la meitat occidental del 
solar, inclosa l'església. Devia quedar lliure, però, l'extrem més occidental, on temps a 
venir s'hi situaria el pati de les comèdies i, més endavant, s'hi edificaria el teatre. 

4.1 El seminari 


L'any 1606 els administradors del seminari capitulaven l'execució del portal d'entrada 
del seu centre als mestres de cases Llàtzer Rovira i Blai Soler pel preufet de noranta- 
dues lliures i dotze sous. Havia de ser fet amb pedra del moll, cal rusticanos, de forma 
quadrangular, de vint-i-dos pams d'altura i tretze d'amplada." 

L'any 1636, els arcs del claustre del seminari amenaçaven ruina i suposaven un 
perill per als alumnes, de manera que es va fer necessari executar les obres de repa- 
ració pertinents.P Això és exactament el mateix que havia passat amb el claustre del 
convent dels jesuites, i allí encara més aviat. Efectivament, allí, tal com ja hem dit, a 
mitjan 1590, quatre pilars del claustre ja havien fet moviment i cruixit, de manera que 
calia reparar-los (Carbonell, 1997). 

La guerra dels Segadors convertí totes o part de les aules de la universitat en 
dependències militars. Efectivament, la falta de casernes a la ciutat havia fet que l'any 
1645 algunes aules es transformessin en quadres. L'any 1646 s'hi aquarteraven tropes 
del marquès de los Vélez. El seminari va quedar bastant danyat i es va haver de tancar 
durant alguns anys. Passada la guerra, al mes d'agost de 1665 es va restaurar el claus- 
tre i la paret que tancava l'edifici. Al mes seguent es van poder col'locar els mobles, 
que prèviament s'havien guardat en cases particulars. L'any 1673 es va restaurar el 
refetor, l'escala, la cuina i altres dependències, de forma que al setembre de 1674 es 
van poder reiniciar les tasques docents. 

En aquella època, la universitat també aixoplugava l'escola de primeres lletres, el 
col'legi d'estudiants pobres i la Germandat Escolar. 

L'any 1684, l'ensenyament universitari de la càtedra de gramàtica es confiava als 
jesuites (Olivé, Prats i Gonzàlez, 2006: 53), però es desconeix si l'impartien a la uni- 
versitat o bé al seu col'legi. Més endavant, el 1698, se sap que les aules on ensenyaven 
els jesuites foren traslladades al seu collegi (Cadifianos, 1998). La constatació és 
important pel fet que, a banda de les coincidències de tipus constructiu, a través del 
temps es produí un transvasament bastant natural de la tasca docent entre els dos 
edificis. Transvasament que es va iniciar, doncs, a finals d'aquest segle XVII. 


12. AHT. Fons notarial Tarragona. Notari Bernat Gendre. Sign. top. 60. Fol. 560 i seg. El document no 


especifica el dia ni el mes. 


13. Serres adjudica erròniament el claustre a la universitat. 

4.2 Els jesuites 


Durant el segle xVII es produiren algunes iniciatives relacionades amb l'execució 
d'obres a l'església. Així, el 7 de novembre de 1628, el consell municipal atenia una 
petició dels apares de la Companyia en la qual demanan que la Ciutat se servesca de 
donarlos en lo camí que va al port sinch pams de ambit quels convé per fer la obra de 
la iglesia ques va fabricant y que se servesca lo magch. Consell de ayudarlos en alguna 
charitat de diners per adjuto (Sànchez, 1994). El municipi acceptà de fer la donació 
de la terra, però s'excusà en la dels diners. L'any segient de 1629, els jesuites sol- 
licitaren a la ciutat que se'ls deixessin les bigues que hi havia a les arcades de la font 
del Llorito per poder fer bastides per a l'obra de l'església, bigues que retornarien quan 
els fos indicat. S'acordà atendre la petició el 28 de maig de 1629, prenent bona nota 
del número, característiques i dimensions de les bigues deixades (Sànchez, 1994). 

Ara bé, les obres que semprengueren en aquella època no podien ser de gran 
envergadura i no es corresponen amb les de l'església actual. Sembla que s'hagi de 
suposar la unitat de les obres esmentades en els dos documents anteriors, datats amb 
sis mesos de diferència. Però aquestes obres havien estat iniciades abans de disposar 
dels cinc pams de terreny del camí del port, cosa que indica que la seva necessitat no 
podia ser peremptòria, perquè el municipi podria haver denegat la petició. Per tant, 
havia de tractar-se d'obres projectades per ser executades íntegrament a l'interior 
de la propietat dels jesuites, però que podrien arrodonir-se en el cas d'obtenir els 
cinc pams addicionals. Aconseguir millors prestacions en les edificacions preexistents 
podria haver estat ben bé el propòsit dels promotors. Però en cap cas, queda clar, es 
podrien haver iniciat les obres de la nova església. 

Per tant, és cert que en aquella època es feien obres de certa consideració a la 
primitiva església, potser la construcció d'un cor o bé de tribunes sobre les capelles 
laterals, per tal d'incrementar-ne la capacitat. I probablement també es construí una 
nova façana al camí del port, tot formalitzant un accés públic des de l'exterior amb 
escales incloses, cosa que hauria fet necessària l'ocupació d'una part de la generosa 
amplada del camí del port. Tanmateix, cal insistir-hi, aquestes obres no es referien a 
l'església nova. Sembla més versemblant que s'executessin en el context de l'ampliació 
del col'legi, que es dugué a terme l'any 1629 per tal que servís també de seminari de 
lletres i per poder tenir agrupats a Tarragona tots els novicis de la província d'Aragó 
(Cadifianos, 1998). 

No és probable que durant la guerra dels Segadors (1640-1644) s'enregistrés al- 
guna activitat constructiva. Quan les tropes reialistes van ocupar la ciutat l'any 1640, 
es van plantejar la questió d'enderrocar les edificacions situades al sud de la muralleta 
—entre elles les dels jesuites— per tal de fortificar la ciutat, però la gran despesa que su- 
posava aquest projecte, finalment, va desaconsellar-ho i la fortificació va construir-se 
més cap al sud (Mata, 1997). Després, l'exèrcit francès va sotmetre la ciutat a dos 

setges. El primer, entre el 13 de maig i el 23 d'agost de 1641, el segon, entre el 28 de 
juliol i el 14 de setembre de 1644, quan la ciutat va ser atacada amb violència, des del 
mar i des de terra, amb continus bombardeigs, sense arribar a ser ocupada. 

La documentació manejada proporciona elements que permeten conjecturar que, 
en el lloc que ocupen els primers trams de l'església actual, començant pels peus, no hi 
havia res més construit que una simple paret de tanca. Possiblement, aquest era ja des 
de l'inici l'espai reservat a l'església, i les primerenques discussions sobre la idoneitat 
de la traça del conjunt haurien tingut com a tema principal, tal com ja s'intuia, l'opor- 
tunitat de construir una gran església o bé de deixar-la prevista, tot adequant la traça 
del convent a aquesta previsió de futur. Finalment es decidí posposar la construcció 
de la gran església. Aquesta circumstància també motivà, de ben segur, que es deixés 
per més endavant completar el claustre amb els altres dos costats per tal de donar-li el 
sentit tradicional de deambulatori. El claustre, que hauria estat al costat de l'església 
quan es construís, també n'hauria facilitat l'accés de la comunitat conventual tant per 
la planta baixa com per la planta primera, que hauria connectat amb les tribunes i el 
cor, tal com era habitual. 

L'any 1642 morí el cavaller Onofre Morell, gran benefactor dels jesuites, a qui 
deixà hereus de la seva fortuna. Gràcies a aquesta herència es podria construir més 
endavant la nova església. Per això s'escau ara de fer una succinta referència d'aquest 
singular personatge. Fill i nét de mercaders falsetans establerts a Tarragona, es llicen- 
cià en dret, però mai va deixar les activitats comercials. Es vinculà familiarment amb 
la destacada família Sabater, un membre de la qual era el comandant de la flota de les 
galeres catalanes. Cavaller des de 1622, l'any 1629 fou inclòs a la bossa dels insaculats 
per a oidors de la Diputació del General per l'estament militar i el 1640 va promocio- 
nar i passà a la bossa dels diputats militars. També va ser el diputat local a Tarragona 
en el trienni 1632-1634. Home de confiança de les comunitats jesuítica i caputxina, 
morí sense fills, assistit pel pare Baltasar Graciàn. El mateix Graciàn deia aque nos 
ha dejado toda su hacienda, que valdrà pasados los treinta mil escudos, y aun fueran 
cuarenta mil si no fuera la revolución de los tiempos y alteraciones de Catalufias. Era 
una quantitat immensa. Se li donà sepultura a la capella major de l'església primitiva 
dels jesuites. .Apenas capituló Barcelona en 1652, los bienes de Morell quedaron 
asegurados a la casa de Tarragona, destinados, según voluntad del testador, a la fàbri- 
ca de la iglesia, y el general, padre Gosvvin Nichel, ordenó que en toda la Compafiía 
cada padre ofreciese tres misas y cada hermano rezara tres rosarios por el alma de tan 
insigne bienhechor. (Llop, inèdit: 3). 4 


14. El cavaller Onofre Morell és un personatge interessantíssim i perfectament desconegut. Amb el 
temps, n'he aconseguit força documentació, que queda inclosa en el treball inèdit citat i que s'ha publicat 
parcialment en articles molt curts. No crec que el treball present sigui l'adequat per estendre's en aquesta 
biografia, sinó que haurà de ser objecte d'una publicació específica. 

5. LA PRIMERA MEITAT DEL SEGLE XVIII 


5.1 Un mal inici: / explosió de la torre Grossa i la guerra de Successió 


La nit del 3 de setembre de l'any 1700 un llamp va caure a la torre Grossa, situada 
davant de l'església dels franciscans. Estava plena de municions i va provocar una 
violentíssima explosió que va commocionar la ciutat i va provocar morts i danys molt 
considerables a les edificacions properes: l'església i el convent de Sant Francesc, la 
universitat, l'hospital, la muralla i les cases de l'entorn. 

Atesa la situació del convent davant mateix de la torre, els franciscans foren els 
més perjudicats per l'explosió. Quatre religiosos i dos escolans hi deixaren la vida. A 
banda d'això, no es tenen notícies precises dels danys materials, però cal suposar que 
la destrucció del convent fou gairebé total i que calgué refer-lo de nova planta i amb 
una nova disposició. La comunitat establí nova residència provisional a la casa dels 
orfes, prop de la catedral, i també de forma provisional utilitzà l'església de Natzaret 
per a les celebracions. 

Sànchez Real diu que l'any 1704 ja s'havia habilitat una part del nou convent i 
que l'onze de juny d'aquell any s'hi traslladà el Santíssim (Sànchez, 1950). Es devia 
dipositar en un espai habilitat expressament per a això fins que no es pogués bastir la 
nova i gran església, la traça de la qual s'encarregà al mestre de cases Josep Abat l'any 
1710, segons consta en una làpida de la cantonada exterior de l'església. 

Les dependències conventuals s'organitzaren aleshores d'una altra forma. El 
claustre, possiblement, també es construí de bell nou, sense aprofitar les pedres de 
l'anterior, perquè altrament no hi hauria les boles escurialenques esculpides en baix 
relleu sobre els capitells, tal com es veuen avui dia. De ben segur, les obres de reedifi- 
cació del conjunt conventual s'allargarien fins a mitjan segle XVIII. 

A l'edifici de la universitat quedà danyada la part de l'estructura que era més pro- 
pera a la torre Grossa, tot i que no es pot precisar l'abast real de l'afectació. No obstant 
això, els danys devien ser de consideració perquè els administradors de la Universitat 
demanaren el 4 d'octubre que es permetés impartir classes a l'antic refetor i l11 de 
novembre segúent sol'licitaven la capella de Santa Tecla la Vella amb la mateixa fi- 
nalitat. 

Per altra banda, pel que fa als jesuites, el consell municipal de la ciutat de Tar- 
ragona acordà el 2 de setembre de 17/03 que adieran las càtedras de gramàtica en el 
colegio y no en la Universidad literaria, pues los estudiantes les molestaban y apedre- 


47 


Història, urbanisme i arquitectura a l'entorn de la Rambla Vella de Tarragona 


aban al salir de ellas.. (Morera, 1959). Se sap que aquestes classes les impartien a les 
seves dependències des de feia anys, però potser les havien interromput. 

Per al coneixement de la cripta de l'església dels jesuites, és important la noticia 
de dos enterraments que s'hi van realitzar els anys 1707 i 1708, de sengles membres 
de la família Ries. El primer, de Maria Gertrudis Ries, de 15 anys, filla de Joan i 
Mariàngela, que va ser enterrada en el nínxol superior dels quatre que contenia el 
primer compartiment situat a mà dreta baixant l'escala." El segon enterrament era el 
del pare de l'anterior, Joan Ries, dipositat a la tomba construida a terra a l'interior de 
l'església.'é Convé fer notar que en el primer document s'indica l'existència de quatre 
nínxols en columna en el primer compartiment o lòcul. Del segon document cal re- 
tenir l'expressió cintrohito Ecclesiav, és a dir, a l'entrada de l'església". Sigui com sigui, 
en aquesta cripta s'enterraren alguns personatges distingits de la ciutat —els Ries ho 
eren, malgrat residir entre Barcelona i Vila-seca— que devien haver-ne adquirit el dret 
lliurant a l'orde una determinada quantitat de diners". 

El pacte de Gènova es firmà el 20 de juny de 1705, però la ciutat no es declarà 
favorable a l'arxiduc Carles fins l'octubre de 1706. Tot seguit els anglesos i les tropes 
catalanes la fortificaren. Finalment, l'1 de juliol de 1713 es pactava la rendició i les 
tropes de Felip V van entrar pacíficament a la ciutat el dia 14 seguent. El final de la 
guerra de Successió, l'any 1714, comportà una dura repressió i l'assimilació de Cata- 
lunya per Castella en el marc de la nova planta decretada per Felip V. 

A Tarragona, entre els anys 1719 i 1730 es construí l'església de les monges de 
l'Ensenyança, la primera que seguia el model de les tres copinyes que havia importat 
el mestre Pere Gonella. D'acord amb el mateix model, l'any 1723 s'iniciava l'església 
de la Trinitat, i poc després, cap al 1730, la de Sant Agustí, que s'estudiarà després 
amb més detall. Í per fi, també es van reformar i ampliar les esglésies de Sant Miquel 
del Pla (1734-1737) i de Natzaret (1738-1742), que responien a la mateixa tipologia 
i que utilitzaren aquest sistema de voltes ade les tres copinyesx, que tan atractiu devia 


15. AHT. Fons notarial de Tarragona. Notari Francesc Fochs. Manual de 1707. 11/06/1707. Diu així: 
din parte inferiori scale dicte sepulture in primo loculo ad manum dexteram in departimento superiori 
ex quattuor departamentis in dicto loculo factis et existentibus.) 


16. AHT. Fons notarial de Tarragona. Notari Francesc Fochs. Manual de 1708. 16/08/1708. Diu així: 
4Sepultura dicta Ecclesia dicta Domus Probationes quo constructa et fabricata est in terra in introhito 
Ecclesia.y 


17. Joan Ries Hellmond era holandès, cònsol del seu país a Barcelona i vinculat al negoci de l'aiguar- 
dent. Va ser el primer dels grans comerciants estrangers d'aterrar al Camp de Tarragona. Va comprar el 
castell de Vila-seca. Cavaller des del 1692, el 4 d'agost de 1694 batejava, a Vila-seca, la seva filla Anna 
Ries Sala. Com a mínim tres dels seus fills foren internats a Tarragona per seguir estudis, un dels quals 
a la casa de provació dels jesuites. El 16 d'agost de 1708 era enterrat a l'església dels jesuites, després 
d'haver-hi enterrat una filla. S'ha de remarcar que no era massa habitual que les famílies distingides 
escollissin sepultura en aquesta església: dels vuit enterraments certs enregistrats per Rovira abans de 


l'any 1730, només el cos de Joan Ries hi fou dipositat (Rovira, 2000). 

resultar. Més endavant, el model es repetiria a les esglésies de la Canonja, Perafort, 
Puigdelfí, Ardenya, Botarell i el santuari de Montornès (Llop, inèdit 2). 

Amb la guerra de Successió, l'any 1707 el conjunt de l'estudi fou ocupat pels 
militars, que no l'abandonarien en bastants anys. Se sap que entre 1717 i 1724 es 
realitzaren obres per adaptar els edificis a les noves funcions militars. Concretament, 
el 9 de desembre de 1719 s'iniciaren obres d'envergadura per allotjar la tropa dels 
regiments de Calatrava i Orà, que fins aleshores s'estava en cases particulars. Les 
obres consistiren en l'adaptació de locals, tant de la universitat com del seminari, per 
a quadres de cavalleria i caserna per a la tropa. A més, sobre les aules universitàries es 
construiren habitacions per als oficials. 

El març de 1719 ese tiene noticia avia junto a la Universidad una Casa, o Colle- 
gio, en donde se mantenian 16 o 18 estudiantes de rentas de diferentes Universidades, 
o Comunidadeso i el rei manava que s'investigués aquesta circumstància en el context 
de la supressió de les universitats catalanes i la creació de la de Cervera (Olivé, Prats 
i Gonzàlez, 2006). Les classes universitàries de gramàtica, doncs, continuarien sent 
donades pels jesuites, al seu col'legi. 

La pèrdua de la guerra comportà també la pèrdua dels estudis universitaris de 
Tarragona, igual com el de totes les universitats catalanes. Els estudis passaren a 
dependre de la Universitat de Cervera i, a partir del febrer de l'any 1724, per Reial 
Cèdula, els de caire universitari que quedaren a Tarragona es donaren sota el parai- 
gua d'allò que es denominà cReial Estudi Literarix, institució hereva de la suprimida 
universitat. 

Per tant, fins el setembre de l'any 1724 els edificis de l'estudi no van ser desocu- 
pats pels militars. Després d'aquesta data es rehabilitaren els edificis i, en les golfes 
del Reial Estudi Literari s'hi acolliren quaranta-dos estudiants pobres, agrupats en 
habitacions dobles i amb una sala comuna moblada amb taules i bancs per estudiar. 


5.2 La nova església dels jesuites" 


La nova església va ser finançada íntegrament amb els cabals de l'herència del cava- 
ller Onofre Morell i va ser traçada pel germà Antonio Forcada, que havia nascut a 
Saragossa el 22 de març de 1701 i que havia ingressat a la Companyia de Jesús el 12 
de setembre de 1735. El juny de 1745 va arribar a Buenos Aires en una expedició de 
missioners i va viure a Sud- Amèrica fins a la seva mort l'any 1767. 

El germà Forcada era arquitecte i consta que va treballar al Río de la Plata en 
moltes edificacions, algunes de les quals s'han pogut precisar. Se li atribueix la pro- 
pietat d'un lot de plànols referents a construccions americanes i espanyoles que hi 
ha al col'legi jesuític de la Inmaculada, a Santa Fe. Tots els plànols són de collegis 


18. Aquest capítol està desenvolupat a Llop, 2007. 

i esglésies de la Companyia de Jesús i tenen la mateixa cal'ligrafia en les llegendes i 
anotacions. Hi ha un conjunt d'onze plànols d'edificacions espanyoles, de les que vuit 
estan situades a la província jesuítica d'Aragó, que comprenia els antics territoris de la 
corona aragonesa. Un d'ells és el de la "Yglesia y Colegio que se h(a)lla En Tarragona 
de la Compadfia de Jhs.", que es reprodueix a la figura seguent. 


Figura 5. Convent dels jesuites. Plantes d'Antonio Forcada, publicades per Guillermo Furlong. 

Figura 6. Planta de l'església actual de Sant 


Agustí. Aixecament de l'autor. 


(metres) III LI ——é 
0 1 2 3 4 5 10 15 
(vares) II LT —————— 
01 23 4 5 10 15 


En el plànol esmentat s'hi projecta una ampliació del convent (eo4ra que fa/fav), 
que tancava el claustre pels dos costats lliures i en creava un altre al darrere. Pel que fa 
a l'església, era sospitosament similar a l'actual però amb la diferència que comptava 
amb un absis semicircular i un creuer amb cúpula. En canvi, en les dimensions de 
la nau i la disposició dels contraforts, les diferències són mínimes. No està firmat ni 
datat però fou traçat per Antonio Forcada en una data que es pot situar entre els anys 
1735 i 1740. Les quatre primeres tramades de l'església coincideixen amb la traça de 
Forcada, que pretenia mantenir íntegre el claustre i completar-lo amb els dos costats 
que faltaven per tal de possibilitar l'ampliació del convent de la manera que també 
tenia projectada i que s'observa a la figura 5. Però alguna cosa no va acabar de quadrar 


51 


Història, urbanisme i arquitectura a l'entorn de la Rambla Vella de Tarragona 


perquè, un cop iniciades les operacions de replanteig, es devia veure que la proposta 
situava l'església de tal forma que comportava haver de malmetre considerablement 
la cripta de l'església vella, pel fet que la paret lateral de la nova església no coincidia 
amb la capçalera de l'antiga, on hi havia l'entrada a la cripta. Així, es va decidir des- 
plaçar l'església uns tres metres i mig cap a llevant per tal de salvar la cripta, encara 
que amb aquesta nova disposició s'hagués de sacrificar la cinquena arcada del claustre 
i comprometre també la seva continuitat a través de l'ala que havia de ser paral-lela a 
l'església. El respecte als difunts pesava més que qualsevol altra consideració. 

La hipòtesi del desplaçament cap a llevant no és de cap manera gratuita. No 
només es fonamenta en allò que evidencien els plànols i en el fet que, a ponent de 
l'església, entre aquesta i el camí del port, hi va quedar un terreny residual que més 
endavant s'aprofitaria per construir-hi cases, a més d'això, els plànols de la memòria 
arqueològica prèvia a la construcció de la nova seu de l'ONCE, al costat llevantí de 
l'església (Macias, 1996), situen de forma clara la posició de la boca de la cisterna 
que recollia i emmagatzemava les aigúes pluvials que queien en el claustre i en les 
cobertes tributàries. Per tradició i per lògica, les boques de les cisternes dels claustres 
es construien en el seu centre de gravetat. Doncs bé, si el claustre que s'estudia també 
respon a la norma, tal com és d'esperar, la nova església va ocupar una faixa de 65 cm 
del seu espai descobert, malmetent decisivament la cinquena arcada. 

Probablement, l'església es començà a construir pels peus, de la forma prevista i 
fins arribar a la vora de l'església vella, encara operativa, on s'havia projectat el creuer. 
En arribar en aquest punt s'havia d'enderrocar ja l'església vella i en aquest moment es 
produí una reconsideració del projecte i se'n modificaren dos trets importants. 

Primer, es decidí prescindir del creuer i de la cúpula i continuar la nau iniciada 
amb dues tramades més, potser tot aprofitant alguna part de paret de l'antiga església. 
Per aquesta raó, les dues tramades afegides són d'una longitud diferent —més gran— 
que les anteriors. 

La segona modificació introduida també és substancial: es tractava de la substitu- 
ció de l'absis semicircular per un altre de planta rectangular, de profunditat igual a la 
meitat de l'amplada de la nau. D'aquesta manera es pretenia cobrir el presbiteri amb 
dues trompes per sustentar una volta de quart d'esfera, sistema que ja s'havia assajat a 
l'església de l'Ensenyança (1719-1730) i potser també a la de la Trinitat (1723-1743). 
El nou sistema hauria estat del gust dels jesuites, que el preferiren davant de l'opció 
inicial, de connotacions més gotitzants. Es desconeix el paper d'Antonio Forcada en 
les modificacions, per bé que n'hi devia tenir algun. Com a mínim n'era coneixedor, 
perquè altrament no hauria fet l'anotació en la llegenda del seu plànol: eLa Yglesia no 
tiene cruzero ni tiene torres como esta el 1 que tiene 6 capillas por linia.v 

Hi ha encara una tercera operació que no es pot conceptuar com a modificació 
però que tingué una importància capital. És la que fa referència al tractament de 
l'espai de la cripta. Ja s'ha vist que la primitiva església tenia una cripta sota el pres- 

biteri elevat, a la que s'entrava, no des de l'església sinó des del claustre descobert del 
convent. Amb la nova església, aquesta petita cripta quedava sota la primera capella 
lateral del costat de l'evangeli, la qual, com totes les capelles laterals, havia de tenir el 
seu paviment a la mateixa cota de la nau. Això significa que es va haver de desmuntar 
la volta, que quedava massa alta, i se'n va construir una altra que ja no seria de canó, 
sinó que s'hauria de rebaixar considerablement. Tot plegat feia que l'antic accés tam- 
bé quedés una mica compromès, tot i que encara es podia utilitzar. 

L'antiga cripta, doncs, que ja era petita, va quedar més baixa de sostre i amb un 
accés més dificultós. Per tant, sense que calgués inutilitzar-la, era el moment de cons- 
truir-ne una altra, tal com efectivament es va fer, tot aprofitant les obres de l'església 
nova. Aquesta nova cripta era molt més espaiosa i se situava a continuació de la 
primitiva, sota el primer tram de l'església actual. És molt possible que no hi hagués 
comunicació entre una i l'altra perquè, per un costat, bé que es devia mantenir l'accés 
des del claustre, i per l'altre, el nou espai disposava del seu propi accés a través d'unes 
escales situades en el passadís central de l'església. 

Així, doncs, a manera de conclusió, no és forassenyat aventurar que la traça de 
la nova església dels jesuites fos realitzada entre els anys 1735 i 1740 i que les obres 
estaven força avançades —o bé acabades— l'any 1745, quan Forcada marxà cap a Amè- 
rica. Pel que fa a la data d'acabament, disposant del finançament de què es disposava, 
hom creu que les obres s'havien d'executar en un termini màxim de 10 anys. A tot 
estirar, doncs, l'any 1750 ja estarien acabades i, per tant, en aquella data, la façana 
sud de la Rambla es completava amb una peça de summa importància, la de la nova 
i imponent església dels jesuites, amb la seva portalada tan bellament ornada amb 
escultures, escut d'armes d'Onofre Morell inclòs, a falta tan sols d'afegir-hi les armes 
reials. 

Fig. 7. Fotografia de la façana de l'església de Sant Agustí. 01/10/2008. 

5.3 Ocupació de la capçalera del circ 


A mitjan segle xVIII encara quedaven alguns espais lliures a la zona del Corral, bà- 
sicament concentrats a la capçalera oriental del circ. Un plànol molt interessant de 
l'any 1748 aixecat amb la intenció de mostrar la planta i la secció dels magatzems de 
Sant Felip i de la Fusteria, P possiblement destinats a finalitats militars, mostra també 
lestat de les voltes de la capçalera oriental del circ i l'absència de cases edificades en 
aquest terç oriental de la planta del circ, tant a l'arena com a les voltes de les graderies. 
Valdrà la pena examinar aquest plànol amb una mica de detall. 

En primer lloc, la representació gràfica de les estructures del circ és molt precisa, 
però en cap moment es fa referència a la seva antiguitat, al seu origen ni a la seva 
funció: sembla talment com si fossin un accident natural. En segon lloc, l'accés únic 
a l'interior de totes les voltes es realitzava des del que havia estat l'arena del circ. 
Tanmateix, només les dues voltes més llargues tenien algun ús, les de Sant Felip i de 
la Fusteria, que es corresponen amb l'anomenada volta llarga, sota el carrer de l'En- 
rajolat, i amb la de Sant Hermenegild, a la qual ara s'entra per l'arc més oriental de la 
façana del circ. Per últim, constatar que encara no s'havia edificat cap casa sobre les 
voltes representades en el plànol. 


Fig. 8. Planos y perfiles de los almacenes de San Felipe y la Fusteria de Tarragona, de Juan Silvy 
(1748) (Publicat a Menchón i Massó, 1998: 225). 


19. El plànol va ser aixecat el 27/02/1748 per l'enginyer militar Juan Silvy i es titula EPlanos y perfiles 
de los almacenes de San Felipe y la Fusteria de Tarragona. Ha estat publicat, per exemple, a Menchón 
i Massó, 1998: 89 i 225. 

Es desconeix la naturalesa dels títols que van propiciar l'ocupació de les grades 
laterals nord i sud del circ amb edificacions de particulars. Ara bé, si la fórmula em- 
prada l'any 1773 per a les de la capçalera era la mateixa de sempre, aleshores s'haurà 
de concloure que l'ajuntament de la ciutat nera el posseidor directe, tant de les grades 
com dels espais vacants de l'arena, i els establia als diferents particulars interessats 
quan convenia. 

En escriptura de 14/07/1773,8 l'Ajuntament de la ciutat establí en emfiteusi a 
Ginés Boix de Buendia, que havia estat secretari del governador de la plaça, atodo 
aquel àmbito de terreno a effecto de fabricar casas sito dentro la predicha Ciudad y en 
la Plaza llamada Cosdelbou cuyo frente, des del callejón intermedio que deve quedar 
entre las casas de Franco, Bover y las que se fabricaren de nuevo hasta el callejón del 
centro que ha de ser entrada del Almazén que sirve para los pertrechos de Artilleria 
que mira al poniente, tiene ciento y sesenta palmos de longitud, dexando la citada 
calle intermedia para entrar al expressado Almazén, a treinta y seis palmos de latitud, 
y desde ésta hasta el otro extremo contiguo a la Hermita del Santo Christo novena 
y quatro palmos, de manera que el primer callejón corresponde linea recta a la calle 
del Juego de la Pelota, el del centro un poco obliqua con la del Cosdelbou y el último 
extremo un poco més apartada de la del Trinquet Vell, dexando a la parte de detrús 
diez y ocho palmos de intervalo entre la muralla y los edificios para que estos no car- 
guen en la referida muralla conforme a lo acordado con el Cavallero Ingeniero de esta 
plaza-. El preu de l'establiment era d'una entrada de deu lliures i un cens anual de tres 
sous, que s'havien de pagar a l'Ajuntament com a únic senyor directe. 

El text és força clar: es tracta dels solars de la Baixada de les Peixateries, baixant 
a l'esquerra, que ocupen en part l'arena i en part les grades del circ. La porció de 
noranta-quatre pams de façana, l'any 1774 va ser reconeguda per Ginés Boix a favor 
del mestre d'obres Joan Antoni Rovira (setanta-dos pams) i del patró de barca Agustí 
Anglada." 

Els divuit pams que s'havien de deixar fins arribar a la muralla és una distància in- 
ferior fins i tot a l'amplada neta de la volta de Sant Hermenegild, superior a 25 pams, 
cosa que significava que una part d'aquesta volta quedava sota la projecció vertical de 
la propietat privada establerta per l'Ajuntament. I a més, les nou voltes inclinades 
que sustentaven les grades quedaven completament sota d'aquella projecció. Això su- 
posaria un problema per als militars, que veien com els seus magatzems quedaven ara 
per sota de propietats privades. Per aquesta raó iniciaren una investigació. De la do- 
cumentació generada es dedueix que Ginés Boix, a la seva zona, aviat havia començat 


20. AHT. Fons notarial de Tarragona. Notari Albifiana Cosidor. Sign. top. 469. Escriptura 11/04/1774. 
L'acta municipal del mateix dia que es va firmar l'escriptura d'establiment (14/07/1773) recull la deli- 
mitació que va fer d'aquesta propietat el mestre fuster Josep Marras, amb l'aquiescència de l'enginyer 


Santa Cruz (Serra, 2014). 
21. AHT. Fons notarial Tarragona. Notari Albifiana Cosidor. Sign. top. 469. Escriptura 11/04/1774. 

la construcció de cases amb jardí posterior, que Agustí Anglada havia construit una 
casa, i que J. A. Rovira no havia fet res encara el novembre de 1789. Petronila Villa- 
sana, vídua de Ginés, entre els anys 1775 i 1776 havia dividit en quatre la propietat 
heretada del seu marit i havia venut les parts al fuster Josep Martí, al forner Vicenç 
Roig, i als mestres de cases Pau i Josep Gil. Cap dels documents de transmissió de 
domini es referia cal úmbito, callejón o corredor que media entre dicho terreno, casas 
y la muralla, y mucho menos a los Almazenes o Cuevas que estan dentro y debaxo de 
ella, por ser del Rey.v7 Altre cop crida l'atenció l'absència de qualsevol referència al 
circ romà. Les voltes rebien aleshores la denominació de coves i fins i tot l'espai públic 
de davant els solars es denominava aplaça de les covess. 

Així, doncs, va ser l'Ajuntament qui va establir un particular i aquest particular 
l'havia de reconèixer com a únic senyor directe. Ara com ara, no es pot saber si el 
domini directe pertanyia a l'Ajuntament des de temps immemorials," o bé si era un 
condomini del rei i l'arquebisbe, que havien establert l'Ajuntament amb la facultat 
de poder re-establir, d'acord amb la formula que també s'utilitzaria més endavant, tal 
com es veurà oportunament. Fos com fos, resultaria versemblant que el procediment 
d'ocupació descrit a mitjans del segle XVIII fos el mateix que ja s'havia utilitzat per al 
cas de les grades meridionals del circ i la muralleta. 


22. AHT. Fons notarial de Tarragona. Notari Albifiana Cosidor. Sign. top. 469. Escriptura 11/04/1774. 
Notari Josep Bigaray. Sign. top. 603. Escriptures de 19/10/1775 i de 28/02/1776(3). També AHAT. 
Comuns 1789. 


23. Lescriptura d'establiment de data 14/07/1773, que ho podria aclarir, no està en el protocol del notari 
Albifiana, que és qui la va autoritzar . 

Fig. 9. Fotografia de la capella o església de l'hospital, quan es va enderrocar 
l'any 1992 (AHSPT, imatge 347). 


6. LA SEGONA MEITAT DEL SEGLE XVIII 


6.1 L'ampliació de l'hospital 

Des de finals del segle xvi que només s'havia construit la meitat occidental del solar 
de l'hospital, inclosa l'església. L'altra meitat de solar encara estava lliure l'any 1769, 
això si es fa cas del plànol que va publicar en aquesta data el pare Enrique Florez 
(Florez, 1769: 80-81). Ara bé, el plànol no devia estar actualitzat, perquè consta que 
per Sant Miquel de l'any 1755 s'iniciava la primera ampliació fins al camí del port, 
l'actual carrer de Sant Agustí". L'obra es finançà amb les rendes de dl'espoli i vacant, 
de l'arquebisbe Pere de Copons i Copons, traspassat el 1753. El 3 d'agost de 1764 
començaria a funcionar aquesta ampliació, al primer pis de la qual" s'instal'laria la 
Casa de (senyores) Recollides (Fàbregas 2011: 204). I més endavant, gràcies a la deixa 
testamentària del canonge Botines de l'any 1806, es construiria la Casa de Convales- 
cència, amb façana al carrer de Sant Agustí. 

Es conserven diverses fotografies antigues que permeten distingir amb molta 
claredat les dues grans fases constructives. Aquest material és el que pot servir de 
base en el futur per a la reconstrucció hipotètica de la façana sud de la Rambla Vella 
a partir de finals del segle XVI. 


6.2 Lexpulsió dels jesuites i el destí del seu convent 


Lexpulsió dels jesuites de tots els territoris de la corona espanyola es produí a causa 
de la pragmàtica sanció publicada el 2 d'abril de l'any 1767. A Tarragona, la matinada 
del 2 al 3 foren arrestats al seu propi convent i posats sota vigilància militar fins que 
foren traslladats a Salou el dia 29 segúent per tal de ser embarcats cap a l'exili. Sense 
temps per reaccionar, ho van haver de deixar tot tal com estava. La casa i l'església, 
com tots els béns de la Companyia, van quedar confiscades i es van tancar. Van haver 
de passar tretze anys fins que es va tornar a ocupar de nou el seu gran complex con- 
ventual. Mentrestant, en aquest interval, es pagaven dues pessetes diàries a un parell 
d'homes per tal que vigilessin l'immoble. Aquesta guàrdia no podia evitar, no obstant 
això, el deteriorament de la fàbrica a causa de la falta d'ús, ni tampoc el de les robes 


24. L'ampliació feia aproximadament 240 pams de llarg i 44 d'ample, segons el Libro cohordinado 
afines del afio 18379 de l'arxiu de l'Hospital de Santa Tecla (AHAT. Capsa 42, núm. 586). 


25. Al tercer pis segons Neus Sànchez (DT 16/06/2014 pàg. 13). 

sagrades i delicades de la sagristia." Tot el mobiliari romangué al seu lloc, així com 
també l'arxiu, els ornaments i els vasos sagrats. Només les làmpades de plata de les ca- 
pelles de l'església havien estat retirades per ordre de l'arquebisbe, i en algun moment 
o altre potser també es van retirar altres objectes de valor que quedarien dipositats a 
l'eArca del Tesoro de dicho Colegio." 

Quina era la realitat física de l'immoble durant els tretze anys sense úsP Es pot 
extreure una descripció general del conjunt a partir de l'estudi de diversos documents 
integrats en l'expedient sobre aplicación de la fàbrica material que tuvieron los regu- 
lares de la compafiia en la ciudad de Tarragonar, que es conserva a l'4rchivo Histórico 
Nacional. Hi havia una part que es denominava cobra antigar, que era la utilitzada 
pels jesuites i que comprenia tres ales: l'oriental," la septentrional (a la façana de la 
Rambla) i l'occidental, ocupada bàsicament per l'església. A més hi havia la part 
que es denominava cobra novar, situada a la banda de migdia i darrere de l'església, 
aquesta part era una nau encara inacabada, coberta d'aigúes però a falta de les divi- 
sions interiors, és a dir, que faltaven també els paviments i els revestiments, contenia 
el refetor i la sagristia i estava previst que s'hi traslladessin els setanta-tres regulars de 
la comunitat quan l'obra estigués totalment acabada. I, finalment, més al migdia, un 
gran pati del qual s'especificava que no tenia aigua viva. 

L'única obra realitzada durant aquest període es localitza a la façana i consistí a 
fer notar públicament el domini de la corona sobre les antigues propietats dels jesui- 
tes tot afegint l'escut amb les armes reials sobre la porta de l'església. Í probablement, 
també sobre la porta d'entrada al convent o col'legi. L'ordre genèrica de col'locar els 
escuts en totes les entrades als edificis del nou patrimoni reial, si és que encara no hi 
eren, és del 14 d'agost de 1769. En tot cas, els escuts ja estaven en el seu lloc quan 
l'arquitecte Josep Prat i Delorta va dibuixar la façana el mateix any 1770. Aquesta 
dada és interessant, perquè evidencia que l'escut reial que hi ha a la part superior de la 
portalada de l'església va ser afegit posteriorment a l'execució del conjunt escultural, 
per més que, aparentment, sembli un conjunt harmònic i unitari, és a dir, dissenyat i 
executat amb unitat de criteri. 

La bastida que es col'locà la tardor de 2009 per realitzar obres de neteja de la pe- 
dra de la portalada, permeté una observació pròxima i directa de l'escut i mostrà cla- 
rament el mateix que, sense tant de detall, es podia veure des del carrer, quan la pedra 


26. AHN. Consejos 22.776. Exp. 10. Document de data 28/04/1777. 
27. AHN. Consejos 22.776. Exp. 10. Document de data 18/09/1771. 


28. Tocant a aquesta ala, més a llevant, hi havia també un pati amb cavalleries i habitacions per als 
mossos. 


29. Así por su capacidad, como por sus excelentes altares, y demés primorosos adornos, una de las mús 
insignes que tenian dichos regulares en esta província. AHN. Consejos 22.776. Exp. 10. Document de 
data 01/07/1768. 


30. AHN. Consejos 22.776. Exp. 10. Document de data 09/07/1768. 

estava neta. El medalló ovalat d'aquest escut, la corona i la garlanda són de marbre 
blanc, molt diferent de la pedra de llisós, de color més gris, de la resta de la portalada. 
També permeté veure que el medalló està adherit a un camper llis que sembla tenir 
la forma de pell de toro i que sobresurt una mica de l'oval, que la corona està afegida 
posteriorment i que la garlanda està col'locada sobre una decoració anterior (vegeu 
la fotografia). L'observació confirma que l'obra de la portalada s'acabà sense cap escut 
reial i que després de l'expulsió s'hi adherí el de Carles III per la seva pròpia i genèrica 
voluntat. 


Fig. 10. Fotografia de l'escut reial a la portalada de l'església de Sant Agustí (novembre de 2009). 


El procés per a l'assignació de nous usos al complex jesuític va ser molt llarg. El 
Consejo de Castilla va demanar informes a l'Ajuntament, al síndic procurador general, 
als tres diputats i síndic personer del Comú i a l'arquebisbe. Tots els informes es van 
evacuar al mes de juliol de 1768. En el dels diputats i síndic es feia el suggeriment 
més curiós, consistent a destinar una part de l'espai per instal:lar una fàbrica d'india- 
nes i teixits de llanes i també per a l'ensenyament d'oficis que no fossin els dels gremis 
de la ciutat. A banda d'aquesta, la resta de peticions eren força coincidents i van ser 
recollides en la proposta d'acord elaborada pel fiscal del Consejo i posteriorment en 

la resolució del mateix Consejo, de 21 de maig de 1769. Aquesta resolució, en resum, 
deia que: 


1. La que es denominava obra nova, que s'havia de separar de la vella mitjançant una 
paret, s'havia de destinar a hospici de pidolaires. L'Ajuntament havia especificat 
que fos per pidolaires dels dos sexes, del corregiment i de l'arquebisbat, inhàbils 
per treballar, dropos i viciosos. I havia descartat un hospici per a orfes perquè era 
costum portar-los a les institucions barcelonines que s'hi dedicaven. 


2. La part d'obra vella i l'església, no necessària com a parròquia, s'havia de destinar 
als sacerdots de Sant Vicenç de Paúl, que s'havien de traslladar des de la casa que 
ocupaven a Reus. L'arquebisbe els preferia pel fet de no ser formalment una orde 
regular, de no necessitar noves rendes i d'estar capacitats per fer exercicis espiri- 
tuals als ordenands i als sacerdots que necessitessin correcció. 


3. Es trobés lloc per habilitar aules i habitacions per a mestres de primeres lletres. 


4. L'arquebisbe distribuís els ornaments i vasos de l'església entre les parròquies 
pobres de l'arquebisbat i les capelles de la catedral. 


Quan els pares paúls de Reus van examinar el lloc que se'ls atribuia, van trobar 
que el recolliment que necessitaven era incompatible amb la proximitat de l'hospici,i 
que les vint-i-quatre habitacions que podien aconseguir tampoc serien suficients per 
als participants en les campanyes d'exercicis espirituals. Ho van fer avinent així, i van 
demanar ocupar la totalitat del col'legi mentre que, alhora, van oferir la casa que dei- 
xarien lliure a Reus per fer l'hospici de l'arquebisbat. Amb l'informe favorable de la 
mitra, tot plegat es va fer arribar a Madrid. El fiscal del Consejo trobà que la proposta 
no alterava substancialment la resolució del 21 de maig de 1769, però volia saber si les 
aules i les habitacions per als mestres de primeres lletres es podrien instal'lar sense in- 
convenients a l'edifici universitari, tal com suggeria l'arquebisbe i Aquesta inquietud 
és la que va motivar que se sol'licités la intervenció de Joan Antoni Rovira i de Josep 
Prat, els dos arquitectes de més nom del moment a la ciutat, que van deixar reflectida 
la realitat de la universitat i de l'antic col'legi dels jesuites en sengles plànols. 


31. AHN. Consejos 22.776. Exp. 10. Document de data 02/12/1769. 

Fig. 11. Façana de l'antic convent y església dels jesuites, de Josep Prat (1770) 
(AHN. Consejos 22.776. Exp. 10). 


Les dues classes, de gramàtica i de retòrica, que havien anat a càrrec dels jesuites, 
eren petites i estaven establertes a la planta baixa del seu col'legi, on tenien una entra- 
da única des del carrer, independent i entre les dues aules. A la part alta del parament 
de façana, cada una de les dues obria una petita finestra al mateix carrer. Tenien unes 
dimensions de sis vares, un peu i deu polzades de llarg, cinc vares, un peu i dos polza- 
des d'ample, i quatre vares i un peu d'altura 7 Quan els jesuites van ser expulsats, les 
classes van ser traslladades provisionalment a la universitat. Y Si s'hi volien mantenir, 
aleshores caldria fer-hi obres, el cost de les quals, sumades al de les obres necessàries 
per construir les residències de tres mestres amb els seus respectius ajudants i les ha- 
bitacions on poder allotjar dotze estudiants, pujaria a la quantitat de 6.145 lliures, 17 
sous i 1 diner, segons l'arquitecte Rovira" Josep Prat, per la seva banda, assegurava 
que les obres que serien necessàries per instal-lar les aules i les habitacions a l'antic 
col'legi jesuític, pujarien una quantitat de diners similar. En igualtat de condicions, 


32. Una vara són 83,59 cm i se subdivideix en tres peus, cada un dels quals té dotze polzades. Per tant, 
les dimensions de les aules equivalen a 5,53 x 4,60 x 3,62 metres. 


33. AHN. Consejos 22.776. Exp. 10. Document de data 27/07/1770. 
34. AHN. Consejos 22.776. Exp. 10. Document de data 27/02/1770. 
35. AHN. Consejos 22.776. Exp. 10. Document de data 18/09/1771. 

les aules i les habitacions s'havien de quedar a la universitat, però es desconeix si les 
obres necessàries es van fer efectives realment. 

El cas és que els pares paúls de Reus, pressionats també per l'Ajuntament d'aquella 
ciutat, van acabar renunciant al trasllat a Tarragona l'any 1774, circumstància que va ser 
aprofitada pels agustins i els trinitaris de la capital per postular-se com a ocupants de 
la casa de provació que havia estat dels jesuites. Els agustins argumentaven que havien 
estat desposseits del seu convent extramurs al setembre de 1640, quan va caler ender- 
rocar-lo per motius militars relacionats amb la defensa de la ciutat. El seu immoble va 
ser valorat en 15.150 escuts, que no van cobrar, sinó que la quantitat va ser consignada 
com a crèdit contra la hisenda pública. Posteriorment se'ls adjudicaren dues cases i un 
pati al carrer de Santa Anna, prèviament confiscades als seus propietaris, declarats ene- 
mics del rei, que es van valorar en 5.150 escuts. Allí havien fet les reformes necessàries 
per convertir les cases en convent, i també havien construit una nova església, l'actual 
església de la Trinitat. En cas que els fos concedit l'antic col'legi dels jesuites, es podria 
cancel'lar el deute del tresor públic, contret feia més d'una centúria. £ 

Per la seva banda, els trinitaris calçats tenien el seu convent al Miracle, a l'interior 
de l'amfiteatre. Es lamentaven que l'any 1644 van patir una ruina gairebé total i que, 
a principis del segle XVII, el seu immoble havia estat ocupat per l'exèrcit i utilitzat 
com a caserna, magatzem de palla i hospital militar " Per tot això sol'licitaven una 
millor destinació. 

Davant d'aquesta nova situació, l'arquebisbe no tingué més remei que admetre 
la renúncia dels paúls. Aleshores proposava que la part nova de l'antic collegi fos 
destinada a hospici, que s'establiria i es finançaria d'acord amb vint-i-quatre mesures 
econòmiques que relacionava. Proposava també que la part vella fos pels agustins i 
que el convent que deixarien aquests últims fos ocupat pels trinitaris.f D'aquesta 
forma, el convent dels trinitaris passaria al patrimoni reial. El fiscal en va informar 
favorablement i va recomanar al Consejo que resolgués així la part referent als trasllats 
dels religiosos, però que allò que es referia a l'hospici quedés pendent de la formació 
d'una junta específica que proposaria solucions de finançament. La reial cèdula de 5 
de desembre de 1780 es pronunciava en aquest sentit. 

La divisió física entre la part vella i la nova de l'antic convent va ser dirigida per 
Joan Antoni Rovira. Un cop realitzada, el 29 de novembre de 1781 els agustins es van 
traslladar a les dependències conventuals i a l'església que havien estat dels jesuites. 
Al seu torn, els trinitaris van prendre possessió del convent que havien deixat els 
agustins el 9 de gener de 1782. Prèviament, el 6 de febrer de 1781 s'havia consti- 
tuit la junta de l'hospici, tal com havia demanat el fiscal, però les seves reunions no 


36. AHN. Consejos 22.776. Exp. 10. Document de data 13/08/1774. 
37. AHN. Consejos 22.776. Exp. 10. Document de data 12/10/1774. 
38. AHN. Consejos 22.776. Exp. 10. Document de data 04/08/1775. 

van tenir consequències pràctiques. Es va demanar a Rovira que redactés el projecte 
d'hospici a la part nova de l'antic col'legi, el qual havia de comprendre la formació 
d'una entrada decent i la construcció d'una escala per a la comunicació vertical de les 
diferents plantes, amb pressupost de l'obra i del mobiliari. Projecte que es va lliurar a 
l'arquebisbe Santiyàn, però que es va perdre. En els anys seguents es va deliberar si 
calia que l'hospici fos a la part nova dels jesuites o bé es podia localitzar al convent 
del Miracle que havia estat dels trinitaris. 

Mentrestant, el claveter tarragoní Bernat Bo oferia 9.000 lliures per la compra de 
la part nova i tres quarts de l'hort, o bé que se li establís en emfiteusi per 200 lliures 
d'entrada i una pensió anual de 270.9 De fet, els agustins deien més endavant que el 
valor real era de 21.180 lliures, set sous i sis diners, valor que obtenien per capitalit- 
zació de les temporalitats que se'ls devien. Finalment es va decidir lliurar als agustins 
la part que s'havia de destinar a hospici, en pagament del capital i rèdits de les tem- 
poralitats, i sobreseure l'expedient, cosa que es va fer efectiva el 12 de febrer de 1803, 
durant el regnat de Carles IV. 

La sequència històrica que s'acaba de fer posa en evidència que la part antiga 
del convent dels jesuites i la seva església sempre van estar unides funcionalment. La 
constatació resulta particularment interessant pel fet que l'accés a la cripta antiga, 
tal com ha quedat dit abans, es feia des del claustre, situat a la part antiga. Í no era 
raonable que aquest accés fos clausurat fins que no hi hagués un funcionament inde- 
pendent d'una i altra part, cosa que no va esdevenir en els tretze anys revisats. De fet, 
la clausura de l'església immediata a l'expulsió dels jesuites havia de ser i entendre's 
esin perjuicio de los derechos que haian y tengan qualesquiera personas 4 sepulchros 
y Otras cosas de esta clase para su subrogaciónv"'. Així, es té constància d'un enterra- 
ment a la cripta d'una persona que morí el 14 de març de 1773, segons consta en el 
seu nínxol. 

Els agustins devien continuar fent enterraments a les criptes, i això malgrat la 
Reial Cèdula de Carles III del 3 d'abril de 1787, que prohibia els enterraments in- 
traeclesials per raons òbvies de tipus sanitari. Només les famílies que ja hi tenien se- 
pultura pròpia la podien continuar utilitzant. S'insistí reiteradament en la prohibició, 
els anys 1804 i 1805 entre d'altres, però per complir-la calia construir cementiris a 
l'exterior de les poblacions. A Tarragona, el cementiri comú era al costat de la cate- 
dral i s'utilitzà fins que s'inaugurà l'actual el dia 1 de març de 1809 (Rovira, 2009). 
No obstant això, les criptes de Sant Agustí registren enterraments com a mínim fins 
l'any 1830. 


39. AHN. Consejos 22.776. Exp. 10. Document de data 10/07/1786. 


40. AHN. Consejos 22.776. Exp. 10. Document de data 04/08/1792 que fa referència a una sessió de la 
junta de 16/05/1792. Abans, l'any 1776, ja hi havia hagut un primer intent de compra de tot l'immoble 
mitjançant establiment emfitèutic, per 10.000 rals d'entrada i 1.000 de pensió anual, que tampoc va 
reeixir, es volia instal'lar una fàbrica de teixits. 


41. AHN. Consejos 22.776. Exp. 10. Document de data 24/08/1769. 

6.3 La universitat 1 el seminari, després de l'expulsió dels jesuites 


Un cop expulsats els jesuites l'any 1767, les dues aules, de gramàtica i de retòrica, que 
havien estat al seu col'legi, van passar a la universitat, on s'hi van instal:lar de forma 
provisional. Durant el debat sobre els nous usos que havia de tenir l'antic col'legi 
jesuític, es va suscitar la necessitat de disposar de lloc per habilitar aules i habitacions 
per a mestres de primeres lletres, sense especificar-ne el número. Després de diverses 
anades i tornades, es va estudiar molt seriosament la possibilitat que tant les au- 
les com les habitacions s'implantessin definitivament a l'edifici del Reial Estudi. Per 
aquesta raó va encarregar a l'arquitecte tarragoní Joan Antoni Rovira que projectés 
les obres necessàries en l'antic edifici universitari i n'avalués el cost. Rovira informà 
el 20 de febrer de 1770 que l'immoble es trobava molt deteriorat, perquè havia estat 
utilitzat com a caserna militar, i que les obres pujarien 6.145 lliures, 17 sous i 1 diner, 
una quantitat respectable que motivà els dubtes del Consejo. 

Fig. 12. Plànol del Reial Estudi, de Joan Antoni Rovira (1770) (Cadifianos, 1998). 

L'any 1770, l'edifici del Reial Estudi només tenia dues de les tres ales que es creu 
que acabaria tenint més endavant, la de la façana i la de ponent. A la planta baixa del 
cos de la façana hi havia l'entrada, centrada, amb una habitació per al bidell i una pe- 
tita presó, qui sap si com a consequència de l'ús militar anterior. A la banda esquerra 
de l'entrada, tres peces grans i sense ús. D'aquestes peces, la que estava a la cantonada 
propera a l'hospital havia servit per allotjar tropa i era la més desgavellada, amb la pa- 
ret del fons amenaçant ruina. Les altres dues, en estat regular, eren la seu provisional 
de les aules que s'havien traslladat des de la casa dels jesuites. 

A la banda dreta de l'entrada, i també en un estat qualificat de regular, hi havia les 
dues úniques aules corresponents al Reial Estudi que estaven en funcionament: una 
de filosofia i l'altra per als pocs estudiants de gramàtica. A la cantonada, el teatre per 
a les funcions literàries, amb una tribuna tota de fusta —dibuixada amb tot el detall 
per Rovira—, tancada, com si es tractés de no poder veure qui s'hi estava. Í a la planta 
sotacoberta hi havia habitacions per als pocs estudiants pobres de moral, filosofia 
i gramàtica, que hi residien amb incomoditats." A l'ala de ponent hi havia l'escala 
general i dues peces més, també sense ús, una de les quals tenia dos arcs que calia 
enderrocar pel fet d'amenaçar ruina. 

En resum, del plànol de Rovira es dedueix que l'edifici universitari disposava 
de set aules i el teatre i que l'any 1770 estava bastant tronat, de manera que només 
s'utilitzaven dues aules i el teatre, al marge de les altres dues que s'havien traslladat 
del col'legi dels jesuites. 

La proposta que feia Rovira consistia bàsicament a enderrocar i refer les parts 
malmeses. Al cos de la façana, a les tres aules de la banda esquerra hi projectava les 
de primer de gramàtica (per a cent quaranta alumnes), de segon (setanta alumnes) i 
de retòrica i poesia, totes dotades de bancs en forma de grades perimetrals de fusta, 
tal com consta en el dibuix. L'accés, l'habitació del bidell i la presó no es modificaven. 
A la banda dreta d'aquest nucli d'entrada hi havia l'aula de primer curs de filosofia, 
la de segon i el teatre, totes sense cap intervenció projectada, igual com les golfes de 
la planta alta. A l'ala de ponent, les dues peces que amenaçaven ruina eren les que, 
en tota la seva alçada fins a la coberta, es pretenia adequar per tal que hi residissin els 
tres mestres de gramàtica i els seus ajudants. A la planta baixa hi havia l'accés a cada 
una de les tres residències, amb la cuina, el rebost i el menjador. Una escala interior 
individual portava a la planta superior, on s'hi farien dues sales amb alcova i un es- 
tudi (gabinet). A la golfa, amb accés des de l'escala general i a l'entorn d'un passadís, 
hi hauria tres sales amb alcova i gabinet per a cada ajudant, una cuina comuna i sis 
habitacions dobles on es podrien allotjar dotze estudiants. 

Es desconeix si les obres es van arribar a executar. Ara bé, fa tota la sensació que, 
després que els estudis universitaris passessin a dependre de Cervera i a impartir-s'hi, 


42. AHN. Consejos 22.776. Exp. 10. Document de data 15/03/1770. 

l'activitat docent tarragonina anà minvant progressivament, igual com també decai- 
gué l'interès de les institucions per mantenir-la, especialment el de l'Ajuntament. La 
ciutat devia centrar els seus esforços en el manteniment i la qualitat de l'ensenyament 
elemental de primeres lletres. Efectivament, en el reglament de l'any 1763 s'havia 
senyalat una quantitat de 15.061 rals i cinc maravedís a favor de l'administració dels 
estudis, però l'Ajuntament havia deixat de pagar, de manera que la renda percebuda 
anualment pujava la miserable suma de 297 lliures, que incloien les vuitanta lliures de 
contribució graciosa de l'arquebisbe. $ 

Amb relació al seminari, amb una trajectòria diferent, se sap que durant el segle 
xvii l'arquebisbe Joan Lario Lancis (1764-1777) hi va fer construir una gran sala per 
tal que els seminaristes poguessin estudiar en comunitat. 


6.4 L'enderroc de la muralleta" 


A mitjan segle xvii la muralleta ja es percebia com un problema, perquè havia perdut 
la lògica militar que l'havia propiciat segles enrere i, a més, significava un obstacle per 
al creixement de la ciutat. Potser a causa de certs moviments del municipi dels que 
no ha quedat constància, la Reial cèdula de 28/09/1752 aclaria que el terreny ocupat 
per la fortificació era un condomini alodial de la Corona i l'Arquebisbe (Ortueta, 
2006: 19, 20 i Aresté, 1982: 12). Més endavant, el 1770, un informe sobre el sistema 
defensiu de la ciutat sol'licitat pel capità general de Catalunya, el comte de Ricla, ma- 
nifestava que el manteniment de la muralleta era absurd (Ortueta, 2006: 19). El 9 de 
novembre de 1774 el consistori sol'licitava formalment al rei l'enderroc de la mura- 
lleta per tal de poder augmentar el nombre d'habitatges i per dotar de més ventilació 
i salubritat el nucli emmurallat. Abans d'adoptar una decisió, el 19 de desembre, el 
capità general ordenava a l'enginyer encarregat de la plaça, José de Santa Cruz, l'ai- 
xecament d'un plànol del terreny i llenç de la muralla que es volia enderrocar. L'engi- 
nyer, després de demanar personal auxiliar a l'Ajuntament, va formar el plànol i el va 
fer avinent al mateix Ajuntament, que el va veure en la sessió del dia 30 de gener de 
1775. Sembla que és el mateix plànol que després es trameté a la cort, que es conserva 


43. AHN. Consejos 22.776. Exp. 10. Document de data il'legible de l'any 1776. 


44. Malgrat que aquest enderroc sigui un dels episodis més importants de la història urbana de Tarra- 
gona, mai ha rebut el tractament adequat. Cap historiador li ha dedicat més de dues pàgines. A més, les 
notícies s'han anat copiant d'un autor a l'altre, de vegades utilitzant-les a favor del text que es proposava, 
de manera acrítica i sense una consulta directa i aprofundida de les fonts. En aquest capítol s'intenta 
posar-hi una mica de remei. Si no s'indica el contrari en les notes de peu de pàgina, les informacions 
han estat extretes de AHCT, caixes P4501 i P6234, que contenen documents solts entre els quals cal 
destacar, a P6234, el TResumen de todo lo ocurrido hasta ahora en el expediente sobre el derribo del 
lienzo de muralla de la parte que corresponde a la Rambla de esta ciudad, con el fin de poder construirse 
casas en el mismo sitio). 

a l'Arxiu de Simancas i que reprodueix Ortueta en la seva obra, datat el 16 de febrer 
de 1775 (Ortueta, 2006: 18). 

En el plànol s'hi representava el sector comprès entre la muralleta i la muralla de 
Sant Joan. Preveia un carrer d'una amplada constant de vint-i-cinc vares" comptades 
a partir de la línia de les façanes dels grans edificis del costat meridional, cosa que 
significava que la profunditat dels solars que quedarien entre el mateix carrer i la 
façana del circ no seria constant, sinó que la faixa edificable, acolorida de groc en el 
plànol, decreixeria lleugerament a mesura que s'avançava cap a ponent. Aquesta cir- 
cumstància ve a demostrar que en el seu moment no es va ser del tot estricte a l'hora 
de respectar una determinada distància fixa entre la muralleta i els grans edificis de 
finals del segle xvi. Ni tampoc se'n va ser per aconseguir que tots aquests grans edi- 
ficis quedessin perfectament alineats. 

En el plànol també s'hi dibuixaven tres carrers que connectarien la ciutat em- 
murallada i la Rambla, que es corresponen amb els actuals carrers de Sant Oleguer, 
Portalet i Rere Sant Domènec, la materialització dels quals havia de significar l'en- 
derroc de les corresponents voltes del circ. I també s'indicava el lloc aproximat on es 
desitjava obrir la muralla romana per construir-hi dues portes, una a cada extrem de 
la nova Rambla. 

El 18 de juny de 1775 s'obtenia el permís reial per realitzar l'enderroc, i se'n 
donava compte al consistori el dia 30 segúent. L'autorització també comprenia la 
construcció de les dues portes als extrems del nou carrer, però amb la condició de 
condemnar-ne unes altres dues: la de la baixada cap al Miracle i la del Roser. Totes 
les despeses havien de ser a càrrec de l'Ajuntament. 

La notícia, tan desitjada, va ser coneguda pel consistori el dia 30 del mateix mes. 
Però atès que els terrenys que ocupava la muralleta eren un condomini del rei i de 
l'arquebisbe, si se'n volia disposar, calia que l'Ajuntament els obtingués de tots dos 
mitjançant sengles establiments. Establiments que es volien aconseguir amb el pa- 
gament d'una entrada i un cànon o cens mòdics, i amb el reconeixement de la fa- 
cultat de re-establir-los després als particulars que volguessin adquirir-ne una part 
per edificar cases. D'aquesta manera, l'Ajuntament podria rescabalar-se de les fortes 
despeses que es preveien. 


45. L'autora assigna el plànol a Juan de Santa Cruz i Francisco Llorente quan, en realitat, només està 
firmat per aquest últim. 


46. Vint-i-cinc vares són 20,90 metres. Aquesta dimensió no està acotada en el plànol, però es dóna per 
, q P 7 P P 
bona per diverses raons. La primera és que es correspon amb l'escala gràfica del plànol. La segona és 
la coincidència amb l'amplada real, encara tenint en compte que els edificis de la façana sud no estan 
P , pte q Ç 
perfectament alineats. La tercera és l'esment d'aquesta dimensió en documents posteriors. Cal tenir 
present que, amb els anys, es van elaborar diversos altres plànols, cap dels quals s'ha arribat a trobar, amb 
altres amplades. Ara bé, diversa documentació que s'hi relaciona indica amplades de seixanta pams, in- 
P q P P 
crementats després amb uns altres deu pams: són dimensions que es van acabar rebutjant definitivament. 


69 


Història, urbanisme i arquitectura a l'entorn de la Rambla Vella de Tarragona 


eh salud . . T Beni ds Don. 
iE Ec Eren 
4 


Cam El Poigals pai fara dl 
ts - El Eadriemamionyi bri 


Fig. 13. Plànol de José de Santa Cruz per a l'enderroc de la muralleta (1775) (Ortueta, 2006: 18). 


El dia 11 de desembre de 1775, l'Ajuntament s'assabentava de la firma de l'es- 
criptura d'establiment que havia atorgat l'intendent, en nom del rei, per una entrada 
de vint-i-cinc lliures i un cens emfitèutic de nou sous. Í el 8 de gener de 1776 s'as- 
sabentava de la firma de l'escriptura que havia atorgat l'arquebisbe amb condicions 
similars. 

El 10 de gener de 1776 els comissionats per l'Ajuntament li feien present que 
l'enginyer Santa Cruz havia replantejat el nou carrer sobre el terreny, de seixanta 
pams d'amplada i que estava dibuixant un nou plànol amb més detall. Es veu que hi 
va haver una reconsideració dràstica de l'amplada del carrer, que passava dels 20,90 
metres inicials a 11,70 metres. En aquella mateixa sessió, l'Ajuntament nomenà dos 
experts per fer les valoracions del terreny i de les obres. Eren l'arquitecte Josep Prat i 
el mestre fuster Francesc Bover. 

El dia 26 de febrer segúent, els regidors veien alLos Planes y Elevaciones del te- 
rreno de la Rambla, y porción de la muralla, calles que han de quedar, terrenos para 
aprovechar en fàbrica de casas, perspectiva de éstas y de las puertas de la Ciudad que 
han de construirse en las dos testeras de la Rambla, con el càlculo prudencial del coste 
de éstas y porción de muralla unidas que es de 6.200 ll cada una puerta y correspon- 

diente porción de muralla, de los terrenos que han de restablecerse, a saber, los que 
hacen frente a la calle principal de la Rambla, hasta 60 palmos de fondo, a razón de 
un real de vellón y el restante terreno a 16 dineros de ardites el palmo superficial. 
Resolvieron aprovar dichos planos y càlculos, dando comisión a dichos comisionados 
para la execución de todo lo que sea necesarios. 

Els plànols no es conserven i, per tant, no es pot saber si van ser elaborats per 
l'enginyer Santa Cruz o bé per l'arquitecte Josep Prat. Hauria estat interessant veure 
la composició que es proposava per al conjunt de les façanes del nou carrer i el grau de 
compliment a l'hora de construir-les. Ara bé, sabem el cost estimat de les dues portes 
i el valor dels terrenys que s'havien de re-establir als particulars. Fins a seixanta pams 
de profunditat, el valor era de vint-i-quatre diners el pam quadrat i, a partir d'aquesta 
profunditat, de setze diners. Ben probablement, aquests plànols també contenien una 
parcel'lació en quaranta finques pràcticament iguals que ocupaven tot el tram de 
muralla que es volia enderrocar. 

L'enderroc de la muralleta no es va iniciar fins uns anys més tard i es va anar fent 
a trossos. En primer lloc, en una data indeterminada que cal suposar dins de l'any 
1780, els comissionats municipals van demanar la retirada de tres quintars de pólvora 
del magatzem d'artilleria de l'exèrcit per enderrocar les parts que calia per obrir els 
actuals carrers Rere Sant Domènec i Portalet, i també una part del baluard de Carles 
V. Com que l'explosiu no es retornava, el dia 19 de setembre de 1780 el capità gene- 
ral, per via del governador, demanava a l'Ajuntament el reintegrament de la pólvora. 
Sense èxit, perquè va haver d'insistir el 18 de maig de 1781. L'Ajuntament contestà 
amb subterfugis i el militar, el 8 de juny, li concedí un nou termini de vuit dies, que 
no se sap si finalment es va complir. 7 

El mateix any de 1780 es realitzaven algunes sol'licituds d'adquisició de patis. 
Concretament, el 28 de juny, Pau Boada feia saber que estava interessat en un pati, 
de trenta-dos per quaranta pams, situat a la cantonada occidental del Portalet amb la 
Rambla. Oferia una entrada de 245 lliures, amb un cens anual d'un diner, i es com- 
prometia a l'enderroc de la part de muralla que corresponia al pati, a retirar la runa i 
a construir una casa en el termini màxim de quatre anys. Ara bé, l'Ajuntament volia 
posar tots els patis a subhasta, i per realitzar-la primer calia aprovar la taba o plec de 
condicions. Ho va fer al cap de dos dies, rebaixant les entrades fins a 160 lliures per 
tal de facilitar la participació de més gent. 

Poc després una altra persona pretenia un altre pati a la cantonada amb l'actual 
carrer Rere Sant Domènec, cosa que va fer necessària una negociació amb el prior 
del convent dels dominics. Í encara una altra persona també s'hi interessava, ara a 
l'altra cantonada. A l'agost de 1780, però, només s'havia fet una escriptura de re- 
establiment, la qual caldria modificar. Es veu que la primera parcel/lació no s'havia 


47. AHAT. Es tracta d'un lligall encara sense catalogar amb el nom de Comuns 1780-1782,. 

fet d'acord amb el plànol aprovat pel rei, sinó amb un altre que comptava amb una 
amplada de carrer inferior, potser la de seixanta pams. L'Ajuntament se'n va adonar i 
mediante considerarse angustiada la nueva calle de S. Carlos, que antes era rambla, 
era preciso se afiadiesen diez palmos mas a ellax, raó per la qual caldria modificar el 
valor i les dimensions del primer terreny re-establert. 

Però el 18 d'agost de 1780 es rebia una ordre de paralització de les obres d'en- 
derroc de la muralla i de construcció de les cases de la Rambla, de part de la Reial 
Intendència i a instància del Fiscal Reial. L'Ajuntament, sorprès i confús, nomenava 
una comissió per anar a Barcelona i explicar a l'intendent les seves intencions i els 
motius que havia tingut apara executar el derribo de la muralla y pasar a abrir cimien- 
tos para la construcción de casas en la Ramblar. Í també nomenava una altra comissió 
adreçada a l'arquebisbe amb la mateixa finalitat. 

El problema era que s'havien ocupat indegudament els terrenys de la faixa de 
davant la muralleta. Aquests terrenys eren també un condomini alodial del rei i de 
l'arquebisbe, i no havien estat establerts a l'Ajuntament, perquè el motiu dels dos 
establiments dels anys 1775 i 1776 havia estat la superfície que ocupava la muralleta, 
no pas l'espai que quedava entre la muralleta i els convents. Possiblement, qui havia 
denunciat la irregularitat era el sergent major de la plaça, el coronel Nicolàs de Mi- 
quelerena, que per les raons que fos estava disposat molt en contra de l'Ajuntament. 

La paralització va durar un parell d'anys. Mentrestant (juny de 1781) es van haver 
d'omplir de terra les rases que ja havia obert Pau Boada al seu pati amb la intenció 
de construir la casa, pel perill que oferien. Una Reial ordre de / de març de 1782 
amplià la concessió epara ocupar todo el terreno de la Rambla que sobre, ademés las 
25 varas de ancho que debe tener para la comodidad del público con el fin de hacer 
una calle y casasr. A finals del mes d'octubre d'aquell any es va firmar l'escriptura del 
nou establiment i el 9 de gener de 1783 es firmava la que corresponia a l'arquebisbe. 
Ara bé, a la sessió municipal del dia segúent, els comissionats comunicaven al plenari 
el desig de l'arquebisbe d'obtenir dos o tres patis, i defensaven que era recomanable 
d'atendre aquesta petició en atenció ea lo mucho que se esmerava en beneficio públi- 
co, en el hermoseo de la Ciudad, en las obras públicas que costeava, principalment en 
la reedificación y nueva construcción del antiguo Aqueducto Romanov (es tractava 
de l'arquebisbe Armanyà). 

A partir d'aquí ve un llarg període de temps sense notícies, i això potser vol dir 
que no es va dur a terme gaire activitat relacionada amb la muralleta i l'eixample. En 
un escrit posterior, el mateix Ajuntament reconeixia que un cop oberts els dos carrers 
que connectaven la ciutat antiga amb la Rambla i enderrocada una part del baluard 
de Carles V, sen cuyo estado quedó este asunto por no haverse proporcionado quién 
quisiese entender en construir en dicho sitio, por lo que no havia podido verificarse la 
execución del referido proyector. 

A la reunió de l'Ajuntament del 9 de novembre de 1787 es va donar compte de 
la sol'licitud d'un veí, Miquel Serra, que volia que se li establís un pati a la Baixada 
de la Peixateria Nova, és a dir, a la zona on l'any 1773 s'havia establert Ginés Boix de 
Buendia. Es veu que hi havia altres demandes en el mateix sentit. I per aquesta causa 
els regidors reflexionaren sobre la urgència de reprendre i materialitzar la intenció de 
construir cases a la Rambla. 

Ara bé, quan a l'estiu de 1789 calgunos dias hace se ha solicitado por distintos 
sugetos un crecido número de patios quando pensava el Ayuntamiento llevar a efecto 
la insinuada construcción de casas y callev, doncs aleshores va arribar una Reial ordre 
del 27 de juny en la qual es manava que s'impedís la fàbrica d'edificis de cap classe eni 
reparen los ya executados en los terraplenes y a la distancia de mil y quinientas varas 
de las fortificacioness. Per més que es tractés d'una ordre genèrica, l'Ajuntament, per 
si de cas, va suspendre qualsevol activitat. Per acabar-ho d'adobar, el capità general 
s'adreçava a l'Ajuntament el 28 d'agost per comunicar-li que era convenient i neces- 
sari demanar al rei que revalidés les concessions i privilegis concedits per enderrocar 
la muralla i construir cases, cosa que es va realitzar el 15 d'agost segúent. 

Altre cop, el Sargento Mayor movia brega amb l'argument que la demolició de la 
part del baluard de Carles V que encara quedava, i que l'Ajuntament pretenia ende- 
gar, no estava compresa en l'autorització reial. Aquí va començar un estira-i-arronsa 
d'opinions contradictòries que va acabar amb una Reial ordre, de 18 de desembre de 
1789, que prohibia la continuació dels treballs al baluard. El dia 2 de gener de 1790, 
una representació del municipi va adreçar una sol'licitud per a la continuació de l'en- 
derroc, en què donaven a entendre que el baluard estava comprès en l'autorització 
reial, però va ser denegada per Reial ordre del 31 del mateix mes. 

Simultàniament, l'octubre de 1789, el capità general, comte de Lacy, havia fet ve- 
nir de Tortosa l'enginyer Francesc Gil de Federich per tal que es fes càrrec de l'estat de 
la situació i informés sobre l'adequació de les pretensions de l'Ajuntament al permís 
concedit. L'enginyer va marxar de Tarragona confiant la feina de dllevar dichas cosas 
arreglades al referido plano, (el que havia aprovat el rei) a l'arquitecte Joan Antoni 
Rovira, que també havia estat nomenat per l'Ajuntament. 

Tot indica que les actuacions projectades van tirar endavant, excepte la finalitza- 
ció de l'enderroc del baluard. Amb l'experiència dels entrebancs administratius vis- 
cuts, però, ja quedava clar que s'havien acabat les especulacions sobre l'amplada de la 
Rambla: seria de vint-i-cinc vares, tal com constava en el plànol autoritzat. 

El dia 11 d'octubre de 1789 es cobrava el primer termini de l'entrada del primer 
pati re-establert. Fins el 10 d'abril de 1791 s'enregistraren trenta-dos ingressos més 
per aquest concepte, amb una mitjana de cent catorze lliures cada un. Cal tenir pre- 
sent que el número total de patis era de quaranta i que, com que en el primer termini 


48. AHAT. Es tracta d'un lligall encara sense catalogar amb el nom de eComuns 1790s. 

es pagava la meitat de l'entrada, cal comptar que cada re-establiment costava una 
mitjana de 228 lliures, més el cens anual. Fins a la data esmentada, només dos par- 
ticulars tenien més d'un pati: Josep Gatell, que n'era propietari de tres, i el mestre de 
cases Josep Miralles Sorts, que en tenia sis però els havia adquirit a favor del prior del 
convent de Sant Domènec. Si l'arquebisbe també en tenia, no constaven en la relació. 

Així mateix, el 6 de desembre de 1789 consta un pagament de nou lliures a Joan 
Antoni Rovira pels dies emprats en el enivelamiento de la Rambla, disposición de 
su piso y entreguardo de su tirantez y perfib.. Pocs dies després es pagaven al també 
mestre de cases Josep Gil quaranta-sis lliures, tretze sous i sis diners per fer caure la 
paret de la muralla i treure la runa, a fi de fer el carrer que anava de la Peixateria a la 
Rambla. Per obrir aquest carrer havia calgut l'enderroc d'una casa de la plaça de la 
Peixateria Nova, que era del Benefici de Sant Cosme, fundat a l'església de Monnars. 
El dia 17 de novembre de 1789 s'havien dipositat 838 lliures, setze sous i tres diners, 
equivalents al seu valor. 

L'any 1790 el començava l'Ajuntament tot reiterant la sol'licitud d'acabar l'en- 
derroc del baluard de Carles V per tal de poder construir la porta de Santa Clara, que 
estava autoritzada, però el capità general s'hi va tornar a oposar. Al mes de gener de 
1790, el mateix Rovira feia obres de moviments de terres davant el convent de Sant 
Francesc, d'on també retirava la creu de pedra. A l'altre extrem de la Rambla s'encar- 
regava de dhacer las calas o pruebas en el terreno frente a Sta. Clara, y formar una 
rampa de tierra frente a la calle de Sn. Olaguer.o Eren, sense dubte, els preparatius 
per obrir les dues portes previstes, la de Sant Francesc i la de Santa Clara, als extrems 
de la Rambla. 

A les actes municipals de principis de l'any 1790 hi consta la presentació, per part 
de l'arquitecte, d'un memorial de Juan Antonio Rovira que sol:licita la satisfacción 
de 75 libras por la realización del plano de la Rambla y el de la nueva Puerta que se 
estú subastandov" El 17 de març de 1790 s'ordenava el pagament de cinquanta lliu- 
res a Rovira per la formació dels plànols de la porta de Sant Francesc. Tot seguit, els 
fusters Josep Martí i Sebastià Serrahima construien les portes de fusta i les ferraven: 
es tractava de tenir-les preparades per quan calgués col'locar-les. 

Els mesos de març, abril i maig es van pagar al pagès Josep Martí els tres terminis 
de cent quaranta lliures cada un, segons estipulava la taba, pel preufet d'obrir el forat 
de la porta nova de Sant Francesc, rebaixar el terreny, obrir un camí fins a trobar la 
carretera principal o passeig i fer un pont. 

Al mes de juliol van sorgir alguns problemes, la naturalesa dels quals ens és 
ara desconeguda, que van afectar Joan Antoni Rovira. L'arquitecte va ser cridat a 
l'Ajuntament i, en ser interpel'lat, va manifestar que ja se li havia pagat per la seva 
feina d'anivellament del terra de la Rambla, per l'aixecament de plànols de l'obra i 


49. AHCT. Actes municipals 1790, full 21. 

també, pels plànols de la porta que s'havia de construir. Ara bé, també se li havia 
demanat que de tant en tant revisés l'obra del nou carrer de la Rambla, per la qual 
cosa se li havia promès una gratificació, sense especificar-ne l'import. Havent de con- 
cretar, Rovira va dir que s'acontentaria amb trenta lliures per la feina feta fins al dia. 
L'Ajuntament va acordar pagar aquesta quantitat, tot comunicant-li aque se entienda 
suspendido de su encargo, que se sirva entregar los planos y que siempre que se ne- 
cesite ya se le avisara) 2 

No se sap què devia passar, potser a l'Ajuntament li va semblar excessiva la quan- 
titat pretesa per l'arquitecte. Ara bé, la notícia d'aquest inesperat cessament també 
s'ha obtingut d'una altra font. Efectivament, el 14 de juliol de 1790, el governador 
escrivia que Rovira efue despedido del Ayuntamiento y cesado enteramente en su 
encargo, y como quedase esta obra sin sugeto inteligente que la dirigierev, demanava 
que un enginyer de fortificacions hi passés de tant en tant. El dia 21 segúent, el capità 
general es mostrava d'acord que aquest enginyer s'encarregués de les cases que es 
construien a la Rambla després de l'enderroc de la muralla i El mateix Ajuntament, 
dos dies després, demanava que l'enginyer Francisco Gil es fes càrrec de la direcció de 
l'obra de la porta de Sant Francesc i del seu cos de guàrdia. 

Tot sembla indicar l'existència de fortes desavinences entre l'Ajuntament i l'ar- 
quitecte Rovira. La topada entre tots dos devia ser important, tot i que consta que el 
consistori, al marge d'aquest fet, estava molt satisfet de la feina de l'arquitecte, que 
s'havia encarregat, entre d'altres coses, del projecte i les obres de la portada d'aigúes 
a Tarragona (1781-1788) i de la restauració de l'arc de Berà (1787-1788), a plena sa- 
tisfacció de l'arquebisbe i de l'Ajuntament. Per això és tan estrany que fos acomiadat 
pel mateix Ajuntament l'any 1790. Ara bé, també havia passat alguna cosa similar 
amb l'arquitecte Josep Prat, que havia intervingut com a expert des de l'any 1776 en 
el tema que ens ocupa, i que havia abandonat la ciutat a l'agost de 1785 per anar a 
treballar a Cadis. Prat tenia dos patis que li havia re-establert l'Ajuntament. L'agost 
de 1789 ja no devia veure perspectives de tornar a Tarragona i va demanar que se li 
permetés el traspàs dels dos patis. L'Ajuntament, el 3 d'octubre, li contestava aque 
respeto de tener la Ciudad fundadas pretensiones contra el Exponente, y también cu- 
entas de consideración pendientes con el mismo, no podia, ni devia asentir al traspaso 
que sol'licitava, hasta quedar todo ésto enteramente evacuado.y 

Les obres de construcció de les cases dels particulars també avançaven. Les faça- 
nes havien d'obeir a una composició predeterminada dibuixada en un plànol, segu- 
rament realitzat per Joan Antoni Rovira. Però quan el solar objecte d'edificació era 
diferent dels altres, devia sorgir algun problema pel que fa al ritme de buits i plens, 
en horitzontal o bé en vertical. Per això, el 19 de setembre de 1790, es pagaven vint- 


50. AHCT. Actes municipals 1790. Sessió 12/07/1790, full 115. 
51. AHAT. Es tracta d'un lligall encara sense catalogar amb el nom de "Comuns 1790". 

i-cinc lliures al mestre Pau Gil per devantar ventanas y las faxas de la casa de Juan 
Galli, maestro carretero, que està construyendo en dicha Rambla, que sin embargo 
de haver seguido el Plano, como estava obligado, se encontró disconforme al aspecto 
público por no ser igual aquel terreno al de los demús patios y casas. 

A finals de 1790 i principis de 1791 es van fent pagaments setmanals al mestre 
Josep Duran per la construcció de la porta de Sant Francesc. Í el 19 d'abril de 1791 
es pagaven setanta-cinc lliures a l'escultor Francesc Bonifàs, veí de Tarragona, per 
l'escut de les armes reials, en marbre, col'locades sobre aquesta porta. Així, doncs, en 
aquestes dates, de la muralleta només quedava el tram més oriental —que encara hi és 
ara—, es construien cases i s'obria la porta de Sant Francesc, a l'extrem occidental de 
la Rambla. Quedava per acabar l'enderroc del baluard de Carles V i l'obertura de la 
porta de Santa Clara. 

Tots els re-establiments realitzats fins aleshores pels comissionats municipals 
corresponien a patis de la banda nord de la Rambla. Però el 9 de juliol de 1795 també 
en van atorgar a l'altra banda, concretament een el terreno inmediato a la esquina de 
su convento (dels agustins) asia las monjas de Sta. Clara., Potser eren terrenys que 
corresponien a l'Ajuntament com a consequència de la redistribució d'usos que es va 
fer després de l'expulsió dels jesuites. Es creu que el nou titular hi va edificar l'hostal 
que seria conegut com edel Nens, que més endavant es convertiria en l'hotel París. 

El 8 d'abril de 1790 havia mort el coronel Nicolàs Miquelerena, que tenia el 
càrrec de sergent major de la plaça i que, malgrat ser tarragoní de naixement, s'havia 
oposat amb tossuderia a les pretensions de l'Ajuntament pel que feia a la demolició 
de la muralleta i, sobretot, la del baluard de Carles V. L'abril de 1796 s'insistia en la 
demolició i al mes de juny, el nou director d'enginyers de Catalunya, Antonio López 
Sopefia, es mostrava ben predisposat i optimista quant a la resolució del conflicte, 
atès que el baluard interrompia l'alineació del nou carrer i dificultava l'obertura de 
la porta a la muralla. Però l'actitud favorable del director tampoc va ser suficient per 
al capità general, de manera que l'aspecte lamentable d'aquesta part de la Rambla es 
mantingué encara una colla d'anys. 

Entre els dies 11 i 15 de novembre de 1802 estava prevista l'estada del rei Carles 
IV a la ciutat. Amb aquest motiu l'Ajuntament, al mes d'agost, va reiterar la demanda, 
ara amb urgència, de l'obertura de la porta de Santa Clara apor ser el paraje de mayor 
comodidad para la entrada de SS. MM. a esta Ciudad.s Salvat i Bové, cent cinquanta 
anys més tard, revestia l'esdeveniment amb belles paraules: ePara el trànsito de SS. 
MM. por la nueva calle de San Carlos, antes dicha la Rambla, la més hermosa de la 
ciudad, por su mucha tirantez y amplitud y por la larga extensión de edificios cons- 
truidos con rigurosa uniformidad.s (Salvat, 1950). 

El director d'enginyers del Principat, el 10 de setembre de 1802, informava fa- 
vorablement l'obertura de la porta de Santa Clara, però deia que caldria fer algunes 
obres a l'exterior, amb la inclusió d'una placeta, que serviria per a da mús cómoda re- 
buelta de los carruages al tiempo de entrar en la Puerta.x Per això calia que l'enginyer 

de la plaça redactés el projecte oportú. Així, el 10 d'octubre de 1802, José de Santa 
Cruz firmava el Plano de la Puerta de Santa Clara que se està abriendo en esta Plaza 
inmediato al conbento de religiosas de Santa Clara, como también el de un Cuerpo 
de Guardia y Placeta proyectada.x 

Després de la visita reial, al mes de desembre, Godoy autoritzava la demolició 
d'allò que quedava i que feia nosa del baluard de Carles V (Menchon i Massó, 1998: 
116 i 234). A partir de la desaparició de la part més avançada del baluard, res impe- 
diria l'alineació del convent i l'església de les clarisses amb la resta dels grans edificis 
renaixentistes de la Rambla, cosa que es devia verificar abans d'acabar l'any 1806. 

Els primers anys del segle xix, abans de la guerra del Francès, l'extrem oriental de 
la Rambla experimentà una transformació notable, perquè s'obrí la porta, es construí 
la placeta del davant, s'actuà al baluard i al convent i, a més, el mateix José de Santa 
Cruz, en un plànol del 3 d'abril de 1807, entre el baluard i la muralla hi projectava 
una caserna per a la companyia fixa d'artilleria. En aquest mateix plànol també s'ob- 
serva com la part no edificada entre el convent de les clarisses i l'antiga propietat dels 
jesuites, aleshores ja dels agustins, estava ocupada per ecasas particulares (Menchon 
i Massó, 1998: 238). Es tracta de la part que l'Ajuntament havia re-establert als ma- 
teixos agustins el 9 de juliol de 1795, on després es construirien l'edifici del Govern 
Militar i l'hostal del Nen. 

Fig. 14. Plànol de José de Santa Cruz per 
a la caserna d'artilleria (1807) (Menchon i 
Massó, 1998: 238). 

Amb tot aquest conjunt de transformacions s'acabava de completar la imatge 
urbana del nou carrer. Un carrer-saló, ampli, amb portes als seus extrems i edificis 
als dos costats, nous els del costat nord, grans i solemnes els del costat sud. I el terra 
amb dues rasants longitudinals: gairebé horitzontal la més propera al costat nord, i 
significativament més alta en els seus extrems la més propera al costat sud, on els 
grans edificis del Renaixement i d'èpoques posteriors s'havien construit sobre el ter- 
reny natural. 

Abans que res em referiré a dues construccions de nova planta que modificaren con- 
siderablement l'aspecte de la Rambla i que donaren un to de modernitat a la façana 
meridional. 

El costum de fer representacions teatrals a benefici dels hospitals va provocar la 
previsió, a mitjan segle xVII, en el de Tarragona, d'habilitar cuna casa i aposento per 
als comediants per a que quan haguessin comediants poguessin representar ab como- 
ditats. A finals del segle xvII es van fer obres de millora al apati de comèdieso i més 
endavant es van establir altres dependències. Lèxit que estava assolint aquest servei 
va fer necessària la construcció d'un nou edifici, el Teatre Principal, inaugurat l'any 
1821 (Sànchez Pié, 2014: 10). Estava en terrenys de l'hospital, a la cantonada de la 
Rambla amb el carrer de l'Hospital. Va ser projectat per Llorenç Miquel i Verderol, 
un tarragoní gairebé desconegut." La façana, marcadament neoclàssica, estava coro- 
nada per una estàtua de grans dimensions obra de l'escultor Vicenç Roig, Vicen/ó, que 
representava la constitució i que inicialment formava part de la font de la plaça de la 
Font. El cafè del teatre era dels principals de la ciutat. 

La segona construcció és l'actual edifici del Govern Militar, sobre els orígens del 
qual hi ha una certa confusió que, malauradament, no podré aclarir del tot. Ja s'ha vist 
que l'any 1807, en aquest solar, hi havia cases particulars. Una informació periodística 
moderna explica, sense esmentar les fonts, que l'exèrcit en prengué possessió l'any 
1822, segons una Reial ordre de 1823.$ Consta també que l'edifici amb el claustre ja 
hi era l'any 1828, perquè està representat en un plànol d'aquell any." 

Tal com es veurà després, el ben documentat article sobre T'arragona que es va 
publicar al Diccionario Geogràfico Universal, imprès l'any 1833, esmenta encara dues 
cases particulars entre el convent dels agustins i el de les clarisses, tot introduint una 
aparent contradicció. Cal considerar, no obstant això, que el text del Diccionario es va 


52. Llorenç Miquel i Verderol (Tarragona, 1765-1834) era fill del mestre de cases Josep Miquel, de les 
Gunyoles. Treballava a l'oficina del Govern Civil. Sembla ser l'autor del llarg article dedicat a Tarragona 
al Diccionario Geogràfico Universal (Mezquida, 1948: 2). Devia ser un autodidacta aficionat a l'arquitec- 
tura, potser gràcies a l'ofici patern. 


53. DT 18/07/2013. 
54. Publicat a Ortueta, 2006: 22. 

redactar abans que les dues cases particulars fossin enderrocades per tal de construir 
l'edifici militar, amb el seu pati i claustre característics. Tot plegat dóna versemblança 
al seguent relat: les dues cases particulars van ser adquirides pels militars el 1822, a 
causa de la proximitat a la caserna de Sant Agustí, que ocupava només una part del 
convent del mateix nom, entre 1822 i 1828, els militars van enderrocar les cases i van 
construir l'edifici del Govern Militar en una part del solar que ocupaven." Era la part 
que quedava just a llevant de l'espai lliure que més endavant seria el carrer Girona, 
projectat en aquella època com a prolongació del carrer de Sant Oleguer. 

A banda dels edificis nous, per tal d'entendre bé la configuració de la Rambla 
entre les dues façanes em serviré de tres descripcions de l'època. Les dues primeres 
pertanyen a obres enciclopèdiques i corresponen a l'estat del carrer abans de 1833 i 
abans de 1850 respectivament. La tercera és d'un autor local que va escriure els seus 
records de memòria, no només els seus records directes (va viure entre 1837 i 1910), 
sinó també els que constituien la memòria col'lectiva dels tarragonins. 

El Diccionario Geogràfico Universal, imprès l'any 1833, porta una descripció molt 
completa de la ciutat de Tarragona del primer terç del segle xix. La part que es refe- 
reix a la Rambla és la segúent: 

ala rambla, tendida de N.O.  S.E. I...) tiene 600 varas de largo y 25 de ancho, 
por termino medio, y abraza en sus estremos los lienzos S. EE. y N.O. de la muralla, y 
las puertas que ú ellos corresponden de Sta. Clara y San Francisco en linea recta: en 
el centro hay un terraplén que sirve de paseo, levantado unos tres y medio pies sobre 
su piso, dejando escaso lugar para el trànsito de carruages. En el lienzo superior hay 
una linea de edificios modernos de buena planta y uniforme arquitectura, levantados 
según los planos del arquitecto D. José Prats, y en el inferior se ven en sus extremos, 
tocando con la muralla, los conventos de Sta. Clara y San Francisco, y continuación 
de éste el col'legio, teatro, hospital, convento de Agustinos, y dos grandes casas par- 
ticularesx (Diversos autors, 1833: 491).6 

En el diccionari de Madoz, publicat entre els anys 1845 i 1850, es recull pràcti- 
cament la mateixa descripció anterior però amb alguns matisos. En aquesta ocasió, 
al passeig central elevat hi havia seients i fanals, també es concretava que el pas de 
vehicles es realitzava per tots dos costats del passeig, és a dir, a tocar de les edificaci- 
ons d'una i altra banda, i també s'indicava que al convent de Sant Francesc hi havia 
l'institut i el Govern Polític, a més, les dues grans cases particulars esmentades el 
1833 eren, ara, duna posada y el gobierno militar-. 

Abans d'entrar en la tercera descripció convé fixar-se en algunes altres questions. 
Abans ja hem parlat de l'edifici del Govern Militar. Pel que fa a la dposadas esmen- 


55. L'any 1963 s'acabaren les obres de reforma profunda d'aquest edifici, a càrrec de l'arquitecte José 
Lorente Vízquez, que li donaren l'aspecte actual (Fitxa 242 del catàleg del POUM). 


56. Posteriorment, el contingut de l'extens article del Diccionario fou resumit per Mezquida, 1947. Les 
dimensions de 600 x 25 vares equivalen a 501,54 x 20,89 metres. L'altura de 3,5 peus equival a 1,14 m. 

tada a mitjan segle i situada al seu costat mateix, però separada per l'espai del futur 
carrer Girona, no s'ha de confondre amb la fonda que l'any 1845 hi havia davant de 
Sant Agustí, que devia ocupar tota una casa pintada d'un color que serviria de model 
per pintar totes les altres cases de la Rambla amb motiu d'una visita reial, tal com s'ex- 
plicarà més endavant. Tampoc no s'ha de confondre amb la fonda Cuatro Naciones, 
que l'any 1859 estava situada a la casa de la cantonada de la Rambla amb el carrer de 
Sant Oleguer i que també tenia façana a la plaça de la Peixateria 7 De ben segur, la 
posada del costat del Govern Militar era un altre establiment per a viatgers conegut 
amb nom de aposada o mesón del Nens, propietat de Salvador Rabassó, com a mínim 
des de l'any 1858." Aquest ha de ser l'establiment que més endavant, si més no a par- 
tir de 1865, potser reformat però amb la mateixa família Rabassó com a propietària, 
adoptaria el nom de Fonda París, i també el d'Hotel París P 

Així mateix, a principis de l'any 1841, l'Ajuntament ja preveia el rebaix del passeig 
per tal de deixar planes les seccions transversals. Per això es va presentar un plànol, 
que es reprodueix tot seguit, i un pressupost, que Josep Batet i Olives va quantificar 
en 15.237,17 rals. Aquesta quantitat no comprenia la demolició del passeig central 
preexistent, amb l'esperança que aquesta feina la fessin els mateixos propietaris de les 
cases de la Rambla. 2 

Fig. 15. Plànol de la Rambla de Josep Batet (1841). AHCT. P-8330. 


57. Diario Mercantil de Avisos y Noticias 11/07/1859. 
58. AHCT. P-8334. 


59. El D'T 21/09/1865 informa que els cotxes de Valls tindrien la seva sortida davant la fonda París tots 
els dies. El Mercantil 14/12/1889 anunciava un metge que curava hèrnies cada dia 2 a una habitació de 
l'hotel. 


60. AHCT. P-8330. 

Es desconeix si aquest projecte es va arribar a materialitzar. Potser sí. Però els re- 
cords de joventut de l'autor local Antoni de Magrifià (1837-1910) (Magrifià, 1901)6: 
—i aquí ve la tercera descripció contemporània— encara es corresponen amb l'estat 
anterior. Efectivament, de la seva joventut, Magrifià recorda els passejos apor la Coca, 
que era un paseo que habia en la Rambla de San Carlos que se elevava unos dos 
metros en el centro de ella, ú la que subia con escalones y habia una baranda que 
servia para sentarse, de largo era desde la calle San Agustín à la del Hospital, y en la 
Rambla, donde hoy estan las aceras, pasaban las caballerias y los carros, (Magrifià, 
1901:53). 

Aquí convé matisar algunes questions. La primera és que la Coca estava elevada 
respecte de la rasant longitudinal propera a les cases del costat nord, però estava a 
nivell de la rasant longitudinal propera als grans edificis del costat sud. Una altra és 
que entre els carrers de Sant Agustí i l'Hospital, com a mínim, tota l'amplada de la 
Rambla estava al mateix nivell, sense perjudici de la continuitat del passeig de via- 
nants per la part central. L'última cosa que cal fer notar és que la diferència de cota de 
tres peus i mig de les dues descripcions anteriors, s'ha convertit ara en uns dos metres. 
De ben segur, aquesta dimensió no era constant, sinó que era diferent segons el lloc 
on es mesurava. 

Per acabar amb el valuós testimoni d'aquest autor local, Magrifià explica que 
per rebre la reina Maria Cristina, les cases de la Rambla es van pintar de color rosa 
(Magrifià, 1901: 57). La reina mare —que havia estat regent fins l'any 1840, durant la 
minoria d'edat de la seva filla Isabel— havia arribat a Tarragona el vespre del 9 de març 
de 1844, va entrar per la porta de Santa Clara, va seguir per la Rambla fins al Portalet 
i després va enfilar cap al palau arquebisbal, on s'allotjaria. Dos dies després embarca- 
ria cap a València. No em sé estalviar el comentari de la ridiculesa que significa, amb 
ulls actuals, pintar totes les façanes de la Rambla de color rosa, ni que només fossin 
les façanes particulars del tram inclòs en el recorregut reial. "2 

A més, cap al 1855, segons Magrifià, es va modificar la secció transversal de la 
Rambla: aLa Coca de la Rambla de San Carlos desaparició al principio de este pe- 
ríodo, hacia 1855, ahora pasan las caballerias por donde antes pasaban las personas, 
y éstas por donde pasaban aquellas, (Magrifià, 1901: 75). És a dir, el carrer tenia ara 
una calçada central i una vorera a cada costat. El relat és força explícit, com veurem 
a continuació. 


61. L'any 1901, Magrifià publicà aquest llibret que ha estat i és una referència obligada per als historia- 
dors que volen endinsar-se en el nou-cents tarragoní. Magrifia: Tarragona, 1901. 


62. Ortueta situa aquest fet a l'any segúent. Transcriu una part del plec de condicions per adjudicar la 
pintura de totes les façanes de les cases. Diu que la pintura ha de ser del mateix color que la fonda situ- 
ada davant de Sant Agustí i que de les cases en cantonada només caldrà pintar la façana de la Rambla 


(Ortueta, 2003: 105). 

L'any 1855 l'Ajuntament explorava diverses formes d'enfocar la urbanització de 
la Rambla, però sempre comptant amb dues voreres laterals i una calçada central. 
A aquests efectes, l'arquitecte municipal Francesc Rossell, el 14 d'agost, lliurava un 
pressupost amb dues alternatives de paviments de voreres, que pujaven 165.800 i 
122.760 rals, respectivament. En el preu s'hi incloia una partida de 21.000 rals pel 
desmunt de 10.500 vares cúbiques ade los paseos y exportación de las tierras hasta 
el paseo de Santa Clara. Més endavant, el 15 de desembre de 1856, potser a la vista 
de la naturalesa de la roca a desmuntar, hi afegia 2.000 rals pel desmunt de pedra 
ca barrenosr.$ Un desmunt de 10.500 vares cúbiques és realment molt important 
(6.132,70 mè) i això és, justament, el que fa pensar que potser el projecte de l'any 1841 
no es va arribar a materialitzar. 

El 18 de novembre de 1856 l'alcalde s'adreçava al governador de la província per 
comunicar-li el projecte que tenia per la Rambla i aprofitava per demanar-li si po- 
dria comptar amb la pedra de la pedrera del port i amb alguns dels presoners que hi 
treballaven. Per més que la decisió final no estigués en mans del governador, la seva 
disposició personal devia ser favorable, i així, el 17 de desembre segúent ell mateix 
aprovava l'acord municipal de treure el passeig i construir dues voreres, per un pressu- 
post de 20.848 rals, molt rebaixat respecte de les previsions inicials pel fet que en una 
primera fase només es volia escometre la feina del moviment de terres. Subhastades 
les obres, foren finalment adjudicades el 19 de febrer de 1857 al tarragoní Antoni 
Morera per 16.000 rals. Immediatament s'iniciaren les operacions de desmunt, amb 
la participació dels reclusos, que anaven a càrrec de l'Ajuntament. "" 

Acabada aquesta primera fase, el carrer continuava sense estar pavimentat i, per 
tant, ocasionava els problemes habituals en carrers de terra, especialment els escòrrecs 
que es produien amb el pas de les aigúes de pluja. Les aigues que baixaven pel Portalet 
cap al carrer de Sant Agustí, recentment pavimentat, havien provocat un gran sot a 
mitjan juliol de 1857, i resultava perillós. Així, en aquella època s'havien col'locat 
uns pals a l'inici d'aquest carrer de Sant Agustí que impedien l'entrada i el pas dels 
carruatges. £ 

Malgrat el manteniment de les portes de Santa Clara i de Sant Francesc en els 
dos extrems, a més de ser un espai netament urbà, la Rambla també era un tram de 
la carretera general de Barcelona a València i de la transversal de Lleida, per la qual 
cosa era un lloc ú donde afluye un considerable número de carruagess. Entenent 
l'Ajuntament que la pavimentació de la Rambla era un obra urgent, va aconseguir la 
Reial ordre de 31 d'agost de 1857, mitjançant la qual la reina resolia que es lliurés la 
pedra necessària de les pedreres del port i, a més, que hi hagués vint presoners dels 


63. AHCT. P-8332. 
64. AHCT. P-8332. 
65. Diario Mercantil de Avisos y Noticias 15/07/1857. 

que tenia el mateix port que anessin a treballar a les obres de la Rambla. L'alcalde 
rebé la comunicació el dia 9 de setembreff i les obres van començar immediatament. 

La premsa donava la notícia amb satisfacció. El periodista, amb el llenguatge 
florit tan propi de l'època, descrivia el carrer de la segúent manera: 

4A la Rambla pues, centro de nuestra poblacion, centro de nuestra escogida so- 
ciedad en sus horas de recreo, convertida de poco hà ya en lodazal cuando lluvioso 
tiempo, ya en una mar de polvo en épocas de sequia como ahora, se la devolvian jus- 
tamente las condiciones propias reponiéndola en el lugar que debe ocupar: reservado 
parecia estarle el venir à ser la mejor calle de nuestra Ciudad, empedrada y acerada 
como la de Alcalà y Puerta del Sol, à lo que le permetia su anchuroso espacio. 

sPues bien: segun se nos dice, nuestro Excmo. Ayuntamiento ha decidido ó està 
para resolver, que la espresada Rambla, si bien acerada, sea construida del mismo 
modo y forma que una carretera. 

xCómo el Ayuntamiento teniendo piedra y penados ha podido preferir los incon- 
venientes del polvo y barro que ocasiona un plano de tierra dentro de una poblacion 
sujeto siempre 4 una reparacion contínua, a las ventajas de una calle bien empedrada, 
ventajas por su duracion, por su hermosura, por las molestias que del barro y pol- 
vo evita ú sus habitantes y transeuntes, es cosa de que no hemos podido darnos la 
razón vé 


7.2 L'antic convent dels jesuites: dels agustins als militars 


Una nota que figura en els pressupostos que els militars elaboraven per les seves 
installacions de la plaça de T'arragona informa que la major part del convent de 
Sant Agustí s'ocupava ininterrompudament com a caserna des de l'any 1807. Si 
la notícia és certa, la part utilitzada pels militars havia de ser la més antiga, amb 
façana a la Rambla, perquè més endavant es té constància que era així. Així, doncs, 
és versemblant que a partir de 1807, convent i església començaren a tenir un funci- 
onament independent l'un de l'altre. En consequència, havia de ser aleshores que es 
clausurà l'accés a la cripta primitiva que, cal recordar-ho, es realitzava des del claustre 
del convent. Ara bé, com que aquesta cripta havia de seguir en servei, se li habilità un 
altre accés, des de l'interior de l'església. D'aquesta forma, cada una de les dues crip- 
tes, que estaven a tocar, tenia un accés propi des de l'interior del temple. L'operació 
de crear un nou accés interior a la cripta del segle XVI va ser força arriscada —potser 
sense saber-ho els constructors—, perquè es va fer incorporant un tram d'escala, tot 
prescindint d'una pastilla longitudinal de la volta de canó del segle XVII, que podria 
haver col'lapsat amb aquesta actuació. 


66. AHCT. P-8332. 
67. Andrés Porcell. Diario Mercantil de Avisos y Noticias 25/09/1857. 
68. AHM. Lig. 7165.13, pàg. 19. La nota és de l'any 1833. 

Entre 1811 i 1818 els francesos s'apoderaren de totes les esglésies i els convents 
i, pel que sembla, malmeteren els mobles i la fusta en general. Després de l'ocupació 
francesa de la ciutat, el convent de Sant Agustí devia retornar als seus propietaris. Í 
també es devia reprendre parcialment l'ús de caserna. 

La ciutat estava molt necessitada d'installacions militars modernes i adequa- 
des que permetessin abandonar definitivament els antics convents reconvertits en 
casernes. En aquesta línia, es conserva el projecte d'una caserna de nova planta de 
l'any 1818, de José de Santa Cruz, a la plaça del Rei, que mai s'arribà a materialitzar 
(Ortueta, 2006: 125). Com tampoc s'arribaria a materialitzar, molt més endavant, el 
projecte que realitzà l'arquitecte Ramon Salas i Ricomà per a l'Ajuntament, els anys 
1885 i 1886, d'una caserna d'infanteria i cavalleria, aquest cop situada en l'entorn de 
l'actual plaça de Ponent. Salas ideà una moderna residència militar inspirada en les 
fortaleses medievals, com la més tardana del Bruc a Barcelona. 

De manera que els militars continuaren aquarterats als convents. No ocupaven 
totalment el de Sant Agustí, en aquest, l'any 1821 hi tenien, com a mínim, a la planta 
baixa, una sala que servia de cos de guàrdia de la tropa i una altra per a l'oficial de 
guàrdia que incloia una part de l'entresòl. Altres habitacions de la planta baixa, amb 
la part corresponent de l'entresòl, estaven llogades a diversos particulars, mentre que 
la sala gran de la banda de llevant, els agustins l'havien arrendat al servei de correus 
per diligència. La resta de l'immoble, si estava en bon estat, devia estar ocupat pels 
religiosos. O bé, si més no, aquest és l'estat de coses que es dedueix dels plànols de 
planta que va aixecar Francesc Campanya" l'any 1821, durant el trienni liberal. El 
treball de Campanya havia de servir per estudiar la viabilitat de la compra de tot el 
convent per part de l'Estat, inclosa l'església, per tal de convertir-lo en una caserna 
de cavalleria i d'infanteria. Í ara mateix ajuda molt en el coneixement de l'estat de 
l'immoble en aquella època. 

L'alçada de les antigues dependències conventuals, a banda de l'església, era de 
planta baixa, amb un entresòl, i dues plantes iguals: la primera i la segona. Ni de 
l'entresòl ni de la planta segona es van aixecar plànols. En planta, les dependències 
estaven organitzades a l'entorn d'un pati o claustre, ja descrit anteriorment com un 
claustre rectangular de cinc per tres arcades. El 1821 continuava amb la mateixa 
forma a la planta baixa però en les plantes superiors havia passat a ser quadrat. El fet 
era a causa de la construcció, només en planta baixa i dins la projecció horitzontal 


69. AHAT. Fons Salas Ricomà. Doc. 202. 


70. Francesc Campanya i Blanc, nascut a Càlig, era fill d'un mestre de cases tortosí. Es casà a Tarragona 
el 1784, i dos anys després en segones núpcies, a la mateixa ciutat. Tingué com a mínim dos fills, també 
mestres de cases. Segons quin sigui el document, Francesc Campanya hi apareix com a mestre de cases, 
mestre d'obres de fortificacions o mestre major de fortificacions. Morí entre l'octubre de 1824 i el maig 
de 1827, de manera que no és el mateix Francesc Campanya que Ortueta situa a Galligans el 1834 
(Ortueta, 2006: 155). 

del pati superior, d'una sala molt allargada a la banda sud, darrere de la qual encara 
hi quedava un pati, també molt allargassat. Darrere el convent hi havia un hort de la 
mateixa amplada, i una llargada de 85 vares (71 metres) fins al terraplè de la muralla. 

Calia fer obres importants de reparació en diverses dependències. En una sala 
gran, que tancava el claustre i l'església pel sud, d'uns 350 metres quadrats de superfí- 
cie, s'havia de fer la major part de la volta de la planta primera i l'estructura de suport 
de la teulada. Unes altres dues peces tenien els sostres apuntalats i calia fer-los nous 
en una superfície aproximada de 320 metres quadrats. Devien ser les consequències 
dels desperfectes causats pels francesos. 

La documentació elaborada per Campanya inclou l'atribució d'espais a les armes 
d'infanteria i cavalleria, la independència dels dos àmbits i el càlcul de la capacitat 
de cavalls i soldats. Per a la part de cavalleria calculava cent seixanta homes i cent 
cinquanta cavalls però, ocupant més espais, proposava una alternativa amb capacitat 
per a dos-cents vint homes i el mateix nombre de cavalls. Per a la part d'infanteria, si 
rebutjava l'alternativa anterior, li sortia una capacitat de 1.368 soldats. Ara bé, allò re- 
alment sorprenent és que proposava convertir l'església en habitacions per a la tropa, 
per la qual cosa pretenia partir horitzontalment la nau tot continuant el pis del cor. 
D'aquesta forma, entre la planta del temple, la nova planta del cor i la planta sobre les 
voltes, que és la mateixa que es pot veure actualment, hi encabia 672 soldats. 

El cost de les obres a realitzar s'estimava en 56.680 rals, quantitat que no incloia 
una nova escala per comunicar totes les plantes de l'església ni tampoc la nova cons- 
trucció dels pavellons per als oficials, per als quals no trobava cap més lloc que l'ampli 
hort posterior." 

Els militars devien desestimar la possibilitat d'adquirir el convent i es decidiren 
per ocupar-lo en règim de lloguer i per mantenir el volum de l'església. No se sap 
la superfície que utilitzaven en relació amb la total, però havien de pagar tres-cents 
quaranta rals mensuals que, segons es veu, els costava molt de fer-los efectius. Els 
lloguers corresponents al període entre el juliol de 1828 i el desembre de 1832 pu- 
javen 18.360 rals, dels quals només n'havien satisfet 4.080 l'any 1831. Comptaven, a 
més, que d'entre els costos de totes les obres que havien realitzat, hi havia la quantitat 
de 3.766 rals que s'havien invertit en benefici de l'edifici, és a dir, a descomptar del 
lloguer. Tot i així, a finals de 1832 encara devien 10.514 rals. 7 

D'altra banda, el dia de Sant Josep de 1822 havien entrat en funcionament les 
noves càtedres del Reial Estudi al convent dels agustins, ja que allí es disposava d'un 
jardí que es podia dedicar a l'estudi de la botànica i l'agricultura. Í just un any després, 
l'arquebisbe erigia la nova parròquia de Sant Josep a l'antiga església dels jesuites. La 
parròquia s'estenia des de l'eix dels carrers Cavallers i la Nau fins a la muralla de Sant 


71. AHM. T-10/5, T-10/6, T-7/13. De cara a no treballar amb dues unitats monetàries diferents, cal 
aclarir que el cost de les obres equivalia a 5.668 lliures. 


72. AHM. Lig. 7165.13. 

Joan. El mateix dia també s'erigí la parròquia de Sant Pere i Sant Joan, que era la de 
la població de la zona de marina (Rovira, 2011: 79). 

Entre els anys 1830 i 1835, el mateix convent allotjà el col'legi d'estudiants po- 
bres, que des de l'any 1803 era a les golfes de l'edifici universitari (Olivé, Prats i Gon- 
zàlez, 2006). Amb la desamortització dels béns de l'església i l'exclaustració general 
de l'any 1835, l'antic convent dels jesuites passà definitivament i en la seva totalitat 
a ser caserna d'infanteria i cavalleria, mentre que l'església, en poder de l'arquebisbat, 
feia les funcions de parròquia castrense. A partir d'aquest moment, amb l'església 
utilitzada bàsicament pels militars, l'enterrament a les criptes ja no tenia cap sentit i 
foren clausurades. 

L'any 1861, Luis Pascual y Garcia projectava l'ampliació de la caserna (Cadifia- 
nos, 1998). 


Fig. 17. Façana de la caserna de Sant Agustí (sense firma ni data) (AHIM. 7165.13 T-10/11). 


7.3 Els militars al convent i els jesuites a l'església 


L'any 1814 s'havia restablert la Companyia de Jesús i l'any seguent retornaren els 
exiliats catalans supervivents, però no s'instal'laren a Tarragona tot seguit. Es coneix 
activitat de dos jesuites a la ciutat l'any 1865,7 i això fa sospitar que potser hi vivien 
en comunitat en alguna casa. Ara bé, des del mes d'agost de 1866 els jesuites tenien 
encomanada la direcció de l'estudi eclesiàstic del seminari tarragoní, l'hereu del Reial 
Estudi des de la seva desaparició vint anys enrere. Allí hi vivien catorze religiosos, 
que van haver de marxar amb motiu de la revolució de setembre de 1868, la Gloriosa 
del general Prim. L'any 1876 tornaven a estar instal'lats a Tarragona. Entre 1879 i 
1886 vivien a la casa del carrer de Talavera, núm. 13, però no tingueren cap església 


73. Els pares Josep Fonda i Ignasi Serra. DT 3, 4, 7 i 8 de gener i 29 de maig. 


88 


Josep Llop Tous 


fins que se'ls autoritzà l'ús compartit de la de Sant Miquel del Pla l'any 1880. El 
1886 milloraren les condicions de la seva residència, perquè es traslladaren a la casa 
del carrer Cavallers, núm. 6. El 19 d'octubre d'aquell mateix any els jesuites, amb 
natural alegria, prengueren possessió de l'església de Sant Agustí, que havia estat la 
seva. Continuaria depenent de la jurisdicció episcopal ordinària, és a dir, l'arquebisbat 
en seguiria mantenint la propietat, però en cedia l'ús als jesuites amb la condició que 
permetessin que els capellans castrenses diguessin missa per a la tropa els dies de festa 
i celebressin les escasses funcions de batejos, casaments i enterraments de les famílies 
de militars. La rebatejaren amb el nom de Sagrat Cor, la devoció del qual predicaven 
els jesuites amb tot l'entusiasme en aquell temps. Una gran estàtua del Sagrat Cor, 
procedent de Roma i policromada a Barcelona, va se col'locada a l'altar major a finals 
de 1888 o principis de 1889 (Revuelta, 1984). 

El 15 de gener de 1888 va ser el dia de la canonització de sant Pere Claver, jesuita 
que havia estudiat a la casa de provació de Tarragona, el qual després va marxar a 
les missions americanes, on va destacat en la defensa dels drets més elementals dels 
esclaus negres. Els jesuites tarragonins van voler celebrar amb pompa l'efemèride, i 
per això van preparar un tridu, amb tres dies de festa, el 4, 5 i 6 de maig d'aquell any, 
segons la premsa de l'època. Per una ocasió tan especial, també van voler millorar el 
temple i van fer una neteja general de les capelles laterals i van preparar-ne dues per 
als altars de sant Ignasi i de sant Pere Claver (Revuelta, 1984). Podria ser que la neteja 
general també inclogués la reposició dels arrebossats i que la runa generada per les 
obres fos abocada a l'interior de la cripta gran a través d'un forat practicat a la part 
alta de la volta, que després es tornaria a tapar. 

El 28 d'abril de 1890 els jesuites estrenaven nova residència a la Rambla Vella, 
núm. 7, en un edifici que comptava fins i tot amb divuit habitacions per allotjar els 
sacerdots que fessin exercicis espirituals (Revuelta, 1984). 


7.4 El seminari i la universitat 


L'arquebisbe de Tarragona del 1804 al 1816, Romuald Mon i Velarde, dotà el se- 
minari amb una aportació personal de 10.000 rals, cosa que permetria realitzar una 
ampliació de dos pisos i completar el claustre per la banda de mar. El projecte ja ha- 
via estat realitzat pel mestre de cases Josep Miralles i Sorts, un professional de força 
prestigi." Miralles proposava per a la planta baixa completar el claustre i construir-hi 
un cos adossat. A sobre d'aquest cos hi projectava dues plantes amb habitacions a 


74. El plànol va ser publicat per Ortueta, sense context i amb la data equivocada de 1860 (Ortueta, 
2006: 145). El plànol es troba al Centre de Documentació de la Demarcació de Tarragona del Col-legi 
d'Arquitectes de Catalunya i prové de l'ACA: MP-131. Josep Miralles i Sorts (Tarragona 1751-1804) 
pertanyia a una important família de mestres de cases tarragonina, conegut sobretot per l'encàrrec més 
important que va rebre: la direcció de la construcció de la magnífica església de Vilallonga del Camp 


a partir de l'any 1795. Miralles morí el 7 de maig de 1804, cinc dies abans de la presa de possessió de 

banda i banda d'un passadís que connectava els dos passadissos laterals en cul-de-sac 
i completava així la circulació. 


Fig. 18.- Plànol d'ampliació del seminari, de Josep Miralles (aprox. 1803) (ACA: MP-131). 


La guerra del Francès paralitzà tota l'activitat docent des del desembre de 1808. 
La construcció projectada per Josep Miralles fou destruida durant la guerra, quan el 
seminari fou convertit en hospital militar. Després de l'ocupació dels militars, l'any 
1814, es reprenien les classes, encara que reduides i amb una vida dèbil. I a més, el 
mateix arquebisbe Mon pogué reconstruir l'ampliació de Miralles que havia finançat 
i també reorganitzà el col-legi adjunt d'estudiants pobres. 

El 29 de setembre de 1818, l'arquebisbe Antonio Bergosa demanava autorització 
als coadministradors del Reial Estudi per ampliar amb sis habitacions més el col'legi 
d'estudiants pobres, demanda que fou concedida al dia segúent. 

Pel que fa a la universitat, els regidors tarragonins trobaren idoni habilitar una 
part del convent dels agustins, ja que disposava d'un jardí que es podia dedicar a l'es- 
tudi de la botànica i l'agricultura. El dia de Sant Josep de 1822, al convent hi entraven 
en funcionament les noves càtedres de botànica i d'agricultura. A més, a la seu uni- 
versitària habitual també es posaren en marxa dues càtedres de gramàtica castellana i 
llatina, una de geografia i cronologia, dues de literatura i història, dues de matemàti- 
ques pures, una de física, una de química, una de mineralogia i geologia, una de lògica 


l'arquebisbe Mon i Velarde, de manera que l'encàrrec del projecte d'ampliació del seminari el devia for- 
malitzar l'arquebisbe Armanyà abans del 4 de maig de 1803, quan morí. 

i gramàtica general, una de formació política i estadística, una de moral i dret general 
i una de constitució i dret públic. Seguien funcionant la de retòrica, la de metafísica i 
ètica, la de teologia escolàstica, la de teologia moral i la de sagrada escriptura. Tenim, 
doncs, que unes disciplines laiques i racionalistes convivien amb les tradicionals de la 
formació eclesiàstica. (Olivé, Prats i Gonzàlez, 2006: 61). 

L'any 1830, el col'legi dels estudiants pobres, que des de l'any 1803 era a les golfes 
de l'edifici universitari, es traslladava al convent de Sant Agustí. 

Per Reial ordre de 13 de novembre de 1845 el Reial Estudi s'agregava a l'institut 
de segon ensenyament i, per tant, calia tancar definitivament les seves sessions. En 
un primer moment, l'ordre va ser desobeida, però a l'octubre de 1846 se'n coneixia 
una altra que manava que, mentre no es resolia l'afer, es lliurés l'edifici a l'arquebis- 
be. L'Ajuntament va contestar que una part del que havia estat Reial Estudi encara 
servia com a caserna de cavalleria i àdhuc com a presó pública i que probablement 
aquests espais no formaven part de l'Estudi Literari. D'aquesta manera, el consistori 
es va desentendre de la seva propietat, mentre que l'arquebisbe Fernando de Echa- 
nove (1826-1854) aprofitava la circumstància i aconseguia, davant la negligència de 
l'Ajuntament, la desocupació de les tropes i l'agregació de les classes universitàries a 
l'edifici del seminari. A més, en afegir al seminari les dependències del Reial Estudi, 
Echanove en millorà les infraestructures i consagrà una església apta per a quatre- 
cents escolars a la planta baixa de l'ala de ponent de l'antic edifici universitari. En 
aquella època hi havia capacitat per a cent deu col'legials interns que es podien allot- 
jar en cel'les individuals, un teatre per a actes literaris i catorze aules espaioses. 

Al mes de setembre de l'any 1854 es va mutilar el pati sud del seminari per tal 
d'alinear la finca amb el nou carrer d'August. Poc després, l'arquebisbe Costa i Borràs 
(1857-1864) construí un nou cos destinat als seminaristes menors. 

Des del mes d'agost de 1866 els jesuites tenien encomanada la direcció del se- 
minari de Tarragona. Allí hi vivien catorze religiosos, que van haver de marxar amb 
motiu de la revolució de setembre de 1868, la Gloriosa del general Prim (Revuelta, 
1984). Justament a l'octubre d'aquest any, l'Ajuntament va acordar l'obertura i ampli- 
ació dels carrers de Sant Francesc i de l'Hospital, amb les noves alineacions fixades en 
el pla aprovat per Reial ordre de 7 de maig de 1857, que obligaven a retallar el pati i 
l'hort per la banda de llevant (carrer de l'Hospital) i a l'enderroc de tota l'ala de po- 
nent de l'edifici universitari, que incloia l'església (carrer de Sant Francesc). El 1868 el 
solar de l'Estudi tenia 4.939 metres quadrats, dels 6.325 que ocupava originàriament. 

L'arquitecte Magí Tomàs havia declarat l'immoble en estat de ruina el 1872, i 
s'havia estudiat la possibilitat de substituir-lo per un altre equipament públic, prefe- 
rentment un mercat de verdures o una escola de nenes (Ortueta, 2006: 146). 

El Govern de la Primera República (1873-1874) confiscà els dos edificis. Quan 
els conservadors recuperaren el poder retornaren les claus dels edificis als antics pro- 
pietaris (Olivé, Prats i Gonzàlez, 2006: 64). 

L'any 1876 es demanava al papa i al rei autorització per vendre el complex de 
l'antic Estudi. Un dels arguments de la venda de l'immoble era eestar muy deterio- 
rado, en especial en sus alas derecha e izquierda a consecuencia de la demolición que 
sufrió en el afio 1868 al ensancharse las calles de San Francisco y del Hospital. Que 
tal como quedaron dichas alas afean notablement el ornato y en algun punto ofrecen 
poca Seguridadr. Un breu de la nunciatura apostòlica del 4 de setembre de 1876 i una 
Reial ordre de 15 de juny de 1878 autoritzaven la venda de l'edificació amb la con- 
dició que els diners resultants es destinessin a la construcció d'un seminari modern. 
Però la venda es va haver d'aturar momentàniament a causa de no trobar els títols de 
propietat del recinte, de manera que es va acabar tramitant un expedient possessori. 

Mentrestant, l'any 1878, l'arquitecte provincial Francesc Barba assenyalà la inuti- 
litat de conservar al mig de l'eixample d'unió aun edificio destinado al recogimiento, 
ú la devoción y al estudio de los jóvenes que se consagran al sacerdocio:. (Ortueta, 
2006: 146). 

Per fi, l'arquebisbat va posar a la venda la finca de l'antiga universitat i seminari. 
El 10 de maig de 1881 se celebrà la subhasta a la cúria eclesiàstica i no comparegué 
cap interessat. Senyalada la segona subhasta per al dia 28 segúent, s'adjudicà a l'únic 
postor, August de Muller Ruinart, que l'adquirí pel preu de la taxació: 235.000 pes- 
setes. l amb la condició de no poder disposar dels edificis vells fins el 15 de juliol. 
Al mes d'agost, Muller proposà aixecar una plaça de mercat envoltada d'edificis uni- 
formes i porticats, similar a la que havia plantejat Criviller en un altre indret. Però a 
pesar de l'informe favorable de l'autoritat municipal el projecte no es va realitzar mai 
i, al final, el propietari parcel'là el solar en setze unitats que foren venudes entre 1882 
i 1940 per construir-hi cases de veins. 

El 1883, l'arquebisbe Benet Vilamitjana encarregà el projecte d'un nou seminari 
pontifici al catedràtic de l'escola d'arquitectura de Barcelona August Font i Carreras. 
Les obres iniciades al carrer de Sant Pau es beneiren el 27 de setembre de 1886 i 
finalitzaren el 1888 (Olivé, Prats i Gonzàlez, 2006: 64). El 23 de juny d'aquell any es 
beneí el nou seminari acabat. 

L'any 1885, les antigues edificacions del seminari tridentí i de la universitat ja 
estaven enderrocades. 


7.5 Les desamortitzacions 


Segons expressa S-J Rovira, l'any 1835 fou marcadament insurreccional, amb el doble 
objectiu d'enderrocar el Govern moderat i de provocar la supressió dels religiosos 
regulars. S'atacaren els frares i els convents i, en definitiva, es combaté tot l'estament 
eclesiàstic. Dins d'aquest estat de violència, la província de Tarragona fou de les més 
significades, a causa dels avalots de Reus, Valls, Vila-seca i Tarragona, que foren es- 
pecialment sagnants a Reus, on els revoltats atacaren els convents la nit del dia 22 de 

juliol matant tots els frares i destruint els convents. El dia 27, els agitadors es dirigiren 
contra l'arquebisbe Echanove, que hagué de fugir per mar per tal de salvar la vida. Els 
frares, atemorits, abandonaren els seus convents (Rovira, 1979: 43-45). 

El Reial decret de 25 de juliol de 1835 suprimia els convents i monestirs de reli- 
giosos que no tinguessin un mínim de dotze religiosos professos i destinava els seus 
béns a l'extinció del deute de l'Estat. Després d'aquest primer acte desamortitzador 
vingueren altres lleis que donarien cobertura al procés d'abandonament dels convents 
i a la posterior adaptació a altres usos no religiosos. 

Pel que fa a la Rambla de Tarragona, el nou marc legal podia afectar els tres 
convents que hi havia. Ara bé, el de les clarisses no experimentà els efectes desamor- 
titzadors (Rovira, 1979: 280). Anteriorment ja s'ha vist què va passar amb el convent 
dels Sants Reis. Rovira ho explica d'aquesta manera: aD'ençà l'any 1835 l'església 
conventual quedà oberta al culte públic com a parròquia castrense, i la resta de l'edifici 
s'habilità com a caserna, aquesta solució fou avalada, des del començament, tant per 
l'Ajuntament com per la Diputació, car d'aquesta manera el veinat restava alleugerit 
de la càrrega dels allotjaments de la tropa., (Rovira, 1979: 273-274). Ganau ho con- 
firma i, a més, especifica que la caserna era d'infanteria i cavalleria (Ganau, 2014: 19). 

Allà on la desamortització tingué més consequències fou al convent dels fran- 
ciscans. El destí de les seves diferents dependències fou múltiple. A finals de l'any 
1836, la Diputació hi volia instal-lar les oficines del Govern Civil, de la Societat 
Econòmica, de la Junta Provincial de Sanitat, de la Comissió Provincial d'Instrucció 
Pública i de Correus, també hi volia la Biblioteca pública i el Museu d'Antiguitats, a 
l'església hi hauria la milícia urbana, i l'hort havia de ser convertit en jardí botànic o 
bé d'agricultura pràctica." 

Les reials ordres de 25 de gener i d'1 de setembre de 1837 disposaven que els 
convents fossin utilitzats per ubicar equipaments públics que fossin necessaris per 
a les ciutats (Ganau, 2014: 15). El fet cert és que l'any 1839, al de Sant Francesc hi 
foren recollides les prostitutes de Tarragona. Més endavant, el 1842, el Govern en 
destinà una part a Govern Civil i una altra a l'ensenyament. També la Diputació hi 
tingué les seves dependències, si més no hi consten l'any 1844, abans d'ocupar la nova 
seu del convent dels dominics. Per fi, l'església tingué un ús igualment variat: saló per 
al reconeixement dels futurs soldats, estança de presidiaris, escola, magatzem, etcè- 
tera, fins a recuperar l'ús original, constituida en parròquia sota l'advocació de sant 
Francesc (Rovira, 1979: 285-286) (Ganau, 2014: 18). 

LInstituto de Segunda Ensefianza de Tarragona fou creat per Reial ordre de 
13 de novembre de 1845 i, de manera provisional, s'instal'là a les dependències de 
l'Escola de Nàutica de la plaça del Pallol. La supressió de l'Escola Normal, situada a 
l'antic convent dels franciscans, facilitaria que s'hi instal'lés l'institut. Les condicions 


75. Cal tenir present que en aquella època, el convent de Sant Domènec encara no s'havia convertit en 
seu de les dependències municipals i provincials. 

del local eren deplorables, sobretot les plantes superiors, que amenaçaven ruina. Í tota 
l'ala entre el claustre i l'església pertanyia al Govern Civil. Malgrat tot, l'any 1849, 
l'Ajuntament acordava la instal'lació del nou centre d'ensenyament en aquestes velles 
dependències, que fou efectiva el 18 de maig de 1849. 

El fet que a l'institut s'hi impartissin els ensenyaments per a agrimensors i perits 
de terres facilitaria que els estudiants realitzessin exercicis de dibuix que tenien com 
a objectiu la representació de les dependències del centre, amb el seu pati o jardí. Un 
dibuix de l'any 1864 mostra com darrere la capçalera de l'església encara no s'hi havia 
construit el nou edifici del Govern Civil, sinó que només s'hi havia reservat l'espai per 
fer-ho, que mentrestant es designava amb el nom de ejardí del governadors, més cap 
al sud hi havia el jardí botànic i el camp de pràctiques agrícoles." 

Fins al 1876 l'edifici era responsabilitat de la Diputació i, a partir d'aquest any 
passaria a dependre de l'Estat. Les obres s'hi feien amb comptagotes, a causa de 
la migradesa dels pressupostos anuals. Cal destacar que l'any 1887 es va modificar 
el nivell del terra de la Rambla Vella, que fou rebaixat uns dos metres, cosa que va 
obligar que es construís una escala interior per accedir a l'edifici. També que, atenent 
una petició del claustre de professors, l'agost de 1891 s'incorporà a les dependències 
del centre l'ala est del pati, ocupada fins aleshores pel Govern Civil. El 1896 es va 
adquirir el solar del costat de ponent, que arribava al carrer de l'Assalt, de manera que 
així s'habilitava una nova façana. A finals del segle xix, l'exconvent dels franciscans 
continuava necessitat d'importants obres de rehabilitació. Una tempesta provocà el 
despreniment de terres a la zona nord-est i, a més, el centre es ressentia de l'obertura, 
explanació i desmunt que feia l'Ajuntament al carrer de l'Assalt amb ebarrenos en 
roca fuerte, lo que conmovió muchísimo la fàbrica del edificio agrietàndose sus bóve- 
das y sus muros, (Mas i Francés, 1995: 17-23). 


7.6 Modificació definitiva de la secció de la Rambla 


Per Reial ordre de 7 de maig de 1857 es va concedir l'eixample parcial de la ciutat. 
Amb aquest motiu es va aixecar un plànol molt interessant on es van diferenciar els 
edificis existents abans i després de l'enderrocament de la muralla, que en el docu- 
ment es diu que va ser l'any 1852. És un testimoni gràfic interessantíssim de l'evolució 
de l'estat de l'edificació a l'època. Pel que fa a la Rambla, el plànol acaba de confirmar 
tot el que s'ha dit fins ara sobre la questió i, a més, mostra la paradoxa d'una ciutat 
que enderrocava una part de les seves muralles per tal de créixer lliurement cap al sud 
mentre que mantenia incòlumes les dues esquifides portes que la tancaven a cada un 
dels dos extrems de la seva Rambla. 


76. JJ. Muro. 4Los agrimensores y peritos tasadores de tierras formados en el Instituto Provincial de 
Segunda Ensefianza de Tarragona durante la segunda mitad del siglo xix) a Cartografia i agrimensura 
a Catalunya i Balears al segle XIX. Institut Cartogràfic de Catalunya. Barcelona, 2011, pàg. 67-85. Els 
dibuixos que publica es conserven a l'arxiu de l'Institut Martí i Franquès de Tarragona. 

Fig. 19. Fragment del plànol de l'eixample parcial de Tarragona (1847) (AHCT: P-13018/31). 


ei dé 


L'any 1857 es van executar les obres de rebaix de roca i de supressió de la ecocar 
central i elevada de la Rambla, com a primera fase del projecte de construcció de dues 
voreres i d'afermat de la calçada. Per a aquesta empresa, el consistori havia obtingut 
autorització per utilitzar la pedra del port i una part dels reclusos que hi treballaven. 
Amb això s'havia aconseguit una nova i única rasant longitudinal i uns perfils trans- 
versals més horitzontals. Pel que fa als moviments de terres, s'havia fet la feina grossa, 
però faltava acabar-la de definir. 

La longitud total de la Rambla es va dividir en cinc trams als efectes de la seva 
urbanització. Els tres primers eren els centrals i les seves obres es devien executar 

entre els anys 1858 i 1860, sense que se n'hagin trobat gaires referències, de moment. 
Un dels tres primers trams anava del Portalet al carrer de Sant Oleguer i del carrer 
de Sant Agustí al Govern Militar. Les obres d'aquest tram es van haver d'aturar a 
causa d'una instància que va presentar el 6 de novembre de 1858 l'amo de la fonda del 
Nen, Salvador Rabassó, que volia que se li garantís que la nova vorera no impediria 
l'entrada i sortida de carruatges per cap de les dues portes de l'establiment. La fonda, 
tal com s'ha aclarit abans, s'ha de situar al costat del Govern Militar. El problema 
que plantejava el seu propietari no era de fàcil resolució perquè el manteniment de la 
rasant de la nova vorera significava que s'havia de donar més altura a les portes, i això 
comportava una actuació estructural i una modificació de la façana, segons informava 
l'arquitecte Rossell el 4 de febrer de 1859.7 

El 19 d'abril de 1859 s'anunciava la subhasta de les obres d'un altre dels primers 
trams: del carrer de l'Hospital al de Sant Francesc i del carrer de Sant Fructuós al de 
Rere Sant Domènec. La feina va ser adjudicada a Joan Antoni Rossell per 12.596 
rals. 

El quart tram o secció anava de les cantonades dels carrers de Sant Francesc i 
Rere Sant Domènec fins al portal de Sant Francesc. El projecte va ser redactat per 
l'arquitecte provincial Francesc Barba el 17 de juliol de 1860. El plec de condicions 
havia estat aprovat el 14 de juny de 1860 i el pressupost pujava la quantitat de 22.687 
rals amb tres cèntims. Lobra va ser subhastada i adjudicada al mes de setembre als 
tarragonins Antoni Morell i Pere Alsina per 21.600 rals. Les voreres s'havien de 
construir amb lloses de pedra d'un pam de gruix, igual com a les altres seccions ja 
construides. A 60 cm de les vorades s'havien de disposar sengles cintes de pedra a 20 
cm per sota de les voreres. Entre les dues cintes s'havia de fer un rebaix de 30 cm i, 
després de compactar, s'hi havia d'estendre una capa de pedra matxucada que tindria 
un gruix de 40 cm al centre i que aniria disminuint fins a 15 cm als extrems. Per fi, 
s'estendria una capa de graveta fina (recedo) fins a un gruix de 4 cm, que es compacta- 
ria fent passades amb el ecilindres que proporcionaria el port. P 

Per acabar, el cinquè i últim tram anava del carrer de Sant Oleguer i actual carrer 
de Girona fins la porta de Santa Clara. Va ser projectat per l'arquitecte Antoni Gras 
el 9 de juliol de 1861, sense modificacions substancials respecte dels projectes de les 
seccions anteriors. El plec de condicions indicava un desmunt de terres important, de 


1.279,56 m.. En la subhasta, el preu de sortida era de 28.755,86 rals, però les obres 


77. AHCT. P-8334. 
78. AHCT. P-8334. 
79. AHCT. P-1305/14. 

van ser adjudicades el 28 de juliol a Pere Alsina per 21.000 rals. A mitjan desembre, 
les obres estaven acabades i havien costat 23.119,5 rals.f: 

Per tant, la totalitat de les obres d'urbanització de la Rambla de Sant Carles, 
consistents en la construcció de les voreres i l'afermat de la calçada, es van executar 
entre els anys 1857 i 1861. 

Els projectes dels trams extrems, el quart i el cinquè, són els únics que s'han con- 
servat i, a banda de la definició de les obres, proporcionen força informació sobre la 
situació exacta i la realitat de les portes de la ciutat i els accessos de l'antic convent 
dels franciscans i de l'església de Santa Clara. De fet, des del punt de vista de la topo- 
grafia, aquests dos extrems van ser les zones més modificades. 

A illa de l'antic convent franciscà hi havia tres entrades, la de l'església, la del 
Govern Civil i la de l'institut. Com que totes tres havien quedat altes amb la nova 
rasant, el projecte de Barba preveia dos graons per accedir directament a la porta de 
l'institut i també preveia un replà allargat, paral-lei a la façana i elevat tres graons de 
la vorera, que facilitava l'accés al Govern Civil" i, pujant dos graons més, a l'església. 
Entre l'institut i la muralla hi havia un pas tancat que portava cap al fort de Sant Pau. 

A l'extrem oriental de la Rambla va ser necessari rebaixar encara més la roca. 
El projecte de Gras assenyala un buidat de fins a 70 cm a la zona del carrer de Sant 
Oleguer. En aquesta secció calia resoldre l'accés a l'església de Santa Clara, a l'angle 
entre el convent i la muralla. Aquí es va projectar una escala de doble entrada: des de 
dos replans de planta circular als que s'arribava pujant tres graons, es podia ascendir 
fins la porta d'entrada de l'església per qualsevol dels dos trams de quatre graons que 
arribaven al replà d'accés. 

En el bienni 1859-1860, en la prolongació de les voreres de la Rambla es va 
invertir un total de 34.807 rals i 94 cèntims. També es van emprar 6.000 rals apor 
la nueva calle que ha de sustituir la actual cuesta que desde la puerta de Santa Clara 
conduce ú la càrcel públicart. Per a la continuació de les obres de censanche y ar- 
reglo, d'aquest carrer es va contractar el tarragoní Josep Camí el 26 de setembre de 
1863. Segurament, aquesta última obra tenia relació amb la intenció de construir 
un parc d'artilleria davant el Govern Militar. Per començar les obres d'aquest parc, a 
finals d'abril de 1865 es començava el trasllat de projectils, municions i peces al fort 
reial. $ 


80. AHCT. P-13016/1. 
81. AHCT. P-3703. 


82. Cal recordar que les dependències del Govern Civil estaven situades a la part de l'antic convent que 
donava al carrer de Sant Francesc, però l'entrada es realitzava des de la Rambla, per un dels passos del 
claustre. 


83. DT 12/1/1861. 
84. AHCT P-3721. 
85. DT 25/4/1865. 

Mentre s'urbanitzava la Rambla, l'Ajuntament també atenia altres obres i pro- 
jectes, com ara la pavimentació de més carrers de la Part Alta o bé la construcció del 
nou palau municipal i provincial. Ara bé, també es preparaven els plans d'eixample 
i d'unió de la ciutat amb el nucli de Marina, als quals convé fer referència per tal de 
tenir una visió una mica més completa de l'època. Fins ara, l'estudi d'aquests plans 
noucentistes d'eixample i d'unió havia bandejat qualsevol comentari sobre l'eixample 
anterior i sobre la primera Rambla, el veritable eix ciutadà del segle XIX. És el mo- 
ment de corregir-ho, entre d'altres raons pel fet que la construcció dels nous carrers a 
l'entorn de la nova Rambla incidirà també en la configuració de la vella. 

El 20 d'agost de 1854 s'iniciava amb solemnitat l'enderroc de la muralla de Sant 
Joan (Aresté, 1982: 138). El desembre del mateix any, l'Ajuntament convocava un 
concurs per a la redacció d'un projecte d'unió de les parts alta i baixa de la ciutat 
(Aresté, 1982: 141). Després de diverses incidències, el pla d'eixample de Tarragona 
va ser aprovat l'any 1857 (Aresté, 1982: 146). Però la topografia tan significadament 
adversa retardaria molt de temps l'inici de les obres de desmunt de la principal via 
del pla, l'Esplanada o Rambla de Sant Joan. Quatre anys després d'acabades les obres 
d'urbanització de la Rambla de Sant Carles, el 5 de maig de 1865 s'iniciaven els 
rebaixos de roca de la Rambla Nova i després els dels carrers que hi confluien, amb 
enormes dificultats a causa de la gran altura que calia rebaixar. Per exemple, a l'extrem 
de ponent de la Rambla Nova s'havia de rebaixar una altura de 10,5 m (Aresté, 1982: 
169 i dels plànols finals, el núm. 9). 

Les autoritats sorgides dels fets revolucionaris del setembre de 1868 impulsaren 
decisivament les obres d'urbanització prèviament planificades. Així, ja s'ha vist abans 
que l'octubre de 1868 l'Ajuntament acordava l'obertura i ampliació dels carrers de 
Sant Francesc i de l'Hospital, amb les noves alineacions fixades en el pla aprovat per 
Reial ordre de 7 de maig de 1857, que obligaven a retallar el pati i l'hort del complex 
educatiu per la banda de llevant (carrer de l'Hospital) i a l'enderroc de tota l'ala de po- 
nent de l'edifici universitari, que incloia l'església (carrer de Sant Francesc). També es 
desmuntava la façana del seminari del carrer August, s'obria el carrer de Sant Oleguer 
un cop enderrocades les parets transversals de la caserna de Sant Agustí, s'ampliava 
la carretera que menava de la porta de Sant Francesc als Campos de Recreo i s'ender- 
rocava la contramuralla de la porta de Sant Francesc, entre altres obres del període 
(Aresté, 1982: 133). 

Ara bé, després de l'embranzida inicial, l'activitat urbanitzadora s'alentí. Per més 
que s'havien elaborat pressupostos per desmuntar les terres dels carrers adjacents a 
la Rambla Nova (Aresté, 1982: 175), al juliol de 1869 l'arquitecte Magí Tomàs in- 
formava que encara quedava una gran extensió per rebaixar de la cortina contigua al 
fort de Sant Pau i part del de Cervantes (Ortueta, 2006: 128). El mateix any, alguns 
propietaris es dirigien a l'Ajuntament queixant-se de la paralització de les obres de 
rebaix a la Rambla Nova i als carrers adjacents (Aresté, 1982: 234). 

Cal remarcar que, fins aleshores, les operacions de rebaix realitzades s'havien cen- 
trat en la nova Rambla i les seves immediacions. Per a la resta de carrers, es tractava 
de fixar les alineacions, no pas les rasants, que es podrien mantenir encara alguns anys 
més, mentre no s'hi construissin cases. 

El ritme de creixement de la ciutat era lent però indeturable. L'any 1875 fina- 
litzava l'enderroc dels portals setcentistes de Sant Francesc i de Santa Clara, als dos 
extrems de la Rambla Vella, i s'iniciava la urbanització dels voltants de la carretera de 
Barcelona (Morera 1910: 125-126). Els perfils dels carrers Hospital, August i Sant 
Agustí es van dibuixar els anys 1876-1877 (Gabriel, 201: 319 i seg.) Una notícia al 
diari del mes de maig de 1877 informava que eSe ha colocado en la Rambla San 
Carlos una capa de machaca desde la calle de San Agustín hasta cerca de la puerta de 
Santa Clara para la conservación de aquella importante via.sfé 


Fig. 22. La porta de Sant Francesc abans de ser enderrocada l'any 1875, vista des de l'exterior 


de la ciutat (fotografia cedida per Jaume Gómez Travé). 


86. DT 27/05/1877 (2/4). Potser aquesta porta de Santa Clara no s'havia acabat d'enderrocar l'any 1875, 
tal com feia constar Morera. 

L'any 1883 s'obria la baixada de Pilats, després carrer de Sant Ermenegild (Salvat, 
1961: 192). I el 1885 ja s'havien enderrocat els antics edificis de l'Estudi Literari tot 
deixant un gran buit a la cara meridional de la Rambla Vella. A partir de l'enderroc, el 
solar resultant era susceptible de ser edificat i, per tant, havia arribat l'hora de materi- 
alitzar les rasants dels carrers Hospital i Sant Francesc per tal que les entrades de les 
cases quedessin a peu pla d'un carrer en pendent. El mateix any 1884, el comprador 
de l'estudi literari i parcel'lador del seu solar, August de Muller, manifestava la in- 
quietud que causava la manca de definició del pendent entre els constructors que hi 
havien d'edificar (Ortueta, 2006: 226-227). 

Efectivament, l'any 1886 es rectificava la rasant del carrer Sant Francesc (Ortue- 
ta, 2006: 226-227), i en el bienni 1886-1887 es produia el rebaix del carrer (Ortueta, 
2006: 168). Tant la materialització de la rasant longitudinal definitiva del carrer Sant 
Francesc, com les d'altres carrers de connexió de les dues rambles, així com també la 
supressió de les dues portes i la continuitat de la Rambla més enllà dels seus límits 
originals, per força havia de provocar algunes modificacions en els acords d'aquests 
carrers amb la Rambla Vella. 

A la cantonada de Sant Francesc i la Rambla es devia fer encara un rebaix addi- 
cional. A l'església encara es pot observar la magnitud del rebaix total, que arriba a 
més d'un parell de metres a la cantonada: això obligà a replantejar de nou els accessos 
i allargar cap a baix les portalades de l'esglésiaY i de l'antic convent dels franciscans, 
aleshores ja convertit en institut de segon ensenyament. I també a construir unes 
altres escales al seu interior, de manera que envaissin el mínim espai públic. Es con- 
serva el projecte de reforma i millora de la porta principal del temple, de l'any 1888, 
on s'observa que les noves escales, les actuals, es disposen tot ocupant el primer tram 
de la nau. A l'altre extrem de la Rambla Vella també es devia fer la mateixa operació 
de rebaix addicional, cosa que, tanmateix, obligaria a la modificació de les escales ex- 
teriors per accedir a la planta de l'església del convent de Santa Clara. En aquest cas 
les escales van ser exteriors, potser pel fet de la impossibilitat de procedir d'una altra 
forma, tal com es pot veure a la fotografia publicada per Benages (Benages i Fontanet, 
2011: 80). Resulta curiós de constatar que les escales de Santa Clara són idèntiques a 
les escales de l'església de l'Ensenyança, que es van construir a la mateixa època, quan 
també va ser necessari dotar de noves alineacions i rasants al carrer de Sant Pau, on 
es bastia el nou seminari pontifici. 


87. La portalada de l'església s'havia acabat l'any 1758, tal com consta a la seva llinda. 


88. La documentació es conserva a l'Arxiu Municipal, de la qual se'n va reproduir una part que està 
dipositada a l'arxiu del Collegi d'Arquitectes a Tarragona. 

8.1 Visió general 


Durant els primers anys del segle XX no es produiren canvis massa significatius a la 
Rambla. Sembla, talment, com si totes les novetats se les emportés la Rambla Nova, 
el nou i modern centre de la ciutat. Tot amb tot, l'any 1910 es decidí prescindir de 
l'afermat de grava a la calçada de la Rambla i, en canvi, s'hi col'locaren llambordes, de 
manera que s'estalviaria en manteniment. Y I l'any segúent de 1911 es feien obres a la 
façana de l'església de Sant Francesc i s'hi afegia una rosassa, l'actual. P 

Els primers dies de la revolució i Guerra Civil, la tarda del 20 o del 21 de juliol de 
1936, incendiaren el convent de Santa Clara, que quedà totalment destruit. La desti- 
nació que es donà posteriorment al solar que en resultà, igual com la que es donaria 
als terrenys de la caserna de Sant Agustí un cop enderrocada, modificarien substan- 
cialment no tan sols l'aspecte del carrer que s'estudia, sinó també el funcionament 
orgànic de la ciutat. La secció de la calçada seria modificada a finals de l'any 1958 
quan passaria a ser de dotze metres en atenció a l'increment de trànsit que es produia 
com a consequència de ser el tram urbà de la carretera de Barcelona a València"'. Més 
endavant, però encara en el període predemocràtic, desapareixeria l'hotel París, s'in- 
augurava el cinema Capitol i senderrocava el teatre Principal. Ja en democràcia, l'en- 
derroc del vell institut, la construcció de l'Arxiu Històric de Tarragona (1980-1982) i 
la substitució de la seu de l'ONCE (1997), que acabarien de configurar l'aspecte con- 
temporani de la Rambla Vella, queden ja fora de l'abast temporal del present estudi. 


89. AHCT. P-13015/14. 
90. Fitxes catàleg POUM. Núm. 297. 
91. DE 01 i 03/11/1958. Aquestes obres foren adjudicades a Fomento de Obras y Construcciones. 

Fig. 23. Fotografia aèria de la ciutat on s'aprecien els solars buits dels antics convents de Santa Clara i 


Sant Agustí (entre 1949 i 1959). Autor desconegut. Centre d'Imatges de Tarragona. AHCT. 


A mitjan segle Xx, la ciutat de Tarragona maldava per posar-se al dia. Després 
del Congrés Eucarístic celebrat a Barcelona l'any 1952, semblava més possible dei- 
xar enrere el període de l'autarquia econòmica del règim i passar de l'aillament al 
reconeixement o bé a la tolerància internacional. A Tarragona es posava l'èmfasi en 
la industrialització (la petroquímica es va començar a instal'lar l'any 1962, sense cap 
planificació) i, en menor mesura, en el turisme. Í a la Rambla Vella, aquesta mena de 
modernització es traduiria en la construcció de nous habitatges, sí, però posat que 
amb això ja s'hi comptava, el fet més singular seria la nova construcció de dos cine- 
mes, per a consum intern, i la de l'hotel Imperial Tarraco, enfocat al turisme. 

El cinema Coliseum s'inaugurava l'any 1953 i el Capitol l'any 1956, tots dos 
promoguts per la mateixa família. Aleshores encara no s'havia enderrocat el teatre 
Principal, a la mateixa Rambla. Segons la memòria informativa del Pla general urba- 
nístic de 1960, aquell any hi havia vuit sales de cinema a la ciutat. Y Déu n'hi do, per 
a una població de 45.273 habitants. 

Pel que fa a l'hotel, l'estiu de 1944 ja es covava la idea de construir-ne un de gran i 
luxós al solar del convent de les clarisses. És cert que la iniciativa trigaria alguns anys 
a cristal'litzar però, tot i això, no deixa de ser sorprenent perquè, més enllà del terreny 
dels somnis, les perspectives turístiques del moment eren gairebé nul'les. Efectiva- 
ment, l'any 1941 s'havien clausurat els banys del Miracle. A Salou mateix, que sempre 
compta com a capdavanter turístic a la Costa Daurada, per davant de Tarragona, no 
va ser fins l'any 1949 que es va encarregar el Projecte d'Eixample, Reforma i Saneja- 
ment del Barri Marítim de Salou, que va ser aprovat l'any 1952. Fou durant la dècada 
dels anys cinquanta que s'anà configurant, a Salou, una incipient demanda turística 
procedent de Madrid i de diferents punts de la ribera de l'Ebre, que va diversificar 
l'atracció inicial que exercia el lloc sobre reusencs i barcelonins. A més, a la capital 
ja hi havia diversos establiments hotelers, entre els quals l'hotel París, a la mateixa 
Rambla Vella, que l'any 1947 demanava i obtenia llicència per reconstruir i reformar 
parcialment l'immoble. I que al mes de juny de 1950 pretenia reformar la façana 
principal. Í que encara l'any 1957 encarregava un altre projecte per reformar i ampliar 
notablement l'establiment. 2 

Sorprèn que amb tan escàs trànsit turístic es fes una aposta tan agosarada en 
plena postguerra, fins i tot passant per sobre de la voluntat expansionista dels pro- 
pietaris de l'hotel París. Però així és com va anar, i va resultar ser un plantejament 
encertat. Poc més endavant, el turisme progressà de manera extraordinària, tant el 
nacional com l'internacional. Segons la ja citada memòria informativa del Pla gene- 
ral urbanístic de 1960, aquell any ja hi havia vuit hotels a la ciutat." I sis càmpings 
l'any seguent, senyal inequívoca de l'oportunitat del projecte. L'any 1963 s'inaugurava 
l'hotel Imperial Tarraco. 


92. El document no especifica el nom de les sales. Espigolant en la premsa local de l'any 1960 se n'han 
pogut trobar cinc: Tarragona, Principal i Fèmina, gestionats per la família Brotons, Coliseum i Capitol, 
per la família Panadès i Moderno. 


93. AHCT. Exp. 251 bis/1957. 
94. Com en el cas dels cinemes, el document tampoc n'especifica el nom. Espigolant en la premsa local 
de l'any 1960 se n'han pogut trobar set: Internacional, Espanya i Europa a la Rambla Nova, París i Bea a 


la Rambla Vella, l'un davant de l'altre, Marina i Astari a la carretera de Barcelona, aquest últim inaugurat 
justament a mitjan any 1960. 

8.2 De l'enderroc de la caserna a la creació de la plaça Verdaguer 


Tot just acabada la Guerra Civil, el dia 7 de desembre de 1939, el Diario Espafiol ja 
publicava la intenció de l'Ajuntament d'adquirir uns terrenys que cediria a l'exèrcit 
per tal que construís una nova caserna fora del centre de la ciutat. El 24 d'abril se- 
guent, el diari parlava d'una subvenció de 1.200.000 pessetes per a la construcció de 
la caserna, formant part d'un conveni amb el Ministerio del Ejército, en què aquest 
cediria a la ciutat la caserna de Sant Agustí, el Camp de Mart, una casa al portal de 
Sant Antoni i el solar i voltes romanes de la Rambla Vella. A canvi d'això, l'Ajunta- 
ment donaria uns terrenys de l'avinguda de Catalunya, atorgaria la subvenció esmen- 
tada i contribuiria en 729.925 pessetes en les despeses de les obres. 

El 7 de novembre de 1946, quan ja s'aproximava el trasllat dels militars a la seva 
nova caserna, l'Ajuntament aprovà un pla que definia l'espai que més endavant esde- 
vindria la plaça Verdaguer, juntament amb les ordenances que regularien les noves 
edificacions. Aquestes ordenances buscaven la uniformitat de les façanes, i per això 
imposaven la utilització obligatòria de determinats materials nobles, així com també 
obligaven a deixar porxos a la planta baixa, per tal d'afavorir l'activitat comercial. El 
cronista ho relatava, amb detall, d'aquesta manera: 

dd...J una Plaza parecida en sus líneas generales a la Real de Barcelona. Edifi- 
caciones con pórticos cuyas características podemos situarlas a la casa reconstruida 
de la Plaza de los Carros, limitaran la futura Plaza de Jacinto Verdaguer que tendrà 
aproximadamente una forma cuadrada. Los accesos por las calles de San Agustín y 
Gerona se harà por medio de unos pasajes cubiertos y de la parte Norte de la Plaza 
saldrú una calle —la de Juan Maragall— de doce metros de ancha por cincuenta de lar- 
ga que desembocaró a la Rambla de San Carlos. Los edificios de bella factura y de un 
estilo neoclàsico modernizado, constaran de cuatro pisos de altura y en su conjunto 
ofreceràn una urbanización digna y muy bien lograda. 

sCon referencia a la fachada de la calle San Agustín existe el propósito de en- 
sanchar la calzada mediante la desaparición de la acera correspondiente y para ello 
quieren construir una línea de pórticos a todo lo largo de la calle desde la Rambla 
Nueva a la Vieja. Como ya se hizo durante la pasada guerra en la otra esquina de nu- 
estra primera Avenida, se desea dotar a todas las mansiones de sus correspondientes 
pórticos. Por de pronto esto serà una realidad en cuanto a las nuevas edificaciones 
proyectadas y con referencia al resto de edificios, existe el propósito de adquirirlos 
—recuérdese que solo quedaró en pie la Iglesia de San Agustín y el edificio del hotel 
Paris— en su mayor parte, particularmente las casas estrechas y angostas de frente 
al Hospital, que seràn derribadas para reconstruirlas a su vez bajo los cànones ar- 
quitectónicos establecidos. El Ayuntamiento calcula que el valor de los solares, las 
mansiones proyectadas y las obras de pavimentación y embellecimiento accesorios se 
acercaran a los veinticinco millones de pesetas. 

Esta es, a grandes rasgos, la urbanización proyectada por el último Pleno cele- 
brado. Ahora falta que estos proyectos acariciados dejen de ser proyectos para con- 
vertirse paulatinamente en magníficas realizaciones. Así sea 

El 5 de desembre de 1946 s'inaugurava la nova caserna de l'avinguda de Catalu- 
nya. Simultàniament, l'abril segúent, la Comissió Permanent de l'Ajuntament propo- 
sava al plenari la subhasta dels divuit solars que li pertocaven en la nova ordenació de 
la plaça. "é Hi havia dos solars més, tocant a l'església de Sant Agustí, que pertanyien 
a l'arquebisbat. No obstant aquests actes de disposició, les construccions i terrenys de 
la caserna no foren lliurats pel Ramo de Guerra a l'Ajuntament fins al 28 de juliol de 
1947 i, per tant, fins aleshores, la subhasta encara no s'hauria pogut realitzar." 

Per fi, el 17 d'agost de 1947, a les onze del matí, se celebrava la solemne ceri- 
mònia de l'inici de l'enderroc de la caserna, que es faria simbòlicament utilitzant la 
mateixa piqueta que s'havia fet servir el 20 d'agost de 1854 per iniciar l'enderroc de 
la muralla de Sant Joan, i també el 29 de juny de 1883 per iniciar el del fort de Toro 
o de Cervantes. Durant l'acte s'exposarien els plànols del projecte de les actuacions 
aprovades. 

Enderrocada simbòlicament la caserna, el 15 d'octubre de 1947 es va adjudicar 
en subhasta el paquet sencer dels divuit solars resultants que corresponien a l'Ajun- 
tament" a la societat Fomento Inmobiliario de Espafia, S.A. (FIESA), filial de Fo- 
mento de Obras y Construcciones, la qual, el seguent dia 25 dipositava la fiança 
reglamentària de 1.379.500,45 pessetes en valors de l'Estat a la caixa municipal. 0 I 
el 19 de desembre es firmava l'escriptura d'adjudicació dels divuit solars a favor de la 
societat adjudicatària, amb qui també es contractava l'enderroc efectiu de les antigues 
instal'lacions militars. 4 

El 16 de febrer de 1948, FIESA sol:licitava llicència simultàniament per edificar 
els divuit solars de la seva propietat amb blocs de planta baixa, amb porxos, i quatre 
plantes altes, d'acord amb els projectes de l'arquitecte municipal Josep M. Monravà. 
Es tractava de tots els solars menys el de l'Ajuntament i el de l'arquebisbat, que con- 
frontaven amb el lateral de l'església de Sant Agustí. 2. Ara bé, l'estiu d'aquell any, 
quan es feien els preparatius per iniciar les obres, el cardenal va interposar un inter- 
dicte possessori contra Fomento Inmobiliario per entendre que aquesta societat actu- 


95. DE 13/11/1946. Petrofilo. 

96. DE 27/04/1947. 

97. DE 29/07/1947. 

98. DE 17/08/1947. 

99. DE 16/10/1947. 

100. DE 07/10/1953. 

101. DE 24/12/1947. 

102. AHCT. Exp. 172 a 189 / 1948. 

ava en un solar que era de propietat de l'arquebisbat. Era el solar de darrere l'església 
de Sant Agustí, amb façana al carrer del mateix nom, on hi havia la seva sagristia. 
En data 5 d'agost de 1948, l'interdicte s'havia fallat en primera instància a favor del 
cardenal i restava pendent d'apel'lació per la part demandada que, en aquesta mateixa 
data, ho comunicava a l'Ajuntament amb la intenció que li confirmés la possessió del 
solar que se li havia adjudicat, tot advertint-lo de possibles danys i perjudicis. A partir 
d'aquí les actuacions van quedar paralitzades, a resultes de les negociacions que, de 
ben segur, es devien portar al més alt nivell per tal de solucionar el problema plantejat. 

En la sessió plenària municipal del dia 9 de novembre de 1949 s'acordà que, si 
en tres mesos no se solucionava el conflicte, l'Ajuntament permutaria el solar proble- 
màtic, que era el número 1 del projecte i de l'escriptura de 1947, pel solar número 20, 
propietat de l'Ajuntament, compensant econòmicament la menor superfície d'aquest 
últim a raó de dues-centes pessetes el metre quadrat, que era el preu que s'havia donat 
als solars en l'escriptura d'adjudicació. A més, l'enderroc de les construccions del solar 
20 seria a càrrec del mateix Ajuntament. $ 

Però tampoc la previsió del plenari va servir per posar fi al problema, com a mí- 
nim de forma immediata. Sigui com a causa o bé sigui com a consequència d'això, 
fins i tot es van posar sobre la taula altres projectes alternatius. L'any 1950, tal com 
es veurà més endavant, la Diputació pretenia organitzar un concurs entre arquitectes 
per construir la seva seu al solar de l'antic convent de les monges clarisses i, amb 
aquest motiu, demanava a l'Ajuntament que permetés la modificació del projecte 
que tenia aprovat, per tal d'enllaçar la plaça Verdaguer amb la nova viabilitat que es 
pogués generar com a conseqiiència de la construcció del palau provincial. 4 És a dir, 
s'especulava amb la prolongació del carrer August cap a mar, fins al passeig de Santa 
Clara. Aquest camí no tindria finalment cap recorregut. 

El mateix any de 1950, en una entrevista, l'alcalde Enric Olivé parlava que 
el problema derivado del derribo del antiguo Cuartel de San Agustín, sigue sin 
resolvers.' Segons l'alcalde, la societat immobiliària FIESA no havia complert els 
seus compromisos: tot i que els solars eren de la seva propietat, no els havia edificat, é 
ni tampoc havia iniciat les obres d'urbanització. A principis de 1951, la totalitat del 
solar de Sant Agustí continuava sent una gran vergonya. 7 

A finals de març de 1953, l'alcalde Olivé presentava una moció a la Comissió 
Municipal Permanent, per tal que fos elevada al plenari, que proposava una nova 
fórmula de transacció entre els tres propietaris —l'Ajuntament, la mitra i Fomento— 


103. DE 07/10/1953. 
104. DE 18/05/1950. 
105. DE 23/09/1950. 
106. DE 29/09/1950. 
107. DE 24/02/1951. 

que permetés desencallar la situació. En la mateixa sessió es presentava a aprovació 
el projecte d'urbanització de la plaça Verdaguer i del carrer de Joan Maragall, $$ les 
obres del qual havien de ser a càrrec de Fomento Inmobiliario de Espafia. El plena- 
ri, efectivament, aprovà la fórmula i el projecte, aquest últim amb un pressupost de 
619.992 pessetes. 9 I, finalment, el 16 de setembre de 1953 es firmaren dues escriptu- 
res que posaven fi al conflicte. La primera entre les tres parts enfrontades i la segona 
entre l'Ajuntament i FIESA. S'hi acordava un termini de cinc anys per l'execució de 
totes les obres, tant les d'edificació com les d'urbanització i, en cas de no respectar el 
termini, s'establia una penalització consistent en la pèrdua de la fiança dipositada, que 
havia acabat reduida a la quantitat de 462.040 pessetes. P 

Malgrat algunes opinions favorables a l'opció de la continuació del carrer 
August, H l'octubre del mateix any 1953 s'iniciaven les obres d'acord amb el conve- 
ni firmat. Les terres que s'extreien en el rebaix de la caserna es portaven a la plaça 
Imperial Tarraco, que s'urbanitzava simultàniament. 7 Al cap d'un any, la Comissió 
Permanent aprovava una revisió dels preus de les obres d'urbanització.'$ Acabades 
total o parcialment aquestes obres, i abans de començar les d'edificació, l'espai de la 
nova plaça es va utilitzar, en primer lloc, per celebrar el mercat de Santa Llúcia el 
Nadal dels anys 1954 i 1955, com a mínim. YH 

De fet, les obres d'edificació encara es farien esperar. A un mes d'esgotar el termi- 
ni de cinc anys pactat en les escriptures de l'any 1953, els solars encara seguien sense 
edificar i en estat deplorable. Fomento havia venut aleshores alguns del seus solars. 
Els dos primers, que es corresponien amb els números 17 i 18 del projecte d'orde- 
nació, a Joan Panadès Saperas, el març de 1956 es demanava llicència per construir 
el cinema Capitol sobre aquests dos solarsi". El solar 16, a la cantonada de la plaça 
amb el carrer Joan Maragall, i confrontant amb el de Panadès, fou adquirit per Joan 
Alegret Ferraté abans de l'octubre de 1957, perquè allí era on volia fer l'ampliació de 
l'hotel París. En una tanda posterior de vendes, el solar de la cantonada de la plaça 
amb la part alta del carrer Sant Agustí fou venut a Maria Llauradó Parès. Í encara, 
el de la cantonada de la plaça amb la part baixa del carrer Sant Agustí, seria adquirit 
més tard pel promotor i constructor Manuel Mata Giribert segurament abans de 


108. DE 29/03/1953. 

109. DE 01/04/1953. 

110. DE 09/08/1958. 

111. DE 08/04/1953. 

112. DE 23/10/1953. 

113. DE 24/10/1954. 

114. DE 02/12/1955 i 13/12/1955. 
115. AHCT. Exp. 110/1956. 

116. AHCT. Exp. 251 bis/1957. 

l'octubre de 1958, quan expirava el termini de cinc anys prèviament fixat, però en tot 
cas abans de l'abril de 1959.17 

Tanmateix, sembla que el problema de fons que impedia l'inici de la construcció 
era la falta de perspectiva d'una rendibilitat adequada de la promoció. Rendibilitat 
que Fomento Inmobiliario, antany, havia vist clara. Per solucionar-ho, a l'Ajunta- 
ment es parlava de diverses opcions que comportaven, entre d'altres aspectes, la no- 
edificació dels solars 2, 3, 4 i 5, que eren els que tancaven la plaça per la banda del 
carrer Sant Agustí. A la vista d'això, la societat Fomento Inmobiliario, en data 23 de 
gener de 1958, comunicava que acceptaria l'alliberament dels citats solars si, al seu 
torn, l'Ajuntament reconeixia l'existència de perjudicis econòmics i els compensava 
d'acord amb una solució que bandejava totalment qualsevol pretensió d'aconseguir 
que les noves edificacions signifiquessin un efecte favorable per a la ciutat i, en canvi, 
buscava exclusivament la lògica descarnada del mercantilisme. En aquest escenari, la 
societat, per fer efectius els seus compromisos, ara exigia: 


e — Lexempció d'arbitris i impostos en les construccions de la resta de solars. 


e — L'autorització de vuit plantes d'alçada i la llibertat de composició de les fa- 
çanes, sense subjecció a una norma comuna, tot suprimint la imposició de 
materials nobles i elements compositius comuns. 


e — La supressió dels pòrtics en planta baixa, fins i tot el pas de comunicació amb 
el carrer Girona. 


e La supressió del termini de garantia i la devolució de la fiança de 462.040,34 
pessetes. 


e — La cessió d'un solar situat a la zona industrial eentre via i Viar, a la vora de la 
carretera d'accés a la Universitat Laboral, el valor del qual, sumat a les com- 
pensacions anteriors, fos equivalent al dels quatre solars suprimits. 


L'Ajuntament demanà informe a l'arquitecte municipal Monravà López i, atesa 
la importància de la situació, també a dos arquitectes tarragonins establerts a Bar- 
celona i de prestigi reconegut, F.J. Barba Corsini i Manuel Baldrich Tibau. L'infor- 
me municipal és l'únic que s'ha pogut consultar i constitueix un al'legat, molt ben 
argumentat des del punt de vista urbanístic, en contra de la proposta de Fomento. 
Es basava en l'anàlisi comparativa de quatre aspectes: la circulació de vehicles, la de 
vianants, l'enllaç amb el carrer Girona i l'altura dels edificis. Es mostrava molt parti- 
dari del manteniment dels porxos a la primera crugia de les plantes baixes. Aportava 
referències internacionals a favor de les seves tesis i també un parell de perspectives 
extraordinàries. 

La idea dels porxos no era pas nova, i Monravà la veia com una solució idònia 
per terciaritzar un eix viari que considerava de summa importància per al futur de la 


117. Mata s'havia interessat per comprar ja al febrer de 1958. AHCT. Exp. 264/1958. 

ciutat, el que anava de la catedral fins a la Rambla Nova, passant pel carrer de Sant 
Agustí, i també per ampliar la calçada i les voreres d'aquest carrer. Esmentava com a 
precedent el fet que la casa de la Rambla Nova 37, a la cantonada amb Sant Agustí, 
construida l'any 1922, havia tingut la planta baixa ocupada per l'oficina de correus i 
la primera crugia s'havia convertit en un porxo per on circulaven els vianants. Amb 
el trasllat de correus, desaparegué el porxo, que això no obstant, reaparegué durant la 
Guerra Civil, quan també es van fer gestions per aconseguir el mateix amb la casa del 
costat (Sant Agustí, núm. 6). 

Comptat i debatut, l'Ajuntament va agrair tots els informes i va constatar que 
el del municipal ese aparta totalment del criterio del Ayuntamientor, el de Barba 
Corsini era irrealitzable per la seva grandiositat i el de Baldrich ni l'esmentava, se- 
gurament perquè l'havia donat de paraula. Per tant, l'alcalde, que aleshores ho era 
Rafael Sanromà Anguiano, ano ve otra solución que aceptar la propuesta de Fomento 
Inmobiliario de Espafia, modificada en los términos siguientess. 

En consequència, en la sessió plenària del 8 d'agost de 1958, s'acordava aprovar 
la proposta de Fomento, amb les úniques condicions de respectar el pas cap al carrer 
Girona, mantenir cornises i motllures comunes i limitar l'alçada a set plantes, totes les 
quals coses s'havien de recollir en una ordenança especial de la plaça. 

L'arquitecte municipal, profundament disconforme, al mes de setembre encara 
es va atrevir a proposar una variant que mantenia els porxos del carrer Sant Agustí, 
però finalment no va tenir més remei que acatar l'acord de l'Ajuntament i redactar 
l'ordenança especial que se li reclamava, cosa que va fer durant el mes d'octubre. 

En compliment de l'ordenança especial, tots els propietaris de solars de la plaça 
(la mitra, el president de Fomento, Joan Alegret, Maria Llauradó i Manuel Mata), 
presentaven conjuntament l'avantprojecte general d'ordenació arquitectònica, que 
consistia en una memòria (de data 13/04/1959), plànols de conjunt a escala 1/200, 
detall de la façana i una secció a escala 1/50. El 26 de maig de 1959 s'aprovava el 
text refós de les ordenances especials per l'edificació de la plaça Verdaguer. $ A partir 
d'aquí ja s'iniciarien les construccions, amb llicències sol:licitades, bàsicament, entre 
1961 i 1964 per diversos promotors i amb projectes que per norma general eren de 
l'arquitecte municipal. P 

Respecte de la solució inicial, s'havia prescindit de la plaça porticada, d'eixamplar 
el carrer de Sant Agustí i de l'accés cobert des del mateix carrer, similar al del carrer 
Girona. I també s'havia rebutjat definitivament la prolongació cap a llevant del carrer 


118. Excepte els plànols de l'avantprojecte d'ordenació de la plaça, que són a l'AHCT. Exp. P-15677/4, 
tota la resta és a l'exp. P-15765/3. 

119. La primera llicència la solicità Mata el 29/05/1959, tres dies després del plenari que aprovava 
les ordenances, amb projecte de Monravà, a la cantonada meridional de la plaça amb el carrer Sant 
Agustí (AHCT. Exp. 344/1959). Tot seguit, el 10/06/1959, la sol-licità Marcelino Garcia Llauradó, amb 
projecte d'Antoni Pujol, a la cantonada del davant (Exp. 297/1959). Curiosament, el número d'aquest 
expedient és anterior al de Mata. 

Fig. 25. Perspectiva de la variant proposada per a l'ordenació de la plaça Verdaguer, de l'arquitecte 


Josep Maria Monravà (1958) (AHCT. P-15675/3). 

VARIANTE DEL PLAN DE ALINEACIONES CON 
ZONA PORTICADA EN LA CALLE SAN AGUSTIN 

Fig. 26. Variant d'ordenació de les edificacions de la plaça Verdaguer proposada per l'arquitecte 
municipal (1958) (AHCT. P-15675/3). 


August. Queda per analitzar la qualitat urbanística de la solució adoptada en relació 
amb les alternatives que es van posar sobre la taula, però el fet és que, amb el nou espai 
públic, la ciutat hi va sortir guanyant. Tractant-se de confiar les noves edificacions a 
la iniciativa privada, tampoc es pot demanar gaire cosa més de la qualitat arquitectò- 
nica: no era més que el resultat de l'aplicació de la normativa municipal prèviament 
pactada. Potser, si s'hagués tractat d'una promoció pública, ara es podria admirar un 
conjunt situat més en la línia de l'arquitectura del moviment modern, amb exemples 
contemporanis prou remarcables a Tarragona, com ara la Universitat Laboral (acaba- 
da el 1956), la Ciutat Residencial (acabada el 1957), el Museu Nacional Arqueològic 
(acabat el 1960) i, sobretot, el Govern Civil (acabat el 1964). 

8.3 El solar de l'antic convent de Santa Clara" 


Acabada la Guerra Civil, l'any 1939, les clarisses es trobaren amb un solar ple de ru- 
nes i, pel que sembla, amb evidents insinuacions de l'alcalde Maciàn en el sentit que 
les monges ja no podrien tornar a aquell indret. Les clarisses vengueren el solar, però 
no he pogut saber qui va ser-ne el comprador. El fet és que l'estiu de 1944 ja es covava 
la idea de construir-hi un gran hotel. El 4 d'agost, el director general de Turisme era 
a Tarragona per inaugurar la seu del Sindicato de Iniciativa, i aprofitant-ne l'estada 
se'l va portar a veure el solar habiendo quedado sumamente complacido de su em- 
plazamiento y del proyecto que se le exhibió, al objeto de la obtención del Crédito 
Hotelero y de los beneficios y facilitades que reportaria.s El president del Sindicato 
era Amadeu Valls Pujol, propietari de l'hotel Intercontinental, situat a la cantonada 
dels carrers Comte de Rius i August. El dia 14 del mateix mes, Valls s'adreçava a 
l'Ajuntament per demanar la declaració d'utilitat pública de la construcció d'un gran 
hotel en els terrenys de l'exconvent de les clarisses. L'Ajuntament acordà l'adhesió a 
la iniciativa i la traslladà a la Direcció General de Turisme, que era l'administració 
competent per fer la declaració. A mitjan setembre, la Direcció General es mostrava 
amuy favorablemente dispuesta a la declaración de utilidad pública que se solicita, 
por estimar de absoluta y urgente necesidad la existencia de un Gran Hotel en esa 
Ciudad por tantos motivos merecedora de ostentar un lugar destacadisimo entre nu- 
estras ciudades de valores turísticoss. Demanava, no obstant això, que es presentés el 
projecte per tal de continuar la tramitació. 

Ara bé, tan disposada estava aquesta Direcció General que, encara sense projecte, 
el 15 de novembre del mateix any 1944 comunicava que ja havia acordat econsiderar 
de excepcional utilidad pública e interés Nacionals la construcció de l'esmentat ho- 
tel. 

Potser el tema es va refredar. El cas és que l'expedient municipal no es continuà 
i el solar es revenia l'any 1944. Josep Bascompte, de l'Arboç, el nou propietari, que 
algunes males veus relacionaven amb cases de prostitució de Barcelona, hi pretenia 
construir ara un conjunt que, a l'època, hom anomenava ecasas-habitaciónr. L'arqui- 
tecte municipal, Josep Maria Monravà López, projectà tres cossos d'edificació des- 
tinats a cases de lloguer, formant una gran plaça oberta al passeig, al qual s'hi podia 
accedir mitjançant escales. La maqueta del conjunt va estar exposada l'any 1947. 

Però la perspectiva de la promoció de Bascompte no va ser gaire ben rebuda 
entre la ciutadania, que preferia una edificació emblemàtica abans que la de cases 
de veins. D'aquesta manera, segons Olivé, les forces vives van obligar la Diputació a 
intervenir-hi. A la sessió del 16 de febrer de 1950, el diputat Soler Morey i d'altres 
presentaven una moció per l'expropiació del solar amb la finalitat de construir-hi el 


120. Aquest capítol és deutor, excepte les parts on s'indica una font diferent, de l'article d'Olivé, 1992. 
121. AHCT. Exp. 143/1944. 

palau provincial, les dependències del Govern Civil, la Biblioteca i l'Arxiu provincials 
i l'Escola d'Art. La moció instava també la Diputació a redactar el plec de condicions 
per l'elaboració del projecte del palau. Tot plegat s'aprovà per unanimitat. 

A la sessió del 27 de març es va parlar de la convocatòria d'un concurs de projec- 
tes, de la realització d'un pressupost extraordinari dotat amb quatre milions de pesse- 
tes per a la construcció del palau i de sol'licitar al Consell de Ministres la declaració 
d'urgència per a l'obra referida. 

En la sessió plenària del 17 de maig de 1950, el mateix diputat Soler Morey va 
proposar la convocatòria d'un concurs nacional d'arquitectes per a la construcció del 
palau provincial. Ara bé, creia que prèviament, l'Ajuntament havia d'emprendre algu- 
nes accions. Es tractava que renunciés a qualsevol aprofitament urbanístic i que cedís 
les parcel-les veines de la seva propietat a canvi de la viabilitat resultant de la urba- 
nització de la totalitat del solar. També havia de permetre que l'arquitecte guanyador 
del concurs resolgués la connexió entre la projectada plaça Verdaguer i la viabilitat 
resultant anterior, amb la qual cosa es podria modificar el projecte aprovat per l'Ajun- 
tament de forma esenciab. 7 Aquestes imposicions de la Diputació eren força dures 
i difícils d'acceptar. Ara mateix no sé sap com les va encaixar l'Ajuntament, però el fet 
és que la iniciativa no prosperà. 

Josep Bascompte havia adquirit el solar per 850.000 pessetes i, a més, va confessar 
haver invertit 300.000 pessetes per construir el mur de contenció de la banda del pas- 
seig. Ara oferia el solar per 2.075.000 pessetes, però la Diputació acordà adquirir-lo 
per dos milions justos. 

L'indret on s'havia d'aixecar el palau provincial confrontava amb un altre solar 
que la Diputació ja havia adquirit a les clarisses l'any 1918, amb la intenció —mai re- 
eixida— de construir-hi el Museu Arqueològic Provincial. De fet, les monges havien 
accedit a la venda amb la condició de reversió en el cas que no s'hi construís el museu. 

No s'arribà a convocar el concurs d'arquitectes anunciat. En canvi, l'arquitecte 
provincial Monravà Soler hi projectà un edifici de gust renaixentista que tampoc mai 
seria construit: en la sessió del 17 de juliol de 1952, la Diputació acordà desistir de la 
construcció de la seva seu al passeig de Santa Clara. 

Olivé afirma que eentre l'agost del 1954 i el desembre del 1956, la voluntat dels 
dirigents de la Diputació, especialment del seu president, per vendre els solars del 
passeig, va prenent cos. Efectivament, al costat de l'oblit del projecte de palau provin- 
cial, Enric Guasch manté converses amb el canonge Gaietà Ivern perquè les monges 
clarisses no posin problemes a la venda del solar que s'havia de destinar a Museu i que 
s'afegia al del propi convents. Essencialment, es tractava que no posessin problemes 
amb el tema de la reversió en cas que el terreny no es destinés a la construcció del 
museu. 


122. DE 18/05/1950. 


116 


Josep Llop Tous 


Malgrat que de manera oficial ningú sabés res d'un canvi d'ús, l'estiu de 1956 el 
Director General de Turisme tornava a visitar els solars de les clarisses i donava el 
seu suport verbal al eprojectes d'un hotel de luxe. Encara, en data 1 de desembre de 
1956, aparentment en plena ignorància oficial dels diputats, el president Guasch es 
dirigia al Ministerio de Información y Turismo per buscar el suport de l'Adminis- 
tració estatal en la construcció d'un hotel de luxe al solar de les clarisses. La resposta 
del Ministerio va ser immediata —del dia 12 del mateix mes— i indicava eque puede 
proceder a comunicar a la Entidad o Sociedad Anónima constructora y propietaria 
del establecimiento la autorización de dicha Dirección General para que remita tres 
proyectos definitivos (...j en el cual sean tenidas en cuenta las indicacions de la nota 
entregada personalment al Arquitecto D. José Maria Monrava Lopez por el Jefe de 
la Sección de Alojamientos de este Organismo:. 7 

El 21 del mateix desembre, Guasch presentava al plenari de la Diputació una 
moció que proposava la venda del solar de les clarisses. La Diputació no podia cons- 
truir-hi el palau projectat i no quedava més remei, deia, que fer-hi un hotel. Un grup 
de tarragonins es proposava emprendre l'obra de construcció d'un hotel, finançat amb 
capitals de procedència local. Inicialment es tractava que la Diputació els cedís gra- 
tuitament els terrenys esin pagar por aquellos precio alguno ya que se trataba de esta- 
blecer una nueva industria provinciab, però l'interventor es va oposar a la fórmula, ja 
que almenys calia guardar les formes. Per això es va optar per la subhasta. 

Evidentment, segons el president, l'Estat eprestaría la mayor protección a la em- 
presa que llevase a termino la realización de tan importante mejora,. Amb vents tan 
favorables, da Diputación podría efectuar la venta de tales terrenos con la condición 
de que se destinen los mismos a la construcción de un gran hotel muy necesario para 
atender el servicio de alojamiento de forasteros que de día en día aumenta en nuestra 
ciudad. Se consigna lo dicho porque se tiene noticia de que se proyecta la construc- 
ción del hotel expresado, que serú de la primera categoría A y con una capacidad para 
150 habitaciones como mínimos. És a dir, en aquell moment el president ja tenia una 
idea molt clara i formada de les pretensions del grup de tarragonins. 

Per la subhasta es proposava una base de licitació de 2.500.000 pessetes, és a dir, 
el preu que s'havia pagat per la compra més els interessos, aproximadament. Cap 
benefici per la Diputació. Els participants en la licitació calia que presentessin les 
ofertes amb el seu projecte arquitectònic redactat i en un termini extremadament 
curt, de 21 dies, cosa que feia témer que el grup de tarragonins interessats sortia amb 
tots els avantatges i tots els suports. 

A la subhasta dels millors terrenys de la ciutat s'hi va presentar un únic lici- 
tant, l'arquitecte Agustí Pujol Sevil, que actuava en representació ede una Sociedad 


123. Una còpia de la resposta del Ministerio, en la que s'indica la devolució de dos exemplars de l'avant- 
projecte, és a AHCT. Exp. 44/1956. En el mateix expedient hi ha una carta de l'alcalde Sanromà, que 
també era diputat, firmada el 24/12, similar a la que Guasch havia adreçat a Madrid. 

Anónima en curso de constitución,. Oferia justament el preu de sortida, i també la 
construcció d'un hotel amb les mateixes característiques mínimes que exigia la con- 
vocatòria, la més important de les quals era la capacitat per a 150 habitacions. L'adju- 
dicació provisional dels solars li va ser confirmada pel plenari del 16 de juliol de 1957. 

La Sociedad Anónima Gran Hotel Imperial Tarraco no va ser constituida fins a 
la tardana data del 16 de març de 1959, en un acte solemne celebrat al Saló de Plens 
de la Diputació, sota la presidència del governador civil i amb la presència del presi- 
dent de la Diputació i de l'alcalde de la ciutat. Els dos últims personatges també for- 
maven part del Consell d'Administració de la societat, que estava presidit per Antoni 
Pujol Sevil. En el mateix acte de constitució també es va fer la transmissió efectiva 
del solar de les clarisses. 

Enric Olivé, en el seu treball, aporta dades molt interessants que li serveixen per 
demostrar l'actitud irregular del president de la Diputació, de l'alcalde de T'arragona 
i del governador civil en l'afer de l'hotel. Una actitud que l'autor qualifica de caciquil 
i que devia inspirar la major part de les accions polítiques de l'època, similar a la que 
es produiria més endavant amb la venda de terrenys a les indústries petroquímiques 
i amb l'annexió de la Canonja. Però aquestes consideracions, per importants que 
siguin, no s'escau desenvolupar-les aquí. El fet és que les obres de l'hotel van ser ad- 
judicades a Estudios y Construcciones de Espafia, S.A, de Madrid", es van iniciar 
al juliol de 1959:8 i es van poder inaugurar el 20 de juliol de 1963 amb un sopar de 
gala. Els autors del projecte van ser els arquitectes Antoni Pujol Sevil i Josep Maria 
Monravà López, que també era l'arquitecte municipal. 


8.4 El cinema Capitol 


El 18 de març de 1953 s'inaugurava el cinema Coliseum, promogut pels germans Pa- 
nadès Vidal, a l'extrem oriental de la Rambla Vella, al costat dels números imparells. 
El negoci els devia funcionar bé, perquè al cap de tres anys, la societat Urbanizaciones 
del Milagro S.A., representada per Ramon Panadès Vidal, sol'licitava la llicència mu- 
nicipal per construir un altre cinema al davant mateix, a la cantonada amb el carrer 
Maragall, amb projecte de Salvador Ripoll Sahagún. Just quatre anys després de la 
inauguració del Coliseum, dia per dia, s'inaugurava el cinema Capitol. Era una sala 
amb una capacitat per a 1.100 espectadors, especialment preparada per a cinemas- 
cop. 7 La sala, de to racionalista, encara existeix i manté el seu aspecte exterior, però 
fa temps que va tancar com a cinema i que es va habilitar com a aparcament. 


124. DE 03/06/1959. 
125. DE 14/07/1959. 
126. DE 14/07/1963. 
127. AHCT. Exp. 110/1956. I també DE 16 i 17/03/1957. 

8.5 El teatre Principal 


Durant l'any 1963, les necessitats de modernització de l'edifici i de l'equipament de 
l'hospital degueren aconsellar la venda del solar que ocupava el teatre Principal, de la 
seva propietat, a la cantonada amb el carrer Comte de Rius o de l'Hospital. El teatre, 
reconvertit a cinema, es trobava en una situació força lamentable i, una vegada tractat 
el problema en el si del Patronat que regia la institució, se n'havia d'acordar la venda. 

No sabem com es va anunciar la venda, ni com es va concretar l'obra, ni tampoc 
si s'ajustava o no a dret en funció de la naturalesa pública o bé privada de la fundació 
de l'hospital. El fet és que es va acabar fent tractes amb el pare del tinent d'alcalde, 
l'advocat Josep Yxart i de Moragas. Fins i tot abans de formalitzar la compravenda en 
escriptura pública, el 23 de novembre de 1963, Yxart demanava la llicència municipal 
per enderrocar el teatre, atès el seu mal estat, sota la direcció de l'arquitecte Guillem 
Boxó Guasch. El repàs del tràmit municipal intern d'aquest expedient és un exemple 
que, en aquella època, tantes vegades mal compresa, el lloable afany de l'administració 
per servir i atendre els seus administrats de forma ràpida i eficient, sobretot segons 
quins, portava a la precipitació i, fins i tot, a fer pasqua abans de rams. En aquest cas 
modèlic, entre la sol'licitud de llicència (23/11) i la conformitat firmada per l'alcalde 
accidental (26/11) van passar, ni més ni menys, tres dies. Amb les presses, algú es va 
deixar el epassi a informe de l'arquitecte municipal, (27/11) i l'informe imprescindi- 
ble d'aquest funcionari (29/11) que, naturalment, expressava la conformitat amb les 
ordenances municipals. $ 

Es va escripturar la venda del teatre el 05/03/1964, segons Josep Adserà (Adserà, 
1994), o bé 11/09/1964, segons explica el mateix autor en una altra obra (Adserà, 
1992: 128). Sigui com sigui, la venda va permetre obtenir fons per subvenir neces- 
sitats peremptòries de l'hospital, com ara la instal-lació de noves sales d'operacions. 

El desembre d'aquest any 1964, la senyora Maria Antònia Ventosa Pascual, es- 
posa de Josep Yxart i de Moragas i mare del tinent d'alcalde, sol'licitava llicència 
municipal per a la construcció de quaranta-dos habitatges de renda limitada i locals 
comercials al solar del teatre. Aquest cop, per la naturalesa de l'obra, la resolució 
d'atorgament de la llicència va correspondre a la Comissió Permanent, que ho va 
fer en la sessió del dia 11 d'aquest mes, després d'un tràmit administratiu ràpid però 
ara correcte des del punt de vista cronològic. Amb una irregularitat, certament, per- 
què l'informe de l'arquitecte municipal posava de manifest que l'edifici projectat pel 
mateix arquitecte Boxó, depassava en un metre l'alçàda reguladora màxima i que les 
edificacions per sobre d'aquesta altura no queien dins de l'angle diedre de quaranta- 
cinc graus traçat des de les façanes, tal com era preceptiu. La llicència es va concedir 
en los términos de dicho informes, expressió que no obligava expressament a la 


128. AHCT. Exp. 582/1963. 


119 


Història, urbanisme i arquitectura a l'entorn de la Rambla Vella de Tarragona 


modificació del projecte, tot i que es podia entendre que era això el que s'havia de fer. 
Però no es va fer, i l'obra es va començar. 2 

No s'ha trobat cap constància oficial del conflicte que la indeterminació del text 
de la llicència devia causar. Ara bé, en el context de la investigació portada a terme 
amb motiu de la preparació del meu llibre sobre la industrialització de Tarragona, 
se'm van fer saber que el tinent d'alcalde Yxart pressionava l'alcalde Dalmau amb 
l'amenaça de destapar l'afer de la venda de terrenys a les indústries petroquímiques 
en cas que sorgissin problemes amb les obres del solar de l'antic teatre Principal. 
Sigui com sigui, en la Comissió Permanent del 2 de setembre de 1965 es va produir 
la dimissió de quatre tinents d'alcalde, mentre que l'alcalde va cessar el cinquè, Enric 
Yxart (Llop, 2002: 59). Potser sí que les obres referides hi van tenir alguna cosa a 
veure. No obstant això, les obres continuaren i el 2 de setembre de 1966 la senyora 
Ventosa, titular de la llicència, sol:licitava una pròrroga, que li fou concedida pel ter- 
mini d'un any, segons consta a l'expedient. 


8.6 L'hotel París 


L'hotel París, de llarga tradició a la ciutat, tal com s'ha vist, estava situat a la cantona- 
da de la Rambla Vella i el carrer Girona. L'any 1947, l'arrendatari Joan Alegret Fer- 
raté demanava i obtenia llicència per reconstruir i reformar parcialment l'immoble. 
L'Ajuntament, en la llicència, li comunicava aque vería con sumo agrado se presentase 
un proyecto de mejora de la fachada-. Així que durant el mes de juny de 1950, l'arqui- 
tecte Antoni Pujol Sevil, ara per encàrrec de la propietària Josepa Rabasó, va redactar 
un projecte per reformar la façana principal, el qual, però, va merèixer un informe 
desfavorable de l'arquitecte municipal, que afirmava que ano reune las características 
ni ofrece el caràcter que serían de desear para una fachada tan céntrica,. P Es desco- 
neix si aquesta obra va ser executada. Si més no, en el projecte de Pujol s'hi representa 
l'estat real de la façana que es volia reformar, cosa que resulta de gran utilitat. 

L'any 1957, Joan Alegret encarregava un altre projecte a Josep Maria Monravà 
per reformar i ampliar l'hotel. ": Es tractava de fer una ampliació de nova planta al 
solar de la cantonada del carrer Maragall amb la plaça Verdaguer, de construir un nou 
menjador al pati posterior de l'hotel, amb façana al carrer Girona, i d'addicionar dues 
plantes a l'edifici de l'hotel, a la cantonada de la Rambla Vella amb el carrer Girona. 
Però aquest projecte no es va arribar a executar, perquè la modificació de l'ordenació 
de la plaça Verdaguer donava millors aprofitaments, de manera que l'hotel va con- 
tinuar obert amb les seves quaranta habitacions, la meitat de dobles i la meitat de 


129. AHCT. Exp. 653/1964. 
130. AHCT. Exp. 124/1951. 
131. AHCT. Exp. 251 bis/1957. 

simples. Fins que dos anys més tard (al juliol de 1959), Monravà feia un altre projecte 
que preveia: 
e — la construcció de set plantes —i no de cinc, com abans— al solar de la plaça 
Verdaguer. Els porxos de la planta baixa de l'anterior projecte es convertien 
ara en locals. 


e — l'addició de quatre plantes —i no de dues, com abans— sobre l'hotel, a la part 
del carrer Girona. 


e — l'addició de 3 plantes —i no de dues, com abans— sobre l'hotel, a la part de la 
Rambla. 


D'aquesta manera s'aconseguia un total de 161 habitacions, 124 de dobles i 37 
de simples. 7 

Cal posar en paral'lel la iniciativa d'ampliació de l'hotel París amb la de la cons- 
trucció del gran hotel Imperial Tarraco, pel qual s'havien previst cent cinquanta ha- 
bitacions, perquè, al mateix mes de juliol de 1959, en què quedava redactat el pro- 
jecte de l'ampliació de l'hotel París, també es va constituir la societat promotora de 
l'Imperial i se'n va fer l'adjudicació de les obres. Curiosament, l'arquitecte municipal 
Monravà López intervenia en tots dos projectes. A la vista d'aquestes circumstàncies 
i veient que no hi hauria mercat per a tantes habitacions, els de l'hotel París es van 
quedar a l'expectativa i, amb prudència, van suspendre l'inici de les obres per a les 
quals tenien llicència. Van demanar i obtenir pròrrogues els anys 1962, 1966 i l'última 
el 1968. Finalment, les obres no es van iniciar mai i l'immoble es va acabar venent 
per construir-hi un bloc de cases, l'actual, amb llicència de l'any 1973 i projecte dels 
arquitectes Antoni Pujol Sevil i Antoni Pujol Niubó, pare i fill.'$ El projecte de l'ho- 
tel Imperial, amb tots els avals públics haguts i per haver, havia estat el guanyador de 
la batalla. 


132. AHCT. Exp. 86/1961. 
133. AHCT. Exp. 205/1973. 

